
CHESTIA  UNIRII  BISERICILOR. 

Răspuns  la  o  broşură. 

(Continuare). 

Am  terminat  critica  argumentelor  pe  cari  autorul  broşurei 
«Chestia  unirii  bisericilor»  le-a  invocat  în  favorul  primatului  juris- 
dicţional  al  papilor.  Credem  a  fi  dovedit  până  la  evidenţă,  că 
acele  argumente,  întrucât  nu  sunt  falsificate  recunoscute  chiar 
de  papi  şi  teologi  ai  bisericei  apusene,  se  bazează  ori  pe  tradu¬ 
ceri  false,  ori  pe  interpretarea  unilaterală  şi  tendenţioasă  a  unor 
texte  scoase  brusc  din  legătura  vorbei,  în  care  se  află  ele  în 
scrierile  părinţilor  şi  ale  unor  scriitori  bisericeşti,  precum  şi  în 
cărţile  rituale  ale  bisericei  noastre.  Asupra  acestei  regretabile  pro¬ 
ceduri,  care  de  sigur  nu  este  în  măsură  a  promova  opera  reu¬ 
nirii  bisericilor  şi  de  care  trebue  să  se  păzească  ştiinţa  teologică, 
ne  vom  pronunţa  pe  urmă,  dupăce  o  vom  fi  urmărit  până  Ia 
sfârşit.  Deocamdată  reţinem  faptul,  care  rezultă  ca  preciziune 
din  toate  expunerile  noastre:  câ  vechia  biserică  răsăriteană  şi 
părinţii  ei  nici  odată  nu  au  recunoscut  episcopului  roman  un  primat 
de  autoritate  şi  putere  jurisdicţională  asupra  bisericei  lui  Christos, 
şi  nici  odată  nu  au  crezut  în  dogma  despre  un  asemenea  primat. 
Este,  prin  urmare,  în  directă  contrazicere  cu  adevărul  istoric  şi 
cu  credinţa  bisericei  vechi,  teza  contrară,  pe  care  autorul  bro¬ 
şurei  n’a  putut-o  proba  prin  nici  un  argument.  Noi  nu  putem 
admite,  ca  vechia  biserică  creştină  —  păstrătoarea  şi  tâlcuitoarea 
credincioasă  a  sf.  Scripturi,  purtătoarea  vie  a  sf.  Tradiţiuni  şi  în¬ 
văţătoarea  infalibilă  a  dumnezeeştilor  dogme  —  să  fie  învinuită 
de  o  eroare  în  materie  de  credinţă,  cum  este  pretinsa  dogmă  a 
primatului  papal.  Nu  putem  îngădui  să  se  ducă  o  asemenea  în¬ 
vinuire  nici  părinţilor  acelei  venerabile  biserici,  pe  cari  noi  îi 
cinstim  ca  pilde  neprihănite  de  credinţă  ortodoxă  şi  de  vieaţă 
creştinească  curată. 

IV. 

Vechia  biserică  creştină  şi  părinţii  ei  nu  puteau  crede  şi  în¬ 
văţa  o  dogmă,  ca  a  primatului  papal,  care  stă  în  vădită  contra¬ 
zicere  cu  spiritul  evangeliei,  cu  voinţa  Mântuitorului,  cu  învăţă¬ 
tura  şi  faptele  apostolilor,  din  cari  se  învederează  raportul  dintre  dânşii. 
Ajunge  o  lapidară  înşirare  a  câtorva  argumente  biblice,  ca  să 
probăm  aceasta. 

Primatul  papal  îi  derivă  biserica  apusană  dela  primatul,  pe 
care  Christos  l-ar  ji  dat  apostolului  Petru,  peste  ceialalţi  apos¬ 
toli  şi  peste  biserica  întreagă.  Dar  cu  ori-câtă  sârguinţâ  am 
ispiti  sfintele  Scripturi  dela  un  capăt  până  la  celalalt,  nu  vom 
găsi  nici  un  singur  cuvânt,  prin  care  Christos  i-ar  fi  hărăzit 
apostolului  Petru  un  asemenea  primat  de  autoritate  şi  putere  ju- 
risdicţională  în  biserică.  în  schimb  găsim  multe  cuvinte  ale  lui 
Christos,  prin  cari  a  accentuat  la  diferite  ocaziuni  cu  toată  tăria, 
că  apostolii  sunt  egali  între  sine  şi  că  au  a  se  privi  unul  pe  altul 
ca  nişte  buni  fraţi,  înzestraţi  cu  aceleaşi  drepturi  şi  cu  aceleaşi 
atribuţiuni  ale  puterii  spirituale.  Nici  pe  unul  nu  l-a  ridicat  mai 
pe  sus  şi  nici  pe  unul  nu  l-a  coborît  mai  pe  jos,  decât  ceialalţi, 
în  autoritate  şi  putere.  Pe  toţi  i-a  privit  deopotrivă.  Nu  numai 
Petru,  ci  şi  ceialalţi  apostoli,  —  zice  învăţatul  Petru  Maior  în 
conformitate  cu  învăţătura  lui  Christos  şi  «spre  folosul  mai  cu 
seamă  a  Românilor»  —  şi  ceialalţi  apostoli  «sunt  dascăli  a  toată 
lumea:  «mergând  învăţaţi  toate  limbile»  (Mat.  c.  28  s.  19).  Şi 
ei  sunt  păstori,  căci  i-au  pus  Duhul  Sfânt  socotitori  ca  să  pască 
Biserica  lui  Dumnezeu  (Fapt.  Apoşi  c.  20  s.  21).  Şi  ei  sunt 
poruncitori  (Fapi  Ap.  c.  16  s.  4).  Şi  lor  le  este  încredinţată  grija 
tuturor  oilor  şi  a  toate  Bisearicilor  (11,  cătră  Corint  c.  11.  s.  28.) 
Fără  de  ceale  denafară,  zis-o  Pavel  de  sine,  năvălire  asupra  mea 
în  toate  zilele  şi  grije  de  toate  bisearicile».'  Iar  în  alt  Ioc  zice 
acelaş  Petru  Maior,  care  n’a  fost  deloc  papist,  precum  urmează: 
«Au  numai  cătră  singur  Petru  şi  nu  cătră  toţi  Apostolii,  fără 
nici  o  osebire  sau  descliilinire,  s’au  zis  acestea:  «Dirept  aceeia 
mergând  învăţaţi  toate  limbile,  botezând  pe  ei  în  numele  Tatălui 
şi  a  Fiiului  şi  a  Sfântului  Duh,  învăţând  pe  ei  să  ţie  toate  câte 
am  poruncit  vouă  şi  iată  eu  cu  voi  sunt  în  toate  zilele  până  la 
sfârşănia  veacului.  Amin.  (Mat.  c.  28  s.  19).  Cătră  toţi  fără  ose¬ 
bire  s’au  zis:  «Iată  eu  trimiţ  făgăduinţa  Tatălui  mieu  preste  voi, 
iar  voi  şădeţi  în  cetatea  Ierusalimului  până  unde  (?  când)  vă  veţi 
îmbrăca  cu  puteare  de  sus»  (Luca  c.  24  s.  49).  Aşişderea:  «Pace 
vouă,  cum  au  trimis  pe  mine  Părintele  şi  eu  trimiţ  pre  voi,  şi 
aceasta  zicând  au  suflat,  şi  zise  lor:  «Luaţi  Duh  Sfânt,  cărora 


‘  Protocanon,  pag.  23—24. 

veţi  lăsa  păcatele,  lăsa-se-vor  lor,  ori  cărora  veţi  opri,  oprite 
sunt»  (loan  c.  20  s.  21.)  Ce  faci  dară  ta,  o  omule,  osebire  întru 
darurile  dumnezeeşti,  în  carele  n'au  vrut  a  face  Christos?  la-ţi  ce 
e  al  tău  si  te  du  M 

î 

Chiar  şi  numai  gândul,  că  unul  dintre  apostoli  ar  avea  vre-un 
drept  ori  vre-o  putere  mai  mare  decât  ceialalţi,  l-a  respins  Christos 
cu  toată  hotărârea.  De  câteva  ori  în  decursul  activităţii  sale 
pământeşti  s’a  întâmplat  aceasta.  Aşa  cetim  la  evangheliştii  sinoptici 
(Mat.  18,  1 — 6;  Mc.  9,  33—37;  Luca  9,  46—48)  că  «au  întrat 
gând  întru  ei  (apostoli):  cine  ar  fi  dintru  ei  mai  mare?»  Notăm, 
că  aceasta  întrebare  şi-au  pus-o  apostolii  după  convorbirea  dela 
Cesaiea  lui  Filip  (Mat.  16,  13  urm.),  deci  dupăce  Christos,  măr¬ 
turisit  ca  «Fiiul  lui  Dumnezeu»  de  cătră  toţi  apostolii  prin  gura 
lui  Petru,  i-a  zis  acestuia  cuvintele  de  pricină:  «Tu  eşti  Petru 
etc.»  întreb  acum:  dacă  Christos  prin  aceste  cuvinte  ar  fi  voit 
să-i  dea  ori  să  i  promită  lui  Petru,  precum  zic  papiştii,  un  primat 
de  jurisdicţie  peste  ceialalţi  fraţi  ai  săi  şi  peste  întreaga  biserică 
—  mai  puteau  sta  apostolii  la  îndoială  «cine  ar  fi  dintre  ei  mai 
mare»?!  Nu  suntem  în  drept  a  crede,  că  ei  trebuiau  să  fie  în 
clar  cu  făgăduinţa  lui  Christos,  dacă  întPadevăr  ar  fi  făcut-o,  de 
a  da  apostolului  Petru  prerogativa  primatului?  Sau  admiţând 
chiar,  ceeace  e  greu  de  admis,  atâta  ignoranţă  din  partea  aposto¬ 
lilor,  ca  să  nu  cunoască  intenţiile  învăţătorului  lor:  oare  nu  ar 
fi  urmat  la  moment  răspunsul  categoric  al  Mântuitorului,  ca  să 
le  spulbere  îndoiala  şi  să  nu-i  lase  în  neştiinţă  asupra  intenţiilor 
sale?  Nu  le-ar  fi  zis  Christos:  «ce  sunteţi  atât  de  grei  la  pri¬ 
cepere,  de  nu  înţelegeţi,  că  primatul  l-am  făgăduit  lui  Petru,  ca 
el  să  fie  cel  mai  mare  între  voi» !  Dar  Christos  «ştiind  gândul 
inimii  lor»  de  tot  altceva  le  răspunde.  El  «şezând,  a  chemat  pe 
cei  doisprezece  şi  le-a  zis  lor:  celce  vrea  să  fie  întâi,  să  fie  mai 
pe  armă  de  toţi  şi  tuturor  slugă...  şi  chemând  un  prunc  l-a  pus 
în  mijlocul  lor  şi  a  zis:  adevăr  zic  vouă:  de  nu  vă  veţi  întoarce 
şi  să  fiţi  ca  pruncii,  nu  veţi  întră  întru  împărăţia  ceriurilor;  deci 
oricine  se  va  smeri  pe  sine  ca  pruncul  acesta,  acela  este  mai 
mare  întru  împărăţia  ceriurilor». 

Şi  cu  altă  ocaziune  a  respins  Mântuitorul  tot  pe  atât  de 
categoric  pretenţiile  unora  dintre  apostoli  la  un  primat  peste 
ceialalţi.  La  ev.  Mateiu  c.  20  s.  20—28  şi  Marcu  c.  lOs. 35 — 45 
cetim,  că  mama  fiilor  lui  Zevedei,  îndemnată  de  dragostea  ei 
de  mamă  şi  aşteptând  apropiata  întemeiere  a  împărăţiei  mesia¬ 
nice  în  sensul  unui  mare  imperiu  pământesc,  s’a  apropiat  îm- 

'  Protocanon  pag.  16. 

La  ev,  Marcu  se  spune  că  fiii  înşişi  s’au  adresat  Mântuitorului  cu  cererea,  pe 
care  ev.  Matei  o  pune  în  gura  mamei  lor. 

preună  cu  fiii  ei  de  Christos  şi  l-a  rugat  zicând :  «Zi,  ca  să  şadă 
aceşti  doi  fii  ai  mei  unul  de-a  dreapta  ta  şi  unul  de- a  stânga  ta 
întru  împărăţia  ta».  Notăm  şi  la  acest  loc,  că  aceasta  cerere 
cătră  Christos  s’a  făcut  dupăce  i-a  zis  lui  Petru:  «Tu  eşti  Petru 
etc.»,  deci  apos-olii  dau  o  nouă  dovadă,  că  n’au  înţeles  aceste 
cuvinte  în  sensul  unui  primat  făgăduit  Iui  Petru.  Dar  nu  cumva 
îi  clarifică  Christos?  li  clarifică,  dar  iată  cum:  «nu  ştiţi  ce  ce¬ 
reţi...  şi  auzind  cei  zece  s'au  mâniat  pentru  acei  doi  fraţi  (Jacob 
şi  loan)...  iară  lisus  chemându-i  pe  ei  le-a  zis  lor:  ştiţi,  că  celor 
ce  li-se  pare  că  împărăţesc  neamurile,  le  stăpânesc  pe  ele  şi  mai 
marii  lor  le  domnesc  pe  ele;  iară  întru  voi  nu  va  fi  aşa,  ci 
carele  va  vrea  să  fie  mai  mare  întru  voi,  să  fie  vouă  slugă  şi 
celce  vrea  să  fie  între  voi  mai  întâi,  să  fie  tuturor  slugă».  De  ce 
s’au  mâniat  cei  zece  apostoli  pe  fiii  lui  Zevedei?  Fără  îndoială 
—  de  aceea,  fiindcă  în  cererea  acestora  vedeau  ridicată  pretenţia 
la  o  putere  mai  presus  de  a  lor;  dar  răspunsul  Iui  Christos,  că 
numai  în  zelul  slujbei  se  vădeşte  întâietatea,  i-a  liniştit  pe  toţi. 
Se  apropia  timpul  despărţirii  Mântuitorului  şi  apostolii  încă 
tot  nu  aveau  cunoştiinţă  despre  un  primat  al  puterii,  acordat 
unuia  dintre  dânşii.  La  cina  cea  de  taină  —  ne  spune  ev,  Luca 
c.  22  st.  24-  26  —  s’a  făcut  din  nou  «pricire  între  dânşii;  care 
dintre  ei  s'ar  părea  a  fi  mai  mare?»  Trebue  să  presupunem,  că 
măcar  acum,  în  preajma  patimilor  şi  a  morţii  sale  izbăvitoare. 
Mântuitorul  ar  fi  dat  apostolilor  săi  lămuririle  necesare  asupra 
raportului  lor  faţă  de  Petru,  dacă  într’adevăr  ar  fi  voit  să-i  dee 
acestuia  un  primat  al  puterii,  însoţit  de  prerogativa  infalibilităţii, 
peste  ceialalţi  fraţi  ai  săi  din  colegiul  apostolesc.  Dar  în  răs¬ 
punsul  Mântuitorului  noi  nu  găsim  nici  un  cuvânt  despre  pri¬ 
matul  lui  Petru;  din  contră,  găsim,  că  Mântuitorul  îndrumă  pe 
apostoli  din  nou  la  datoria  slujbei  purtată  cu  zel  şi  smerenie, 
prin  ce  se  vor  deosebi  prin  împăraţii  neamurilor,  zicând:  «iară 
voi  nu  aşa,  ci  cel  mai  mare  dintre  voi  să  fie  ca  cel  mai  mic,  şi 
cel  mai  de  cinste  să  fie  ca  un  slugă».  Iar  cât  de  puţin  infalibii 
l-a  considerat  Christos  pe  Petru,  se  poate  vedea  câteva  versuri 
mai  la  vale  (Luca  22,  31 — 34)  din  cuvintele,  prin  cari  îi  preves¬ 
teşte  apropiata  lăpădare  de  trei  ori  şi  referindu-se  la  aceasta 
lăpădare,  îi  spune,  că  s’a  rugat  pentru  el  să  nu-i  scadă  credinţa 
şi  întorcându-se  din  amara  experienţă  a  ispitei,  prin  care  va  fi 
trecut,  să  întărească  pe  fraţii  săi.  Acest  text,  considerat  de  pa- 
pişti  ca  baza  biblică  a  infalibilităţii  papei,  a  fost  interpretat  de 
cătră  sinodul  vatican  din  a.  1870  în  contrazicere  cu  consensul 
unanim  al  părinţilor  bisericeşti  răsăriteni  şi  apuseni,  din  care 
cauză  mulţi  teologi  apuseni,  în  frunte  cu  învăţătorul  istoric  1. 
von  Ddllinger,  ca  oameni  de  conştiinţă,  nu  s’au  supus  decretelor 
acelui  sinod. 


473  — 


Mai  clar  decât  cum  s’a  exprimat  Christos  la  ocaziile  amin¬ 
tite  nu  a  fost  trebuinţă  să-şi  exprime  voinţa  sa  cu  privire  la 
raportul  dintre  apostoli.  Apostolii  l-au  înţeles  pe  deplin.  După 
înălţarea  învăţătorului  lor  la  cer,  ei  se  poartă  într’olaltă  la  toate 
ocaziile  ca  nişte  buni  fraţi,  înzestraţi  cu  aceleaşi  drepturi,  dând 
prin  aceasta  purtare  a  lor  cea  mai  eclatantă  dovadă,  că  nu  cu¬ 
nosc  şl  nu  recunosc  nici  unuia  dintre  dânşii  un  primat  al  autori¬ 
tăţii  şi  puterii  jurisdicţionale.  Petru  însuş  nu  se  poartă  ca  o  că¬ 
petenie  a  apostolilor,  care  ar  fi  primit  dela  Christos  un  primat 
al  puterii,  pe  când,  dacă  ar  fi  primit  într’adevăr  un  asemenea 
primat,  trebuia  neapărat  să  şi  exercite  drepturile  lui. 

Lăsăm  să  vorbească  faptele. 

La  Fapt.  Apost.  cap.  6  st.  1  —6  cetim,  că  «înmulţindu-se 
învăţăceii,  au  făcut  gâlceavă  Elinii  contra  Jidovilor  (adecă  creş¬ 
tinii  cari  vorbeau  elineşte  împotriva  celor  ce  vorbeau  evreeşte), 
căci  văduvele  lor  erau  nesocotite  întru  slujba  de  toate  zilele». 
Pentru  împlinirea  acestei  slujbe,  care  consta  în  împărţirea  de  mijloace 
pentru  traiul  celor  lipsiţi,  s’a  ivit  necesitatea  de  a  se  institui  cei 
dintâi  şepte  diaconi.  Ocaziunea  aceasta,  la  care  se  trata  de  insti¬ 
tuirea  unei  trepte  ierarhice  în  biserică,  era  foarte  potrivită  pentru 
ca  Petru  să-şi  exercite  drepturile  primatului  puterii,  dacă  într’a¬ 
devăr  le-ar  fi  avut.  Dar  nu  s’a  întâmplat  aşa,  ci  «m  doisprezece'^ 
apostoli  au  chemat  mulţimea  credincioşilor,  au  luat  măsurile  pentru 
alegerea  celor  chemaţi  a  purta  slujba  diaconiei  şi  tot  ei,  împreună, 
au  învestit  pe  cei  aleşi  cu  aceasta  slujbă  prin  rugăciune  şi  prin 
punerea  mânilor.  Deci  nu  după  sistemul  monarhic-absolutist,  ci 
synodaliter  s’a  decis  din  partea  tuturor  apostolilor  acea  chestie, 
care  dovedeşte,  că  Petru  nu  avea  mai  mari  drepturi  ale  puterii, 
decât  oricare  dintre  ceilalţi  apostoli. 

Tot  atât  de  clar  rezultă  aceasta  şi  din  o  altă  măsură  luată 
de  cătră  apostoli.  Se  ştie,  că  după  uciderea  diaconului  Ştefan 
cu  pietri,  s’a  făcut  mare  persecuţie  asupra  bisericii  din  Ieru¬ 
salim,  din  care  cauză  credincioşii,  afară  de  apostoli,  s’au  îm¬ 
prăştiat  prin  părţile  ludeei  şi  ale  Samariei,  binevestind  cu¬ 
vântul  lui  Dumnezeu.  Cu  deosebire  diaconul  Filip,  care  s’a  po- 
gorît  în  cetatea  Samariei,  a  propoveduit  de  împărăţia  lui  Dum¬ 
nezeu  şi  de  numele  lui  iisus  Christos  cu  succes  atât  de  strălucit, 
încât  pe  urma  propoveduirii  lui  s’au  botezat  şi  bărbaţi  şi  muieri. 
«Iară  auzind  apostolii  cei  din  Ierusalim,  că  a  primit  Samaria  cu¬ 
vântul  lui  Dumnezeu,  au  trimis  la  ei  pe  Petru  şi  pe  loan,  carii 
pogorându-se  s’au  rugat  pentru  ei,  ca  să  ia  Duh  sfânt»  (Fapt. 
Ap.  c^  8  st.  1  — 16),  După  cum  vedem,  apostolii  nu  consideră 
pe  Petru  de  primate  suveran  al  lor  şi  nu-1  tratează  altcum  decât 
pe  alt  apostol,  ci  îi  încredinţează,  împreună  cu  lui  loan,  o  mi- 

siune  în  Samaria,  iar  el  se  supune  şi  o  execută.  Dacă  ar  fi  avut 
Petru  primatul  puterii,  atunci  trebuia  să  ia  el  hotărîrea  de  a  se 
duce  ori  a  trimite  pe  alţii  în  Samaria,  iar  nu  ceialalţi  apostoli 
să-l  trimită  pe  dânsul.  Oare  ce  ar  face  astăzi  papa,  dacă  ceialalţi 
episcopi  l-ar  delega  în  vre-o  afacere  bisericească?  Şi  sperăm  să 
conceadă  şi  papiştii,  că  Petru  trebue  să  fi  fost  cel  puţin  tot 
atât  de  conştiu  de  drepturile  primatului  —  dacă  le-ar  fi  avut! 

în  cap,  l^..din  Fapt.  Ap.  ni-se  istoriseşte  pe  larg  cum  apo¬ 
stolul  Petru,  în  a  doua  călătorie  prin  Palestina,  a  botezat  pe  pă¬ 
gânul  Cornelie,  sutaş  din  ceata  ce  se  chiema  italienească  din 
Cezarea.  La  cap  1 1  al  aceleiaş  scrieri  ni-se  spune,  că  «au¬ 
zind  apostolii  şi  fraţuT  cari  erau  în  ludea,  că  şi  păgânii  au  primit 
cuvântul  lui  Dumnezeu,  când  s’a  suit  Petru  la  Ierusalim  se  pricea 
cu  el  cei  din  tăierea  împrejur,  zicând:  căci  ai  întrat  la  oameni 
netăiaţi  împrejur  şi  ai  mâncat  cu  ei».  Petru  a  trebuit  să  se  ju¬ 
stifice  înaintea  fraţilor  săi,  spunându-le  cu  deamănuntul  toată  în¬ 
tâmplarea  cu  Cornelie,  cum  Dumnezeu  l-a  luminat  prin  o  vizi¬ 
une  că  şi  neamurilor  li-s’a  dat  pocăinţă  spre  viaţă.  Dacă  Petru 
ar  fi  avut  primatul  puterii  şi  prerogativa  infalibilităţii  în  biserică: 
ar  fi  îndrăznit  ceialalţi  apostoli  să-l  tragă  la  răspundere,  iar  el 
s’ar  mai  fi  simţit  dator  să  se  justifice  înaintea  lor?  Fără  îndoială 
aceasta  nu  se  împacă  cu  dreptul  suveranităţii  şi  cu  prerogativa 
infalibilităţii  unui  cap  suprem  al  bisericei. 

"  Un  alt  argument  în  contra  primatului  lui  Petru  ni-I  oferă 
sinodul  apostolesc.  Din  felul  cum  a  decurs  acel  sinod  şi  din 
rolul  ce  l-a  avut  cu  acea  ocaziune  ap.  Petru,  rezultă,  că  el  nu  era 
recunoscut  de  cap  înzestrat  cu  putere  jurisdicţională  în  biserică. 
Chestiunea,  care  s'a  decis  Ia  acel  sinod,  avea  o  însemnătate  car¬ 
dinală  pentru  tinăra  biserică  creştină.  Se  trata  de  validitatea  legii 
mozaice  în  creştinism.  Creştinii  cei  dintre  iudei,  din  cari  se  corn 
punea  biserica  ia  ’nceput,  erau  atât  de  concrescuţi  cu  legea  mo¬ 
zaică,  încât  ţineau  prescriptele  ceremoniale  ale  ei  şi  după  primirea 
evangheliei  şi  se  credeau  în  drept  a  cere  acelaş  lucru  şi  dela 
păgânii  încreştinaţi.  Acest  punct  de  vedere  al  iudeo-creştinilor, 
care  era  în  stare  să  înstrăineze  pe  păgâni  de  predica  evangheliei, 
a  ieşit  la  iveală  şi  în  imputarea  ce  i-s’a  făcut  lui  Petru,  fiindcă 
a  botezat  pe  sutaşul  păgân  Cornelie.  Dar  acest  unic  caz  era 
considerat  ca  o  excepţie,  motivată  suficient  prin  viziunea  de  care 
s’a  învrednicit  Petru  şi  prin  care  a  fost  din  nou  luminat,  că  şi 
păgânii  sunt  chemaţi  a  primi  evanghelia.  Când  însă  numărul 
păgânilor  trecuţi  la  creştinism  se  sporia  zi  de  zi,  chestiunea  vali¬ 
dităţii  legii  mozaice  a  devenit  mai  acută  şi  trebuia  lămurită  prin- 
cipiar.  Aceasta  lămurire  a  fost  accelerată  de  conflictul  ce  s’a 
ivit  în  biserica  din  Antiohia,  din  cauza  că  creştinii  dintre  iudei 

cereau  celor  dintre  păgâni  să  se  circumcidă  şi  să  primească  mai 
întâi  legea  lui  Moisi  pentru  a  ajunge  la  creştinism. 

Afacerea  aceasta,  dela  a  cărei  fericită  deslegare  depindea 
soartea  creştinismului  între  păgâni,  îi  oferea  lui  Petru  cea  mai 
potrivită  ocazie  să-şi  exercite  drepturile  primatului  jurisdicţional  — 
dacă  le-ar  fi  avut.  Dar  la  Fapt.  Ap,  c.  15  noi  cetim,  că  pricina 
creştinilor  din  Antioliia  nu  a  fost  supusă”^pre  hotărâre  ap.  Petru, 
ci  a  fost  adusă  prin  Pavel,  Varnava  şi  alţi  creştini  (între  cari  şi 
Tit  cf.  Gal.  2,  1)  înaintea  sinodului  bisericei  din  Ierusalim,  al 
cărui  membru,  egal  în  drepturi  cu  ceialalţi  apostoli,  era  şi  Petru. 
Dupăce  în  sinod  s’a  făcut  discuţie  în  jurul  chestiune!,  a  vorbit 
şi  ap.  Petru,  care  se  bucura  de  mare  onoare  între  apostoli,  şi 
făcând  vădite  aluziuni  la  întâmplarea  cu  botezul  lui  Cornelie,  a 
fost  de  părerea  să  nu  se  pună  pe  cerbicea  învăţăceilor  jugul  le¬ 
gilor  lui  Moisi.  După  el  a  luat  cuvântul  Pavel  şi  Varnava,  spu¬ 
nând,  în  mijlocul  unei  tăceri  generale,  câte  semne  şi  minuni  a 
făcut  Dumnezeu  prin  ei  între  păgâni.  La  sfârşit  s’a  ridicat  lacob, 
fratele  Domnului,  care  probabil  prezida  adunarea,  şi  la  propu¬ 
nerea  lui  s’a  primit  din  partea  tuturor  celor  de  faţă  cunoscuta 
hotărâre:  «S’a  părut  sf.  Duh  şi  nouă,  ca  mai  mult  nici  o  greu¬ 
tate  să  nu  punem  preste  voi,  fără  numai  aceste  de  lipsă:  ca  să 
vă  înfrânaţi  de  cele  jertfite  idolilor  şi  de  sânge  şi  de  zugrumat 
şi  de  cLirvie,  de  care  păzindu-vă  pe  voi,  fiţi  sănătoşi!» 

După  aceasta  expunere  a  stării  lucrului,  scoatem  concluziile 
cu  Petru  Maior:  «Au  când  era  price  în  biserică...  singur  Petru 
sta  la  judecată  şi  nu  şi  ceilalţi  întocmai  cu  Petru?  Cum  se  da 
judecata  afară?  cu  numele  lui  Petru,  părutu-s’au  mie?  Ba  ce,  cu 
numele  tuturor:  «Părutu-s’au  Duhului  sfânt  şi  nouă».  Nici  a  lui 
Petru  numai,  ci  a  tuturor  apostolilor  porunci  întocmai  trebuia 
să  se  păzească:  «Şi  dacă  mergea  prin  cetăţi  le  da  învăţătură  lor 
să  păzească  poruncile  ceale  rânduite  de  apostoli  şi  de  bătrânii 
cei  din  Ierusalim»  (Fap.  Ap.  Şi  cătră  Soloneani  c.  3. 

s.  4:  «Nădăjduim  întru  Domnul  că  ceale  ce  poruncim  vouă  şi  le 
faceţi  şi  Ie  veţi  face.»  Au  singur  Petru  canonea  şi  pedepsea? 
Au  nu  şi  ceialalţi  fără  osebire?  Precum  sf.  Pavel  pe  curvariul 
cel  vestit,  cătră  Corinteani,  c.  5.  s.  5.»^ 

Noi  nu  cunoaştem  nici  un  caz,  când  vr’unul  din  ceialalţi 
sf.  apostoli  şi-ar  fi  îndeplinit  chemarea  în  o  oarecare  dependenţă 
nemijlocită  de  sf.  Petru  ca  de  un  cap  suprem  al  lor.  «Arată 
vre-o  pildă  —  zice  Petra  Maior  —  să  fi  păscut,  să  fi  învăţat, 
să  fi  îndreptat  sf.  Petru,  pre  Apostoli?  iară  eu  îi  voiu  arăta  că 
pe  Petru  l-au  îndreptat  Pavel,  precum  însuş  Pavel  mărturiseşte 

cătră  Galateni  c._2.  s.  1 1  :  «Când  a  venit  Petru  în  Antiohia  în 
faţă-i  statui  împotrivă  câ  vrednic  de  hulit  era.  Iar  când  am  văzut 
că  nu  umblă  dirept  cătră  adevărul  evangfieliei,  zisei  lui  Petru 
înaintea  tuturor:  Dacă  tu  Iudeu  fiind,  trăeşti  ca  etnicii,  iar  nu 
ca  Iudeii,  pentru  ce  sileşti  pe  etnicii  să  trăiască  ca  Iudeii?  (st.  14)». ^ 

Dar  ce  mărturii  ne  mai  trebuie  în  contra  pretinsului  primat 
jurisdicţional  al  apostolului  Petru,  când  Pavel,  apostolul  neamu¬ 
rilor,  spune  despre  sine  atât  de  limpede:  <’:Socoît,  cumcă  ca  nimic 
nu  sunt  mai  de  jos  decât  apostolii  cei  mai  mari»  (11.  Cor.  11,  5), 
adecă  decât  Petru,  lacob  şi  loan,  despre  care  zice  de-opotrivă 
că  «se  socoteau  că  sunt  stâlpi  (QaL2,  9)1  Ar  fi  îndrăsnit  Pavel 
să  afirme  aşa  ceva  despre  sine,  dacă  nu  s’ar  îi  socotit  întocmai 
cu  Petru?  Dar  iată,  că  însuş  Petru,  trimiţând  sfaturi  pastorale 
proistoşilor  bisericilor  pe  cari  ie  are  în  vedere  în  prima  sa  epis¬ 
tolă,  nu  se  provoacă  nici  decum  la  un  primat  al  puterii,  ci  le 
zice:  «Pe  presviterii  cei  dintre  voi  rogu-i  ca  cel  ce  şi  eu  sunt 
presviter  (o  o-ve.’iQbajK-TirQoc)  şi  mărturisitor  patimilor  lui  Christos 
şi  măririi  cei  ce  va  să  se  arete  părtaş:  paşteţi  turma  Iui  Dum¬ 
nezeu  cea  dintre  voi,  cercetându-o  nu  cu  sila,  ci  după  voie  şi 
după  Dumnezeu;  nici  cu  agonisele  nedrepte,  ci  cu  bunăvoinţă; 
nici  ca  cum  aţi  stăpâni  clirosui,  ci  pildă  făcându-vă  turmii,  şi 
când  se  va  arăta  mai  marele  păstorilor  veţi  lua 

cununa  măririi  cea  neveştejită»  (I.  Petru_J,  1  -  4). 

A  susţine  şi  în  faţa  acestor  atât  de  clare  mărturii  biblice, 
câ  Petru  totuş  a  primit  primatul  puterii  şi  al  autorităţii  infalibile 
peste  ceialalţi  apostoli  şi  peste  biserica  întreagă:  înseamnă  a 
nesocoti  învăţătura  revelată;  iar  a  interpreta  alte  texte  biblice 
într’un  sens  contrar  celor  înşirate  mai  sus,  ca  să  iasă  în  favorul 
primatului ;  înseamnă  a  aduce  întâi  pe  Christos  în  contradicţie 
cu  sine  însuş,  apoi  pe  apostoli  în  contradicţie  cu  Christos  şi  şi 
cu  ei  înşişi,  ceea-ce  poate  fi  propriu  numai  acelora,  cari  urmă¬ 
resc  interese  străine  de  însufleţirea  curată  pentru  adevărul  dum¬ 
nezeiesc  al  credinţi!  creştine! 

îndeosebi : 

Este  o  interpretare  forţată  şi  contrară  învăţăturei  Mântuito¬ 
rului  —  a  căuta  în  locul  dela  Matei  16,  18  un  argument  în  favorul 
pretinsului  primat  alui  Petru,  pentrucă  cuvintele:  «Tu  eşti  Petru 
şi  pe  aceasta  piatră  voiu  zidi  biserica  mea  şi  porţile  iadului  nu 
o  vor  birui  pe  ea»  —  după  cum  bine  ie  interpretează  Petru 
Maior în  conformitate  cu  majoritatea  părinţilor  bisericeşti  — 

’  Protocanon,  pag.  24. 

‘  Protocanon.  pag.  19.  Amintesc  în  treacăt,  că  chiar  şi  puţinii  părinţi  bisericeşti, 
cari  referesc  cuvântul  epiatră»  Ia  Petru,  sunt  departe  de  a-i  recunoaşte  prin  aceasta  un 
primat  al  puterii.  In  lipsa  originalului  siro-caldaic  al  evang.  după  Mat.  —  noi  nu  putem 

nu  se  pot  referi  decât  numai  la  mărturisirea  credinţa  ce  o  a 
făcut  sf.  Petru  despre  Domnul  Christos,  zicând:  «Tu  eşti  Christos 
Fiiul  lui  Dumnezeu  celui  viu».  A  referi  cuvântul  «piatră»  la 
persoana  lui  Petru  şi  a  afirma  că  pe  Petru,  ca  fundament,  a 
zidit  Christos  biserica  sa:  înseamnă  a  contrazice  cuvintelor  sf. 
Scripturi:  temeiu  nimenea  nu  poate  pune,  afară  de  celce  este 

pus,  carele  este  lisus  Christos^  (I  Cor.  3,  11),  A  afirma,  că  Petru 
este  totuş  în  ai  doilea  rând  temeiu,  adecă  un  temeiu  secundar 
al  bisericii :  înseamnă  a  nu-i  atribui  cu  nimic  mai  mult  decât 
celoralalţi  apostoli,  pentrucă  sf.  Scriptură  zice:  «^zidiţi  fiind  pe 
temelia  apostolilor  şi  a  prorocilor,  fiind  piatra  cea  din  unghia 
însuş  lisus  Christos^'^  (Efeseni  2,  20).  «Nu  iaste  dară  —  zice 
Petru  Maior —  numai  sf.  Peffu”piatră,  ce  şi  ceialalţi  apostoli». 

Este  o  interpretare  unilaterală,  a  crede,  că  prin  cuvintele 
dela  Mat.  16,  19  Christos  i-ar  fi  promis  lui  Petru  primatul  pu¬ 
terii.  Noi  ştim,  că  ceeace  a  promis  Christos  cu  acea  ocaziune 
lui  Petru,  a  promis  tuturor  apostolilor  în  numele  cărora  a  vorbit 
Petru,  şi  a  şi  dat  tuturor  apostolilor,  precum  ne  încredinţăm  dela 
ev.  Mateiu_18,  18:  «Adevăr  zic  vouă:  ori  câte  veţi  lega  pe  pă¬ 
mânt,  vor  fi  legate  şi  în  cer,  şi  oricâte  veţi  deslega  pre  pământ, 
vor  fi  deslegate  în  cer.»  Şi  iarăş  întăreşte  acest  dar  după  învi¬ 
erea  sa  din  morţi,  precum  ne  încredinţăm  dela  loan  21  :  «Şi 
le-a  zis  lor  lisus  iară,  pace  vouă:  precum  m’a  trimis' pe  mine 
Tatăl,  şi  eu  trimit  pe  voi;  şi  aceasta  zicând,  a  suflat  şi  le-a  zis 


ştî  cu  absolută  siguritate:  ce  cuvânt  din  acel  original  s’a  tradus  în  textul  grecesc  prin 
Presupunând  că  prin  s’a  tradus  siro-cald.  «kepha^»,  avem  o  dovadă 

destul  de  clară,  că  traducătorul  nu  a  referit  cuvintele  Domnului  Christos  «şi  pe  aceasta 
piatră  (kephâ)  voi  zidi  biserica  mea»  la  persoana  lui  Petru,  ci  la  mărturisirea  credinţa 
lui,  prin  care  I-a  recunoscut  în  numele  tuturor  apostolilor  ca  Fiiul  lui  Dumnezeu.  Iar 
traducătorul,  care  după  toate  probabilităţile  a  trăit  pe  timpul  apostolilor,  era  de  sigur 
mai  în  măsură  decât  noi,  să  ştie  adevăratul  înţeles  al  cuvintelor  Mântuitorului.  Dacă 
Mântuitorul  ar  fi  referit  cuvintele:  «şi  pe  această  piatră»  la  persoana  lui  Petru,  atunci 
traducătorul  grecesc  nu  le-ar  fi  tradus  prin  :  av  tl  rUrooc,  xal  ini  TavtJi  rt;  nir^a  — 
ci  le-ar  fi  tradus,  referindu-le  şi  el  la  Petru,  aşa;  el  llirnog,  y.ui  ini  roî  rw  ri;7 
flirgio  tti  eşd  Petru,  şi  pe  acest  Petru  voiu  zidi»  etc. 

‘  Mărturisirea  ortodoxă  interpretează  cum  e  a  se  înţelege,  că  şi  apostolii  se  nu¬ 
mesc  temelii,  în  modul  următor  ;  «Deşi  câte  odată  apostolii  şi  prorocii  se  numesc  te¬ 
melii  ale  credinţi]  şi  ale  bisericii,  precum  când  loan  zice,  că  marea  cetate  Ierusalim 
avea  un  zid  pus  pe  12  temelii  şi  pe  acestea  era  numele  celor  12  Apostoli  ai  Mielului 
(Apoc,  21,  14).  Şi  Pavel  zice:  «Noi  suntem  puşi  pe  temelia  apostolilor  şi  a  prorocilor» 
(Efes.  2.  20).  Aceasta  trebue  să  se  înţeleagă,  că  prorocii  şi  apostolii  nu  sunt  cele 
dintâi  temelii  ale  credinţi!,  pentrucă  o  asemenea  temelie  este  numai  Christos;  dar  oare¬ 
cum  de-al  doilea  rând,  pe  cât  aceia,  ca  cei  mai  apropiaţi  şi  mai  însemnaţi,  au  zidit 
preste  învăţătura  mântuitoare  a  Domnului  nostru  lisus  Christos  şi  au  fost  cei  dintâi, 
cari  au  răspândit  credinţa  în  Christos  până  la  marginile  pământului.»  Partea  I,  răsp. 
la  întreb.  85. 

*  Protocanon,  pag.  19. 

lor:  luaţi  Duh  sfânt,  cărora  veţi  ierta  păcatele,  se  vor  ierta  lor, 
şi  cărora  le  veţi  ţinea,  vor  fi  ţinute.»  Dacă  Christos  zice,  că  tri¬ 
mite  pe  toţi  apostolii,  precum  l-a  trimis  pe  El  Tatăl:  cu  ce  putere 
mai  mare  să  fi  înzestrat  pe  Petru,  decât  pe  ceialalţi? 

Este  o  interpretare  direct  contrazicătoare  înţelesului,  pe  care 
Christos  l-a  dat  cuvintelor  sale  dela  Luca  22,  31 — 32  —  ^dacă 
papiştii  socot  a  fi  găsit  în  acele  cuvinte  un  sprijin  în  favorul  pri¬ 
matului  lui  Petru.  Răspundem,  la  o  asemenea  zadarnică  inter¬ 
pretare  cu  Petru  Maior \  «Nu  mi-i  voia  mult  să  mă  pricesc,  chiar  şi 
uşor  este  înţelesul  acestui  loc  al  evanghelii,  numai  fără  patimă  şi 
fără  cuget  pământesc  să-l  ceteşti  şi  să-l  cumpăneşti.  Domnul 
Christos  mai  nainte  au  văzut  cum  la  patima  sfinţii  sale,  diavolul, 
vrăjmaşul  neamului  omenesc  pre  apostoli  va  ispiti  şi  ca  grâul 
îi  va  cearne,  şi  aceasta  încă  cu  ochi  proroceşti  au  văzut  că 
Petru  singur  se  va  lâpăda  de  sfinţia  sa,  precum  şi  vesteaşte: 
«zic  ţie  Petre,  nu  va  cânta  astăzi  cocoşul  până  nu  te  vei  lăpăda 
de  trei  ori  de  mine»  ....  Toţi  tâlcuitorii  întru  aceasta  una  în¬ 
ţeleg,  cumcă  Domnul  Christos  vorbeşte  aici  despre  întoarcerea 
lui  Petru  dela  păcatul  cel  mare,  cu  carele  de  trei  ori  s’a  lăpădat 
de  Christos  şi  despre  vreamea  când  apostolii  la  patima  Mântui¬ 
torului  mare  ispită  au  avut.  Şi  aceasta  se  vede  şi  din  urmarea 
evanghelii,  că  îndată  zise  Petru:  «Doamne,  cu  tine  gata  sunt  şi 
în  temniţă  şi  la  moarte  a  mearge  (deci  Petru  a  înţeles,  că  Mân¬ 
tuitorul  vorbeşte  de  apropiata  lui  cădere.  N.  B.);  iar  el  a  zis: 
zic  ţie  Petre,  nu  va  cânta  cocoşul  etc.»  ^ 

Este  o  interpretare  tendenţioasă  şi  contrară  regulelor  erme- 
neutice  sănătoase,  interpretarea  pe  care  papiştii  o  dau  cuvintelor 
Mântuitorului  din  convorbirea  ce  a  avut-o  cu  Petru,  după  înviere, 
la  lacul  Tiberiadei.  Prin  acea  convorbire,  păstrată  la  ev.  loan 
21,  15 — 18,  Mântuitorul  nu  a  voit  să-i  dea  lui  Petru  nici  decum 
un  primat  al  puterii,  ci  l-a  reaşezat  în  demnitatea  de  apostol,  din 
care  Petru  căzuse  prin  lăpădarea  sa  cea  de  trei  ori.  Nu  ni-e 
voia  să  ne  pricim  mult  asupra  interpretării  acestui  text,  ci  lăsăm 
să  ne  lumineze  Petru  Maior,  care  aşa  tâlcueşte:  «Dar  prin  cu¬ 
vintele  acealea:  paşte  oile  meale,  au  vrut  (în  textul  tipărit  stă 
din  greşală  «n’au  vrut»  N.  B.)  Christos,  zic  protivnicii,  a  face 
pre  Petru  mai  mare  şi  mai  putearnic  decât  ceialalţi.  Cum  numai 
lui  Petru  acu  vorbeşte  Christos,  fiind  toţi  apostolii  de  faţă?  Şi 
pentru  ce  cu  atâta  grije  îl  întreabă,  iubeşti-mă  mai  mult  decât 
aceştia,  adecă  decât  ceialalţi  apostoli?  Adevărat,  zic  ei  (adecă 
protivnicii),  nu  l-au  întrebat  de  flori  de  măr  aceastea,  ci  în  semn 
că  după  treapta  dragostii  cei  mai  mari  a  lui  Petru  au  vrut  Christos 
şi  mai  mult  pe  Petru  a-1  face.  Mie  nu  mi-i  voia  la  aceastea  ni- 


^  Profocanon.  pag.  28. 

mica  să  răspund,  căci  răspunde  sfântul  Chirii,  patriarhul  dela 
Alexandria,  care  la  tâlcul  cuvintelor  evanghelii  mai  sus  pomenite 
aşa  grăeşte:  «Pentru  ce,  va  întreba  neştine,  numai  pre  Simon 
îl  întrebă,  sau  ce  e  aceia,  paşte  oile  meale?  Răspundem,  pre 
neputincios  acum  îl  însăndtoşază  şi  întreită  mărturisire  în  locul 
cei  întreite  lăpădări  pohteaşte,  aceasta  (ad.  lăpădarea)  ceia  (ad. 
mărturisirii)  împotrivă  punându  se  şi  greşalele  cu  îndreptarea 
răsplătindu-se.  Căci  ce  s’au  greşit  cu  cuvântul  şi  întru  aceaia 
numai  putearea  şi  pricina  greşalei,  întru  acelaş  chip  trebue  să  se 
iarte.  Iar  îl  întreabă,  oare  iubeşte  mai  mult  decât  alţii,  căci, 
fiindcă  mai  mare  milă  au  avut  dela  Domnul  şi  cu  mână  mai 
darnică  au  căpătat  iertarea  păcatului,  au  nu  mai  mare  iubire  decât 
alţii  întru  sine  culegând,  foarte  cu  mare  bună  voire  făcătorului 
de  bine  al  său  va  răsplăti?  Căci,  că  pentru  frica  jidovilor  şi  a 
ostaşilor,  carii  venise  să  prindă  pe  Isus  şi  cu  groaznică  moarte 
li-se  lăuda,  în  fugă  s’au  întors  ucenicii,  iaşte  deobşte  lor  tuturor; 
dar  deosebi  greşală  a  fost  a  lui  Petru,  că  s’au  lăpădat  de  trei 
ori.  Drept  aceia,  ca  cel  ce  mai  multă  iertare  decât  alţii  au  că¬ 
pătat,  pentru  aceia  se  întreabă  ca  să  spuie:  oare  iubeaşte  mai 
mult?  Că  după  a  mântuitorului  zisă,  cui  mai  mult  se  iartă,  mai 
mult  iubeşte  . . .  Drept  aceia  prin  întreită  a  fericitului  Petru  măr¬ 
turisire  (a)  păcatului  cel  cu  întreită  lucrare  făcut,  se  ştearge. 
Dintru  aceia  apoi  ce  zice  Domnul,  paşte  mieii  mei,  se  soco- 
teaşte  a  fi  înoirea  apostolici  ce  i-s’au  dat,  carea  într’atâta  des- 
leagă  ocara  greşalelor  şi  năcazurile  neputinţii  omeneşti  le  ştearge».  ‘ 
N-am  avut  scopul  de  a  interpreta  mai  amănunţit  textele  bi¬ 
blice,  pe  cari  biserica  apusană  îşi  bazează  dogma  primatului  papal; 
dar  şi  din  scurtele  interpretări  ce  ni-le-a  dat  mai  ales  Petru 
Maior,  aduse  în  legătură  cu  cele  desfăşurate  mai  sus  despre  ra¬ 
portul  dintre  apostoli,  este  uşor  să  ne  convingem,  că  dogma 
bisericei  apusene  despre  primat  n’are  nici  o  bază  biblică,  ba  ea 
este  de-adreptul  contrară  învăţăturii  sf.  Scripturi.  Apusenii  — 
zice  Petru  Maior  —  ca  să  înalţe  pe  papa,  fac  pe  toţi  apostolii 
nemica!»  ^  Aceasta,  de  sigur,  nu  a  fost  voinţa  Mântuitorului,  ci 
Mântuitorul  a  voit,  ca  toţi  apostolii  să  fie  egali  în  drepturile  ce 
li-s-au  dat.  Plenitudinea  puterii  bisericeşti  a  încredinţat-o  între¬ 
gului  colegiu  apostolesc,  din  care  fiecare  apostol  se  împărtăşiâ 
în  măsură  egală  cu  ceialalţi  fraţi  ai  săi.  Conducerea  supremă  a 
bisericei  şi-a  rezervat-o  Mântuitorul  şieşi,  promiţându-le  apos¬ 
tolilor  şi  urmaşilor  lor,  că  va  rămânea  cu  dânşii  până  la  sfârşitul 
veacului  (Mat.  28,  20).  El  are  preoţie  vecinică  (Evrei  e 

Păstorul  cel  bun  (loan  10,.  14)  şi  mai  marele  păstoribr  (1.  Petru 

5,  4.).  El  este  capul  bisericei  sale.  Aşa  ne  învaţă  sf.  Scriptură, 
«Bărbatul  este  cap  muerii,  precum  şi  Christos  cap  bisericii,  şi 
acesta  este  mântuitor  trupului»  (Efes.  5,  23).  Şi  într’alt  loc  zice: 
«toate  le-a  supus  sub  picioarele  lui,  şi  pre  acela  l-a  dat  cap  bi¬ 
sericii  mai  presus  de  toate,  carea  este  trupul  lui  şi  plinirea  celui 
ce  plineşte  toate  întru  toate»  (Efes.  1,  22 — 23).  Şi  iarăş:  «el 
este  capul  trupului  bisericii,  cel  ce  este  începătură  întâi  născut 
din  morţi,  ca  să  fie  întru  toate  începător»  (Colos.  1,  18). 

Precum  vedem,  apostolul  Pavel  asamână  biserica  în  repeţite 
rânduri  cu  un  corp,  care  are  de  cap  al  său  pe  Christos.  Această 
idee  o  desvoaltă  apostolul  mai  pe  larg  în  epistola  câtră  Efeseni 
cap.  J_st.  11  — 16  astfel;  «acela  a  dat  pe  unii  apostoli,  pre  alţii 
proroci,  pre  alţii  evangelişti,  pre  alţi  păstori  şi  dascăli;  spre  să¬ 
vârşirea  sfinţilor  la  lucrul  slujbei,  spre  zidirea  trupului  lui  Christos; 
până  ce  vom  ajunge  toţi  Ia  împreunarea  credinţii  şi  a  cunoştinţii 
fiului  lui  Dumnezeu,  întru  om  desăvârşit,  la  măsura  vârstei  pli¬ 
nirii  Iui  Christos;  ca  mai  mult  să  nu  fim  prunci,  învăluindu-ne 
şi  purtându-ne  de  tot  vântul  învăţăturii  întru  amăgitura  oamenilor, 
întru  vicleşug  spre  meşteşugirea  înşelăciunei ;  ci  făcând  adevăr 
întru  dragoste  să  creştem  prin  toate  întru  el,  carele  este  capul 
Christos;  din  carele  tot  trupul  ce  se  alcătueşte  şi  se  încheie  prin 
toată  pipăirea  dării,  după  lucrarea  întru  măsura  fieştecărui  mă¬ 
dular,  face  creştere  trupului,  spre  zidirea  sa  întru  dragoste».  Deci 
corpul  bisericii  se  compune  din  păstori  şi  credincioşi,  având 
păstorii  să  lucreze  la  întărirea  şi  înflorirea  credinţei  şi  a  vieţii 
creştineşti ;  iar  capul  bisericii  este  Christos,  mai  marele  păstorilor. 

Cu  această  idee  despre  biserică  nu  se  poate  împăca  nici 
decum  primatul  puterii  jurisdicţionale  şi  magisterul  infalibil  al 
unuia  dintre  apostoli  ori  al  unuia  dintre  urmaşii  apostolilor.  Apo¬ 
stolul  Petru  nu  este  prezentat  în  sf.  Scriptură  drept  cap  al  bi¬ 
sericei.  «Reprezentantul  lui  Christos  pe  pământ»  în  sensul  pri¬ 
matului  papal,  e  un  rol  improvizat  de  b’serica  apuseană  pe  seama 
papei.  Dar  sf.  Scriptură  şi  biserica  veche  creştină  cunoaşte  numai 
un  cap  al  bisericei,  precum  se  exprimă  sf.  Grigore  TeologuC: 
„hC  XrjiOfâc,  aia  it'i-;  =  un  Christos,  un  cap 

al  bisericei*'.  Aceasta  învăţătură  genuină  a  creştinismului  o  măr¬ 
turiseşte  şi  astăzi  biserica  catolică  şi  ortodoxă  a  răsăritului  astfel : 
«Biserica  nu  are  altă  temelie  decât  numai  pe  Christos...  Căci 
Christos  nu  a  pus  temelia  bisericei  sale  pe  oameni,  dar  pe  sine 
însuş  şi  pe  învăţătura  sa  cea  dumnezeiască...  Numai  Christos 
este  capul  bisericei...  căci  deşi  arhiereii,  cari  sunt  mai  marii  bi¬ 
sericilor,  se  numesc  capii  acestora,  aceasta  trebue  să  se  înţeleagă 

numai,  că  ei  sunt  locoţiitorii  lui  Christos,  fiecare  în  eparhia  sa, 
şi  suni  capi  particulari,  dupăcum  zice  Scriptura:  Luaţi  aminte  de 
voi  şi  de  toată  turma,  unde  sf  Duh  v'a  pus  pe  voi  episcopi,  ca 
să  păstoriţi  biserica  lui  Dumnezeu,  pe  care  a  răscumpărat-o  chiar 
cu  sângele  său,  (Fapt.  Ap.  20,^_28.)i 

Deci :  în  numele  doctrinei  revelate,  noi  trebue  să  respingem 
dogma  bisericei  apusene  despre  primatul  papal,  ca  una,  care  e 
contrară  dumnezeeştii  descoperiri.  Dr.  Nicolae  Bălan. 


DIN  BISERICA  ROMÂNIEI. 


Criza  bisericească  din  România. 

Ceeace  era  de  prevăzut  s’a  întâmplat:  Desbinarea  a  întrat 
în  sânul  bisericii  din  România. 

Legile  contrare  doctrinei  bisericii  făurite  astă  primăvară,  sub 
egida  unui  ministru  de  culte  prea  străin  de  trăbuinţele  bisericeşti, 
au  produs  rodul  firesc:  turburarea  şi  jignirea  care  a  silit  pe  unul 
din  episcopii  ţării  să  rupă  comunitatea  canonică  cu  fraţii  săi. 

Cu  aceasta  pacea  s’a  dus  şi  s’a  întrat  într’o  situaţiune  foarte 
gravă,  al  cărei  rezultat  va  fi  o  luptă  grea,  cu  tot  cortegiul  ei  de 
duşmănii  şi  ură. 

Tocmai  acum  vor  vedea  promotorii  legii  ce  rău  au  făcut, 
când  s’au  încăpăţînat  şi  n’au  voit  să  asculte  că  legea  sinodală, 
aşa  cum  era  alcătuită,  era  o  nelegiuire  pentru  biserică,  care  se 
declară  ortodoxă  şi  că  un  episcop  care  simte  asupra  sa  răspun¬ 
derea  pentru  paza  doctrinei  ortodoxe  şi  a  ordinei  canonice,  nici¬ 
odată  nu  se  va  putea  pune  de  acord  cu  dânsa. 

Da,  li  s’au  spus  acestea  din  belşug,  dar  n’au  ascultat.  Acum 
tragă  ei  tot  păcatul  turburării  pe  care  au  adus-o,  pentrucă  a  lor 
şi  numai  a  lor  vină  este. 

Episcopul  de  Roman  care  a  protestat  continuu  contra  legii, 
şi  în  zilele  acestea  din  urmă  a  rupt  părtăşia  duhovnicească  cu 
ceilalţi  arhierei,  care  s’au  învoit  cu  legea  nouă  sinodală,  a  fost 
logic  cu  sine  însuşi  şi  consecvent  până  la  capăt.  Contra  sa  e 
imposibil  de  spus  ceva  pe  bază  strict  bisericească,  pentrucă  a 
lucrat  în  absolut  acord  cu  principiile  care  stau  Ia  baza  servirii 
lui  Christos,  principii  care  te  obligă  şi  sufletul  să  ţi-1  pui  pentru 
paza  depozitului  sacru  creştinesc.  Prea  Sfinţia  Sa  lucrează  şi  se 
călăuzeşte  în  totul  după  cuvintele  din  epistola  cătră  Galateni 
(1,  8 — 10)  că  şi  înger  din  cer  de- ar  grăi  altă  evanghelie  decât 
cea  care  a  fost  vestită  de  Domnul,  anatema  să  fie.  Şi  ceia  ce-i 

dă  tăria  unui  curaj  neînfrânt  în  pasul  său^  e  conştiinţa  neclintită 
că  are  a  îndeplini  lucrul  Domnului  şi  deci,  nu  oamenilor,  ci  Lui 
trebue  să-i  placă,  după  cuvintele  aceluiaş  apostol  Paul  spuse 
cătră  Galateni:  «Dacă  aş  plăcea  oamenilor,  n'aş  mai  fi  servitor 
al  lui  Christos.» 

Deci  Prea  Sfinţia  Sa  stă  pe  peatra  cea  tare  a  temeliei  or¬ 
todoxe  şi  pe  acest  teren  nu  poate  fi  combătut  cu  nici  un  chip. 
Dimpotrivă,  e  de  admirat  cu  curajul  său  creştin  şr  puterea  de 
convingere  care-1  arată  într’o  aureolă  de  erou.  Căci  nu  pe  dru¬ 
muri  se  găsesc  oamenii  cari  se  pun  cu  tot  focul  sufletului  pentru 
zestrea  ideală  a  bisericii  şi  pentru  dânsa  îşi  pun  în  joc  toată 
fiinţa  lor.  Ba  mi  se  pare  că  tocmai  oamenii  aceştia  au  asigurat 
bisericii  mersul  ei  printre  secule,  şi  ea  trebue  să  se  felicite  că 
între  fiii  săi  mai  poate  număra  asemenea  caractere  la  care  cu¬ 
vintele  de  «îndrăzniţi,  eu  am  biruit  lumea»  nu  sunt  o  minciună. 

Şi,  alăturea  de  dânsul,  în  ce  lumină  ne  apar  contrarii  săi? 
—  Ei  stau  jos  de  tot,  plini  de  vinovăţie,  având  singura  scuză 
inconştienţa  cu  care  au  lucrat.  Au  fost  conduşi  în  stricăcioasa 
lor  operă  de  gânduri  cu  totul  străine  de  biserică,  n’au  avut  nici 
o  pricepere  şi  nici  o  orientare  în  doctrina  bisericească,  au  dat 
probe  de  o  neştiinţă,  care  le  lua  orice  drept  de  a  spune  un 
cuvânt  în  chestiune  de  legislaţiune  şi  doctrină  bisericească,  şi 
acum  tot  ei  fac  pe  supăraţii  şi  se  încearcă  a  arunca  vina  asupra 
unui  episcop  conştient  de  datoria  sa  şi  care  nu  a  voit  să  pri¬ 
mească  ceeace  cu  nici  un  preţ  nu  poate  fi  primit  fără  protest 
într’o  biserică  care  se  declară  ortodoxă  şi  păzitoare  strictă  a 
tradiţiunilor. 

Cetim  prin  ziare  că  se  aruncă  vina  asupra  episcopului  de 
Roman,  că  ar  lucra  sub  un  îmbold  străin,  —  neputând  pricepe 
săracii  că  cineva  poate  lucra  şi  din  sfânt  devotament  cătră 
Christos!  Se  înţelege,  cum  se  poată  pricepe  că  eşti  în  stare  a-ţi 
pune  toată  fiinţa  în  joc  pentru  bunuri  ideale,  oamenii  care  nu 
s’au  ridicat  la  înălţimea  morală  de  unde  se  simte  dulceaţa  de  a 
servi  unui  ideal! 

Omul  cu  sufletul  nobil  chiar  când  nu  va  simţi  dulceaţa  de¬ 
pozitului  creştin  pentru  care  episcopul  de  Roman  se  pune,  va 
putea  totuş  să  aprecieze  înălţimea  morală  a  pasului  său  şi  nu 
va  putea  avea  decât  cuvinte  de  admiraţiune. 

Deci  în  faţa  crizei  aceştia  produse  în  biserica  română  de 
oameni  ca  cei  din  ministeriul  de  culte,  care  nici  măcar  creştini 
ca  lumea  nu  sunt,  să  avem  toată  admirarea  pentru  episcopul  de 
Roman,  care  se  ridică  la  rangul  unui  mărturisitor  al  credinţei  şî 
neaprobarea  noastră  pentru  acei  care  au  voit  să  robească  biserica 
la  carul  politicei  detestabile  din  regatul  României.  Să  le  fie  lecţie, 

că  cel  întâi  cuvânt  în  biserică  îl  au  arhiereii  şi  că  ei  datori  sunt 
să  strige  în  cazul  când  cei  cari  n’au  chemarea  întră  să  legifereze 
fără  a  avea  nici  o  pricepere  în  materie.  Septimiu  Rolexa. 

Cum  trebue  să  judecăm  acţiunea  episcopului  de  Roman. 

împrejurările  dureroase  bisericeşti  din  România  n’au  trecut 
neobservate  la  noi.  Unele  organe  de  publicitate  au  început  a-şi 
expune  părerile  lor  despre  criza  bisericească  de  dincolo  de  Car- 
paţi  şi  despre  actul  neobişnuit  al  episcopului  de  Roman. 

Dar  ele  nu  se  gândesc,  că  judecăţile  exprimate  de  ele  nu 
pot  fi  temeinice,  dacă  nu  ţin  socoteală  de  partea  curat  biseri¬ 
cească  a  chestiunii,  şi  apoi  de  condiţiunile  vieţii  publice  din  Ro¬ 
mânia. 

Ca  chestiune  bisericească  nu  mai  este  nici  o  taină,  că  noua 
reformă  din  România  nu  ţine  seamă  de  condiţiunile  esenţiale 
dogmatice  şi  canonice  pe  care  trebue  să  se  întemeieze  o  lege 
pentru  a  se  putea  numi  lege  bană.  Lucrurile  acestea  s’au  expus 
mai  nainte  pe  larg  de  persoane  destoinice  în  treburi  bisericeşti, 
şi  trebue  să  mărturisim  că  pe  teren  mult  mai  legitim  stau  ceice 
combat  legea.  Ei  au  în  partea  lor  doctrina  bisericească,  şi  cine 
stă  pe  baza  ei,  nu  poate  fi  declarat  că  ar  sta  pe  im  temei  fals. 

Dar  în  chestiunea  asta  să  nu  mai  vorbim,  fiindcă  s’a  scris 
de  ajuns  ^  şi  cine  vrea  informare,  are  unde  o  găsi.  Să  venim  la 
condiţiunile  vieţii  publice  din  România,  în  mijlocul  cărora  apare 
reforma  bisericească. 

Se  ştie  că  în  regatul  fraţilor  de  peste  munţi  totul  se  mişcă 
din  motive  politice.  Orice  reformă,  cu  rari  excepţiuni,  nu  apare 
din  necezitatea  strictă  a  unui  aşezământ,  ci  numai  şi  numai  din 
calcule  politice.  Chiar  când  o  reală  nevoie  este  la  bază,  consi- 
deraţiunea  politică  se  introduce  şi  ea  şi  viţiază  tot  corpul  reformei. 

Tot  în  împrejurările  acestea  apare  şi  reforma  bisericească 
din  România.  Nu  preoţii  o  scot  pe  tapetul  discuţiunii,  ci  apare 
deodată  pe  mâna  organelor  politice.  Ele  au  făcut,  ele  au  des¬ 
făcut,  şi  au  ieşit  cu  reforma  cum  au  vrut.  Sinodul  nici  n’a  fost 
consultat,  ci  s’a  discutat  numai  cu  capii  eparhiilor,  cărora  nu  li 
s’au  cerut  lumini,  ci  s’a  târguit  în  tot  felul  ca  să  se  capete  apro¬ 
barea  reformei.  In  loc  ca  Sinodul  să  aibă  iin  rol  esenţial,  abia 
episcopii  au  avut  un  rol  de  a  doua  mână.  încolo  a  mers  totul 
pe  mâna  oamenilor  politici,  cu  competenţa  pe  care  o  are  poli¬ 
ticianul  român,  uneori  chiar  lipsit  de  credinţă,  în  materie  bise¬ 
ricească. 


‘  Vezi  şi  „Rev.  Teol.“  din  anul  curent  Nr.  2  pag.  115  seq. 

Socotinţa  legii  era:  să  câştige  pe  preoţi  pentru  partidul  li¬ 
beral,  fiindcă,  în  urma  legii  dlui  Take  lonescu  dela  1893,  cei 
mai  mulţi  din  servitorii  altarului  erau  pentru  partidul  conservator. 

Nu  fără  pricepere  a  fost  calculul  de  a  câştiga  pe  preoţi 
dându-Ie  locuri  lângă  episcopi.  Dar  politica  tot  politică:  n’a  vrut 
să  scape  ocaziunea  de  a  lega  biserica  şi  mai  mult  de  carul  ei 
şi  să  poată  stăpâni  pe  episcopi  prin  preoţi.  Introducând  divi¬ 
ziunea  între  unii  şi  alţik  mult  mai  uşor  să  stăpânească  biserica 
şi  să-i  facă  cu  neputinţă  de  a  săvârşi  vreodată  un  act  de  in¬ 
dependenţă. 

Voind  să  se  câştige  prea  mult,  s’a  pierdut  şi  puţinul,  căci 
mare  parte  din  preoţi  s’au  convins  de  ce  e  vorba  şi  au  detestat 
reforma  pe  care  la  început  o  aprobau. 

Prin  noua  reformă  preoţii  intrau  într’o  mare  atârnare  politică. 
Asta  ar  fi  făcut  că  ei  n’ar  mai  fi  ţinut  seamă  numai  de  nevoile 
bisericii,  ci  şi  de  pretenţiunile  partidului  polilic  care  îi  patrona. 
Că  lucrul  e  chiar  aşa,  se  vede  din  partea  pe  care  politicianii  au 
luat-o  la  alegerile  pentru  consistorul  superior. 

Alegerile  acestea  au  dat  prilej  să  se  vadă  că,  odată  cu  ele, 
intră  în  biserică  şi  toate  obiceiurile  alegerilor  politice.  S’au  făcut 
ingerenţe  ruşinoase,  s’au  publicat  pamflete  cu  insulte  la  adresa 
unora  din  candidaţi,  iar  alţii  s’au  recomandat  alegătorilor  într’un 
mod  caraghios. 

Văzând  intrate  în  biserică  aceste  obiceiuri  de  care  până 
acuma  fusese  scutită,  mai  degrabă  deplângeai  reforma  decât  s’o 
îmbrăţişezi. 

Deci  drept  rezultat  al  întregei  reforme  nu  se  putea  vedea 
altul  decât  invazia  şi  mai  sălbatică  a  politicianismului  în  bi¬ 
serică  Şl  uitarea  că  biserica  trebue  să  şadă  mai  pe  sus  de  aceste 
lupte.  Cuvintele  de  «împărăţia  mea  nu  este  din  lumea  aceasta» 
trebuiau  să  dispară  şi  să  ajungem  dimpotrivă  a  avea  în  Biserică 
numai  o  împărăţie  a  acestei  lumi. 

Aci  se  reduce  toată  dragostea  politicianilor  de  biserică...  In 
fond  numai  o  făţărnicie. 

Ei  bine,  când  episcopul  de  Roman  vede  încotro  se  mişcă 
soarta  bisericii  sale,  nu  era  în  drept  să  se  arate  îngrijit  şi  să 
protesteze?  Mai  face  să  mai  gesticulăm  noi  că  afurisenia  e  din 
alte  timpuri  şi  să  uităm  că  aici  e  vorba  de  soarta  bisericii  şi  că 
nu  se  poate  tăcea! 

lată  ce  trebuiau  să  aibă  în  vedere  organele  dela  noi,  când 
discută  treburile  bisericeşti  din  România. 

Deci  mai  încet  cu  fazoanele  de  oameni  moderni,  care  nu 
pricepem  trecutul,  şi  mai  atenţi  'cătră  trebuinţele  reale  ale  bi¬ 
sericii,  trebuinţe  pe  cari  politicianii  numai  le  speculează. 

Biserica  are  trebuinţă  de  consecvenţă  cu  sine  însaş  şi  nu 
poate  admite  orice  reformă,  care  va  trece  prin  capul  politicianilor 
fără  a-şi  periclita  caracterul  ei  ortodox.  Deja  e  destul  de  neno¬ 
rocită  că  nu  are  cine  s-o  apere,  şi  nu  trebuesc  loviţi  puţinii  cari 
înţeleg  că  aparţin  bisericii  «cu  tot  sufletul,  cu  tot  cugetul  şi  cu 
toată  inima».  Nu  de  la  aceştia  îi  va  veni  durerea  ei,  ci  de  la 
cei  ce  n’au  tăria  de  a  se  pune  pentru  dânsa,  M.  Verdişor. 

O  propagandă  religioasă.' 

—  Mijloacele  şi  scopul  ei.  — 

Multele  şi  feluritele  chestiuni  bisericeşti,  cari  din  iarna  trecută 
şi  până  acum  au  fost  mereu  la  ordinea  zilei,  au  făcut  ca  o  mas¬ 
cată,  şi  prin  urmare,  o  periculoasă  propagandă  religioasă  să  treacă 
aproape  neobservată. 

Conducătorii  noştri,  presa,  opinia  publică,  ocupându-se  rând 
pe  rând  cu  demisionarea  în  împrejurări  neobicinuite  a  unui  mi¬ 
tropolit,  cu  moartea  celuilalt,  cu  alegerea  de  mitropoliţi  şi  episcopi 
noi,  cu  modificarea  legii  sinodale,  şi  în  timpul  din  urmă  cu  re¬ 
gretabilul  incident  dela  sf.  Sinod,  nu  au  avut  răgaz  să  se  ocupe 
de  un  atac  formal  dat  în  contra  bisericii  noastre  ortodoxe  în 
decursul  acestui  an.  Văzând  că  nici  din  sferele  noastre  înalte 
bisericeşti  nu  se  dă  alarma  şi  nu  se  iau  măsuri,  scriitorul  acestor 
rânduri,  un  umil  dascăl  de  teologie,  cu  dor  şi  dragoste  de  bi¬ 
serică,  de  neamul  şi  ţara  noastră,  îşi  permite  să  dea  pe  faţă  acest 
atac,  să  demaşte  această  propagandă,  să  atragă  atenţia  conducă¬ 
torilor  noştri  şi  a  marelui  public,  asupra  unui  pericol  nu  tocmai 
îndepărtat,  dacă  nu  se  vor  lua  din  vreme  măsuri. 

Din  iarna  trecută  apare  în  Bucureşti  o  pretinsă  foaie  bise¬ 
ricească:  îşi  zice  «Vestitorul»  şi  se  dă  ca  apărătoare  a  bisericii 
noastre  ortodoxe.  In  realitate  însă  foaia  aceasta  este  după  cu¬ 
vântul  biblic  «lup  îmbrăcat  în  piele  de  oaie»,  căci  gândul  unei 
apărări,  unei  susţineri  a  bisericii  noastre  e  departe  de  această 
foaie  cât  e  cerul  de  pământ,  sau  dacă  apără  şi  susţine  biserica, 
apoi  aceasta  e  la  fel  cu  apărarea  şi  susţinerea  pe  care  o  face 
funia  celui  spânzurat.  Parcurgerea  fie  şi  numai  în  treacăt  a  nu- 
merilor  acestei  foi  apărute  până  acum  e  de  ajuns  pentru  ca  ori 
cine  să  vadă,  că  aci  nu  se  urmăreşte  câtuş  de  puţin  apărarea, 
susţinerea  bisericii,  ci  din  potrivă,  înjosirea  bisericii  noastre  or¬ 
todoxe,  ponegrirea  sistematică  a  căpeteniilor  noastre  bisericeşti, 
defăimarea  preoţimei  noastre,  discreditarea  instituţiunilor  noastre 
bisericeşti;  cu  un  cuvânt  tendinţa  urmărită  de  această  foaie  este 


‘  Reproducem  după  ziarul  «ViitoruU  acest  articol,  în  care  un  profesor  universitar 
demască  propaganda  papistă,  care  s’a  început  în  biserica  fraţilor  de  dincolo. 

de  a  compromite,  de  a  face  imposibilă  biserica  ortodoxă,  şi  în 
acest  scop  şi-a  asociat  un  pamflet  de  cea  mai  din  urmă  speţă: 
«Biserica  românească»  redactată  de  aceleaşi  persoane  cari  scriu 
la  «Vestitorul»,  inspirată  de  acelaş  director  al  Vestitorului. 

Numai  câteva  fapte  sunt  suficiente  pentru  ilustrarea  tendinţei 
urmărite  de  cei  dela  «Vestitorul».  Când  guvernul  a  făcut  în 
iarna  trecută  modificări  în  legea  sinodală,  nimeni  şi  nicăiri  n’a 
făcut  o  mai  habotnică  pledoarie  a  vechei  stări  de  lucruri  din 
biserică,  ca  cei  de  la  «Vestitorul»  cari  sunt  principalmente  în 
contra  oricărui  progres,  ori  cărei  îndreptări,  inaintări  în  biserica 
ortodoxă,  lucruri  pe  cari  le  urmărea  guvernul  prin  introducerea 
unui  nou  organ  bisericesc,  a  consistorului,  care  cu  toată  com¬ 
baterea  înverşunată  a  celor  dela  «Vestitorul»,  se  înfiinţează  şi 
nu  va  întârzia  să  aducă  o  nouă  vieaţă  în  biserica  noastră.’  Cei 
ce  scriu  în  «Vestitorul»  şi  în  pamfletul  asociat  lui,  urmăresc  mai 
departe  discreditarea  instituţiunilor  noastre  bisericeşti.  Seminariile, 
Facultatea  de  teologie,  Casa  Bisericei,  sunt  prezentate  ca  nişte 
instituţiuni  putrede,  cari  trebuesc  desfiinţate,  nu  ameliorate  în 
cazul  când  se  va  vedea  că  au  oare  care  lipsuri.  Asociaţii  dela 
pomenitele  foi  urmăresc  mai  departe  ponegrirea,  compromiterea 
tuturor  căpeteniilor  noastre  bisericeşti,  căci  n’a  fost  şi  nu  e  o  persoană 
bisericească  de  seamă,  care  să  nu  fie  criticată  în  modul  cel  mai 
sălbatec  posibil;  orice  merit  al  căpeteniilor  noastre  bisericeşti, 
a  fost  ignorat  sau  contestat,  pe  când  din  potrivă  lucruri  fără 
nici  o  însemnătate  au  fost  exagerate;  sau  când  nu  aveau  ce 
exagera  născociau  pe  de-a’ntregul,  spre  a  compromite  azi  un  mi¬ 
tropolit,  mâne  un  episcop,  poimâne  un  arhiereu, 

Preoţimea  noastră  a  fost  prezentată  într’o  stare  de  decadenţă, 
de  înjosire,  din  care  nici  o  silinţă  omenească  nu  ar  mai  fi  în 
stare  să  o  ridice.  Colecţia  numerelor  apărute  e  martoră,  e  do¬ 
vadă  a  tuturor  acestora  -şi  a  multor  alte  lucruri  debitate  la  adresa 
bisericei,  instituţiunilor  şi  persoanelor  noastre  bisericeşti,  şi  dacă 
am  căuta  să  le  înşirăm  pe  toate  ne-ar  duce  prea  departe. 

S’ar  putea  însă  ca  unul  sau  altul  dintre  cetitori  să  ne  zică; 
atacul  acesta  chiar  aşa  vehement  cum  e  în  contra  bisericei 
noastre  şi  a  reprezentanţilor  ei,  nu  constitue  încă  o  propagandă 
religioasă,  cum  am  spus  noi  dela  început.  Da!  Recunoaştem  că 
dacă  ar  fi  numai  acest  atac,  şi  dacă  el  ar  veni  dela  persoane 
cari  profesează  ortodoxia,  nu  ar  fi  decât  cel  mult  opera  unor 
paraponisiţi,  sau  a  unor  unelte  în  mâna  celor  deprinşi  să  turbure 


’  Noi  credem,  că  noua  lege  sinodală  le-a  fost  binevenită  propagandiştilor  pentru 
a-şi  urmări  scopurile  pescuind  în  tulbure,  dar  nu  credem  că  acea  lege  ar  fi  în  stare  să 
aducă  o  vieaţă  nouă  în  biserica  din  Ţară.  N.  H- 

orice  fel  de  ape,  ca  să  poată  pescui  ^  cum  se  întâmplă  în  bună 
parte  cu  «Biserica  română». 

Dar  nu  e  vorba  numai  de  un  atac  în  contra  bisericei,  de 
ponegrirea  sistematică  a  instituţiunilor  şi  reprezentanţilor  ei,  ci 
la  mijloc  este  o  propagandă  religioasă  în  toată  forma. 

Căci  în  nenumărate  rânduri  «Vestitorul»  a  vorbit  de  sfânta 
unire,  a  propoveduit  că  mântuirea  sufletească  a  Românilor  nu 
poate  fi  decât  în  unirea  cu  biserica  catolică,  a  spus  că  lumină 
şi  îndreptare  nu  poate  veni  clerului  nostru  decât  dela  Roma,  a 
susţinut  că  studii  teologice  temeinice  nu  se  pot  face  la  facultăţi 
ortodoxe  ori  protestante,  ci  numai  la  cele  catolice  şi  îndeo¬ 
sebi  la  Roma,  şi  multe  alte  lucruri  de  felul  acestora.  Pe  lângă 
acestea,  directorul  «Vestitorului»,  advocatul  Mariu  Teodorian, 
nu  mai  este  ortodox,  ci  s’a  unit,  precum  el  singur  a  declarat-o, 
cu  biserica  catolică;  primul  său  redactor,  din  păcate  un  licenţiat 
al  facultăţii  de  teologie,  trebue  să  fie  tot  unit,  căci  nu  de  mult 
a  scos  o  broşură  în  care  debitând  cele  mal  grosolane  falsificări 
şi  calomnii  cu  privire  ia  trecutul  bisericii  noastre  recomandă 
unirea  cu  biserica  Romei.  Ni  se  va  zice  poate,  că  odată  ce 
aceştia  se  mărginesc  numai  la  scris,  numai  la  mânuirea  con¬ 
deiului  nu  exista  încă  pericol.  Decât  propagandiştii  de  mai  sus 
nu  se  mărginesc  numai  la  scris.  Nu  ne  ocupăm  pentru  moment 
nici  de  aducerea  unui  preot  unit  în  Bucureşti,  lucru  care  până 
Ia  propaganda  pornită  de  cei  dela  «Vestitorul»  nu  era,  nici  de 
facerea  unei  biserici  unite  în  Bucureşti,  cu  mijloace  băneşti  de 
cari  mitropolia  română-unită  din  Blaj  este  cu  desăvârşire  streină, 
dar  pe  care  ştiu  să  le  găsească  peste  ţări  şi  mări  cei  dela  «Ves¬ 
titorul»,  ci  vom  spune  numai  că  aceşti  propagandişti  momesc 
călugăriţe  ortodoxe  şi  le  întreţin  prin  Bucureşti,  cu  bani  a  căror 
provenienţă  nu  se  ştie,  pun  la  dispoziţie  studenţilor  teologi  or¬ 
todocşi  mijloace  de  a  studia  în  străinătate  la  facultăţi  catolice,  şi 
îndeosebi  la  Roma,  au  emisari  pe  lângă  preoţii  tineri  neexperi¬ 
mentaţi,  ca  să  i  sdruncine  în  încrederea  lor  în  şefii  bisericeşti, 
să-i  înstrăineze  dela  biserica  ortodoxă  şi  să-i  atragă  la  biserica 
unită.  Şi  câte  alte  mijloace  nu  întrebuinţează  şi  la  ce  căi  nu 
recurg  propagandiştii  dela  «Vestitorul»,  pentruca  să  determine 
pe  unii  şi  pe  alţii  din  românii  din  România  să  treacă  la  unirea 
cu  biserica  Romei. 

Sistemul  urmărit  de  propagandiştii  dela  «Vestitorul»  e  acum 
lesne  recunoscut  de  oricine:  defăimarea,  ponegrirea,  înjosirea  bi 
sericii  ortodoxe  şi  reprezentanţilor  ei,  pentruca  sădind  îndoiala, 
neîncrederea  în  suflete  să  faciliteze  astfel  calea  pentru  unirea  cu 
biserica  catolică,  pe  care  o  susţin  şi  cu  scrisul  şi  cu  fapta. 

^  In  mâna  unor  vânători  de  situaţii  pierdute.  ^ 

Dintre  toate  propagandele  religioase  câte  s’au  făcut  şi  se 
vor  mai  face  în  România  aceasta  este  de  bună  seamă  cea  mai 
periculoasă:  a)  pentrucă  făcând  spărtură  confesională  în  România 
va  adauge,  pe  lângă  multele  şi  marile  noastre  greutăţi  şi  Ijjpte, 
încă  una  pe  cea  confesională,  nenorocire  de  care  sufer  şi  sufer 
amar  Românii  de  peste  munţi;  b)  pentrucă  se  va  introduce  în 
afacerile  noastre  o  formidabilă  putere  din  afară,  puterea  papală, 
care  va  căuta  să  se  amestece  şi  să-şi  spună  ea  cuvântul  în  tre¬ 
burile  bisericii  din  România,  care  se  va  uni  cu  ea,  şi  nu  ne  vom 
mai  conduce  noi,  ca  până  acum,  treburile  noastre  bisericeşti  fără 
vre-un  amestec  al  nimărui  din  afară;  c)  prin  subminarea  bisericii 
ortodoxe  se  va  distruge  unul  din  patrimoniile  sufleteşti  moşte¬ 
nite  dela  străbuni,  o  pârghie  din  trecut  a  susţinerii  neamului,  o 
instituţie,  care  în  urma  unei  practice  de  mai  multe  ori  seculară 
e  os  din  oasele  românului  şi  carne  din  carnea  Iui. 

Nu  vom  merge  mai  departe  pentru  data  aceasta.  Ne  oprim 
aci  şi  ne  place  să  credem,  că  vom  fi  izbutit  prin  cele  de  până 
aci,  să  atragem  atenţia  conducătorilor  noştri  politici  şi  bisericeşti, 
asupra  unui  iminent  pericol.  Nu  ştiu  dacă  propagandiştii  dela 
«Vestitorul»  târîţi  dela  noi  la  bara  opiniei  publice  şi  a  conducă¬ 
torilor  noştri,  se  vor  modera,  îşi  vor  astâmpăra  zelul,  şi  nu  ne 
vor  mai  face  să  mai  revenim  asupră-le.  Le  atragem  atenţia  însă 
asupra  câtorva  lucruri  şi  anume:  că  nu  mai  are  dreptul  să  se 
ocupe  de  biserica  ortodoxă,  de  reprezentanţii  şi  instituţiile  ei 
acel  ce  nu  mai  este  ortodox;  că  toleranţa  religioasă  se  acoardă 
tuturor,  dar  se  poate  ca  acei  cari  lovesc  o  instituţie  de  Stat  şi 
fac  proselitism  pe  orice  căi  şi  prin  orice  mijloace  să  nu  o  ob¬ 
ţină  ;  că  dacă  e  vorba  de  păcate,  apoi  se  vor  găsi  destui  printre 
noi,  ca  să  dea  şi  ei  pe  faţă  toată  putreziciunea  din  biserica  ca¬ 
tolică  la  care  voiesc  să  îndrepteze  pe  Români  propagandiştii 
dela  «Vestitorul».  iV.  Dobrescu. 


JURĂMÂNTUL^ 

în  cele  21  predici  „despre  statui"  şi  în  predica  întâia  „cătră  cate- 
chumeni"  ale  celui  întru  sfinţi  părintelui  nostru  lOAN  GURĂ  DE  AUR. 

(Urmare). 

3.  îndreptarea.  Mai  înainte  de-a  arăta,  cum  lucrează  sf.  loan  la 
îndreptarea  credincioşilor  săi,  cum  îi  învaţă  şi  le  dă  sfatul  să  se 
păzească  de  jurământul  vicios,  e  bine  să  spunem,  că  sf.  loan 
se  grăbeşte  a  convinge  pe  ascultătorii  săi,  că  a  se  elibera  din 
cătuşele  acestui  păcat  este  uşor,  foarte  uşor.  Acest  tact  pastoral 


‘  Vezi  începutul  în  numerii  1.  şi  III.  anul  curent. 

este  foarte  înţelept,  căci  speranţa  şi  încrederea  în  izbândă  întă¬ 
reşte  şi  înalţă  energia  şi  puterile  morale  ale  luptătorilor.  Ce 
muncă  grea  este  a  nu  jura?  se  ’ntreabă  sf.  loan.^  Cee  mai  uşor 
decât  a  nu  jura!^  Se  cere  spre  aceasta  sudoare,  pericole  şi  iscu¬ 
sinţă  ca  la  alte  îndeletniciri?^  Numai  chestie  de  deprindere  este 
această  îndreptare,  şi  nu  cere  încordare  corporală,  nici  cheltuială 
de  averi?*  Căci  fără  multă  şi  mare  osteneală  şi  în  scurtă  vreme 
ne  putem  desbăra  de  obiceiul  de  a  jura;  ne  trebue  numai  pu¬ 
ţină  silinţă,^ 

Calea,  pe  care  purcede  sf.  loan  la  îndreptarea  turmei  sale 
în  această  privinţă,  este  întreită:  îndemnul  prin  predică;  proba, 
dacă  cele  predicate  se  şi  împlinesc,  şi,  în  sfârşit,  pedepsele  disci¬ 
plinare.  Dintre  multele  calităţi  ale  îndemnurilor  sale  pe  una  nu 
o  putem  trece  cu  vederea:  stăruinţa.  Şi  eri  şi  alaltăeri  —  le 
spune  ascultătorilor  săi  —  v’am  vorbit  despre  acest  obiect;  dar 
totuş  nici  azi,  nici  mâne  şi  nici  poimâne  nu  voiu  înceta  să  vă 
îndemn  în  acest  înţeles.  Ce  zic  eu,  mâne  şi  poimâne?  până  ce 
nu  vă.  voiu  fi  îndreptat  nu  voiu  înceta.**  Sunt  şi  alte  păcate,  cari 
cer  aceeaş  stăruinţă  în  combatere,  dar  până  ce  nu  va  fi  sfârşit 
cu  unul,  nu  va  trece  la  altele:  mai  întâi  vă  asigur,  că  nu  vă 
voiu  vorbi  despre  alt  lucru,  până  când  nu  vă  veţi  lăsa  de  jură¬ 
mântul  păcătos.^  Dacă  se  întoarce  adese  la  acelaş  subiect,  se 
explică  din  scopul  său :  el  are  ’n  vedere  nu  numai  învăţătura  şi 
convingerea,  ci  de  multe  ori  prin  repeţire  vrea  să  le  aducă 
aminte  ascultătorilor,  că  trebue  să  se  îndrepte.**  El  îi  asigură,  că 
nu  are  pricină  să  se  sfiască  a  Ie  vorbi  în  continuu  despre  acelaş 
lucru ;  dacă  nu  se  ruşinează  ceice  calcă  legea,  cu  atâta  mai  pu¬ 
ţină  cauză  de  ruşinare  are  el,  care  cere  păzirea  legii.  Faptul,  că 
sf.  loan  trebue  să  vorbească  mult  şi  des  despre  unul  şi  acelaş 
păcat,  e  mai  degrabă  o  ruşine  pentru  auzitorii  săi,  cari  cu  toată 
stăruinţa  lui,  nu  se  îndreaptă,  ci  prin  nătângia  şi  perseverarea 
lor  în  păcat  îl  silesc  la  aceasta.**  Dacă  însă  totuş  se  ruşinează 
sf.  loan,  apoi  această  ruşine  este  pentru  credincioşii  săi;  el  este 
chiar  îngrijit  din  cauza  neruşinării  lor.'**  Cauzele  stâruinţii  sale 
sunt,  după  spusele  lui,  următoarele:  datorinţa  şi  conştiinţa  apos¬ 
tolatului,  ce  i  s’a  impus;  frica  şi  grija,  ce-o  are  pentru  binele  şi 

mântuirea  turmei  încredinţate  lui;'  considerarea,  că  cine  stărue, 
reuşeşte:  exemplul  văduvei,  care  prin  stăruinţa  sa  a  reuşit  să-l 
înduplece  pe  Christos,-  apoi  considerarea,  că  mai  înainte  de-a 
fi  vindecat  cea  mai  mare  boală,  de  care  sufereau  credincioşii 
săi,  adecă  viţiul  jurământului,  nu  poate  trece  la  stârpirea  celor¬ 
lalte  deprinderi  rele,  ca:  vorbirea  de  rău  şi  duşmănia,  fiindcă  a 
te  apuca  de  alt  lucru  înainte  de  ce  l-ai  sfârşit  pe  cel  început, 
este  tot  atâta  cât  a  căra  apă  cu  un  vas  găurit.®  In  sfârşit,  cel 
de  pe  urmă  şi  mai  mare  motiv  pentru  străduinţele  sf.  loan  este 
mărirea  lui  Dumnezeu.*  Lauda  ce-i  vine  din  partea  ascultătorilor 
săi  nici  decum  nu  poate  să-i  servească  de  îndemn  spre  a  stărui 
întru  combaterea  răului.  Ştim,  ce  năcaz  îi  făceau  aplauzele;  o 
laudă  însă  ar  primi-o  cu  bucurie:  căci  acum,  zice  el,  voi  lăudaţi 
cele  spuse,  o  clipă;  dacă  însă  le  veţi  urma,  atunci  prin  toate 
timpurile  mă  veţi  lăuda  şi  pe  mine  şi  pe  voi  înşivă;®  faceţi  deci, 
ca  să  mă  pot  mândri  cu  voi  atât  în  viaţa  aceasta,  cât  şi  în  ziua 
de  apoi,  când  se  vor  înfăţişa  aceia,  cărora  li  s’au  încredinţat  ta- 
lanţii:  mare  răsplată  este  pentru  mine  păstrarea  voastră,  şi  dacă 
vă  voiu  vedea  umblând  întru  pietate,  am  primit  totul.®  Mijloa¬ 
cele  de  convingere  nu  sunt  numai  învăţătura,  îndemnul,  porunca 
uneori,  ci  chiar  şi  rugămintea;  trebue  să  mă  ’ntorc  iarăş  la  ru¬ 
găminte;’  de  aceea  vă  rog  pe  toţi;**  pentru  aceasta  vă  rog  şi 
vă  conjur,®  adecă  să  părăsiţi  acest  păcat.  —  Dar  învăţătura,  în¬ 
demnul,  porunca  şi  rugămintea  rămân  cu  aripile  tăiate,  dacă  as¬ 
cultătorii  săi  nu  le  vor  primi,  păstra  şi  răspândi  cu  însufleţire. 

Cele  auzite  să  nu  rămână  numai  în  biserică  şi  numai  la  cei 
ce  au  fost  de  faţă  şi  apoi  să  se  peardă;  căci  cine  uită  cele  au¬ 
zite  îndată  ce  ese  din  biserică,  este  ca  şi  acela,  care  luând  dela 
fântână  un  vas  cu  apă,  o  varsă  până  acasă  Se  cere  deci  să-şi 
aducă  aminte  de  cele  auzite  Apoi  cele  învăţate  să  le  împărtă¬ 
şească  şi  altora:  fiecare  să  meargă  acasă  cu  o  îndemnare'®,  zice 
sf.  loan,  pe  care  să  o  dee  soţiei,  copiilor  şi  tuturor  celor  cu  cari 
trăeşte  împreună,  făcând  ca  aceia,  cari,  trecând  printr’o  luncă,  rup 
un  trandafir  sau  o  viorică,  ori  întorcându-se  de  la  pomete,  iau 
între  degete  un  ram  cm  fructe,  sau  ca  aceia  cari  aduc  acasă  ră- 

măşiţe  dela  un  ospăţ  bogat  şi  mare  ^  Astfel,  prin  aducerea  aminte 
de  vorbele  sf.  loan  şi  prin  împărtăşirea  lor  şi  altora,  în  special 
copiilor,  ele  vor  trăi  în  veci,  trecând  din  generaţiune  în  genera- 
ţiune.  Asemenea  trebue  să  facă  şi  cu  efectul  momentan  al  pre¬ 
dice!:  mulţi  adecă  se  conving,  îşi  schimbă  inima  şi  se  hotărăsc 
să  se  îndrepteze,  ba  sunt  chiar  îndreptaţi  şi  buni,  cât  timp 
stau  sub  impresia  imediată  a  predice!;  dar  îndată  ce  nu  mai  aud 
cuvintele  îndemnului  se  retrag  iarăş  în  vizunia  păcatului.  De 
aceea:  nu  face  pe  atletul  în  şcoală,  ci  în  luptă;  pietatea  ta  să 
nu  mi-o  areţi  în  timpul  instrucţiei,  ci  la  fapte;  da  da,  eu  îţi  zic 
să  te’nchizi  în  casă,  să  meditezi  asupra  lucrului,  să  te  deprinzi 
cu  el  dimpreună  cu  muerea,  cu  copii  şi  cu  toată  casa  ta^ 

îndemnul  scurt  ce-1  dă  sf.  loan  în  privinţa  jurământului  e :  să 
nu  juraţi  nici  când!  Din  predicile  lui  cunoaştem  apoi  motivele  şi 
mijloacele  de  îndreptare  recomandate  de  el.  Motivele  îndreptării, 
pe  cari  sf.  loan  le  desfăşoară  înaintea  ascultătorilor  săi,  sunt 
atât  de  caracter  general  cât  şi  special.  Motivele  cardinale,  la 
cari  se  provoacă  sf.  loan,  sunt:  porunca  Domnului  care  opreşte 
jurământul  păcătos  şi  efectele  rele  ale  acestui  jurământ.  Învăţătura 
şi  porunca  evangheliei  să  ţi-o  seri  în  inimă,  zice  sf.  loan;  căci 
pentru  aceasta  nu  e  de  trebuinţă  nici  aur  nici  argint  şi  nici  carte 
nu  trebue  să-ţi  cumperi  ca  să  o  porţi  la  gât,  cum  fac  copiii  şi 
femeile  ®.  Această  considerare  nu  sufere  nici  o  obiecţiune,  fiindcă 
nimic  nu  trece  peste  porunca  lui  Dumnezeul  Urmările  triste 
ale  jurământului  să  le  aibă  totdeauna  în  minte:  capul  lui  loan 
Botezătorul  sâ  nu-1  uite  nici  odată®;  secerea,  simbolul  pedep¬ 
selor  venite  asupra  Israilului  pe  urma  jurămintelor  frânte  atât 
faţă  de  Dumnezeu  cât  şi  de  aproapele,  această  secere  deseam- 
nă-ţi-o  pe  păretele  casei  şi  păretele  inimei  nu  uita,  că  această 
secere  se  opreşte  în  casa  celui  ce  jură;  adăţi  aminte  de  dărâ¬ 
marea  cetăţii  sfinte  şi  de  robia  poporului  ^  Asemenea  se  pro¬ 
voacă  sf.  loan  şi  la  absurditatea  şi  nebunia  jurământului,  precum 
şi  la  faptul,  că  este  atât  de  uşor  a  se  păzi  de  acest  păcat. 

Dintre  celelalte  consideraţii,  la  cari  se  provoacă  sf.  loan 
pentru  a  combate  jurământul  păcătos,  unele  se  referă  la  Dum¬ 
nezeu  :  considerarea  bunătăţii  şi  îndurării  lui  D-zeu  *  faţă  de  înşişi 

Antiohienii  şi  considerarea  faptului,  câ  D-zeu  nu  pentru  sine,  ci 
spre  binele  celor  ce  împlinesc  porunca  Domnului,  cere  să  nu 
jurămP  Asemenea  şi  stima  ^  ce  o  datorim  lui  D-zeu,  precum  şi 
frica  *  de  el  să  ne  fie  imbold  spre  ascultare.  Apoi  considerări 
ce  privese  pe  ceice  vor  să  se  ’ndrepte,  ca:  îngrijirea  de  sufletul 
propriu  ^  pe  urma  biruinţii  acestui  păcat,  omul  îşi  câştigă  cu  în¬ 
lesnire  alte  virtuţi,  căci  cel  deprins  a  se  stăpâni  într’o  parte,  se 
va  conduce  uşor  şi  în  alte  privinţi®;  considerarea,  că  postul  nu 
are  nici  un  preţ  dacă  e  împreunat  cu  jurăminte  păcătoase  că 
trebue  cu  bună  pregătire  a  primi  sf.  cuminecătură^  cu  conştiinţa 
curată  şi  cu  bucurie  deplină  să  se  serbeze  Paştile.®  Să  se  gân¬ 
dească  apoi,  ce  plăcere  vor  avea  odată,  dacă  vor  putea  povesti, 
că  atunci  şi  atunci  în  cutare  post,  s’au  lăsat  de  jurământ,  aşa  cum 
povestesc,  că  atunci  şi  atunci  şi-au  cumpărat  o  haină,  un  sclav, 
sau  un  lucru  scump  ^  Considerarea  la  răsplată^"  şi  pedeapsa  cea 
vecinică  încă  trebue  să  îndemne  pe  om  a  se  feri  de  jurământul 
păcătos  căci  la  judeţ  nu  le  va  putea  ajuta  nici  predicatorul  şi 
nici  un  altul  nu  va  purta  pedeapsa  în  locul  lor.^^  Dar  şi  consi¬ 
deraţii  faţă  de  aproapele  încă  trebue  să  determine  pe  fiecare 
a  se  feri  de  păcat  bine  ştiind,  că  îndreptarea  unuia  trage  după 
sine  şi  îndreptarea  altora,  ba  întregul  oraş  se  aprinde  de  zelul 
îndreptării,  şi  astfel  se  mântueşte.^®  Focul  îndreptării  va  cuprinde 
şi  oraşele  vecine,  şi  gloria  Antiochiei  va  creşte,  iar  răsplata  veci¬ 
nică  a  Antiochienilor  va  fi  îndoit  de  mare,  căci  vor  avea  merite 
şi  pentru  virtutea  altora, ’■*  La  urmă  se  provoacă  sf.  loan  şi  ta 
considerări  ce-1  privesc  personal:  Antiochienii  să-i  răsplătească 
oarecum  iubirea,  să-i  facă  o  plăcere  împlinindu-i  Îndemnul  şi 
să-i  dee  ocazie  să  se  poată  mândri  cu  ei.'*  Aceste  sunt  conside¬ 
raţiile,  la  cari  face  provocare  sf.  loan,  pentru  ca  Antiochenii  să 
părăsească  deprinderea  rea  a  jurământului. 

După-ce  cunoaştem  motivele,  prin  cari  sf.  loan  îndeamnă  stăru¬ 
itor  pe  ascultătorii  săi  la  îndreptare,  să  vedem  cari  sunt  mijloacele  de 
îndreptare  aplicate  de  sf.  loan.  îndreptarea  să  se  facă  sistematic. 
Procedura  sf.  loan  însuş  este  a  nu  vorbi  şi  îndemnă  cu  atâta  stă¬ 
ruinţă  în  altă  direcţie,  până-ce  nu  va  fi  reuşit  în  aceasta 
una,  care-1  preocupă.  Sistematic  să  purceadă  la  îndreptare  şi  as¬ 
cultătorii,  nu  de-odată,  ci  pe’ncetul,  şi  nu  cu  părăsirea  spontană 
a  tuturor  jurămintelor,  ci  mai  întâi  să  se  deprindă  a  se  reţinea 
dela  jurământ  atunci,  când  orice  jurământ  este  de  prisos.  Astfel 
prin  exerciţii  continue  să  se  vindece  cu  totul  de  acest  păcat.‘® 


^  X,  6.  IX,  5,  XIV,  6.  »  XIX,  4.  XX,  8.  -  XIV,  6.  V,  7.  VIII,  4.  '  XI,  5. 

’  ibid.  »  XI,  5.  IX,  5  »  VI,  6  «'>  XV,  5.  “  VIII,  4.  XIV,  6.  XIX,  4.  "  X.  6.  XIII,  5. 

VI,  7.  '•  XIV,  6.  XIX,  4.  X,  6.  ş.  a.  I.  “  IV,  6.  V,  7.  XIX,  4, 


Drept  mijloace  auxiliare  în  vindecarea  acestui  rău  recomandă 
următoarele:  meditarea  şi  discuţia  repeţită  adeseori  asupra  po- 
runcei  Domnului  de  a  nu  jura;‘  zelul  întru  împlinirea  ei Dum¬ 
nezeu  va  sprijini  îndreptarea  ta,  văzându-ţi  inima  aprinsă  şi  zelul 
înfocat;  amânarea  însă  este  cea  mai  sigură  garanţă  a  nereuşitei, 
căci  «mâne  n’are  nicicând  sfârşit»,  cum  zice  sf.  loan'*;  zelul  să 
treacă  chiar  în  emulaţie.*  Apoi  postul®  şi  foamea:  limba  chinuită 
de  sete  şi  foame  se  va  simţi  îndemnată  a  nu  jura;  rugăciunea: 
să  strigăm  deci  cu  toţii  ca  dintr’o  inimă  cătră  Domnul,  ca  să  ne 
mântue  de  acest  viţiu,  zice  sf.  loan;®  dară  în  alt  loc:  ascultă-1 
pe  Domnul  întru  poruncile  sale,  ca  şi  el  să  te  audă  întru  ru¬ 
găciunile  tale.’  De  mare  însemnătate  şi  folos  este  în  această 
privinţă  îndemnul  reciproc;  oamenii  se  pot  îndrepta  prin  acest 
îndemn  din  partea  altora,  iar  ceice  mustră  pe  alţii  se  simt  şi 
singuri  moraliceşte  obligaţi  să  nu  păcătuiască;*  iată  ce  să  facă 
unul  pentru  altul  în  vederea  acestui  scop:  să  ne  păzim  unul  pe 
altul,»  să  aducem  aminte  celor  ce  uită  de  poruncă,’»  să  ne  în¬ 
văţăm,"  să  ne  sfătuim,’»  îndemnăm  şi  încurajăm  reciproc.’»  Exemplul 
celor  buni  încă  se  poate  socoti  aici."  Scurt  zis,  edificarea’®  reci¬ 
procă  în  toată  direcţia  este  un  mijloc  de  îndreptare  foarte  reco¬ 
mandat  de  sf.  loan.  Zelul  pentru  binele  aproapelui  să  se  urce  şi 
până  la  mustrări,  ameninţări,  înfricări,’®  provocarea  la  răspundere 
şi  dictarea  unei  pedepse.”  In  vederea  acestui  scop  însuş  sf.  loan, 
după  oarecare  timp  va  face  cercetări,  ca  să  se  convingă  dacă 
s’au  îndreptat  toţi.’»  Cu  cei  stăruitori  în  păcat  va  fi  strict,’»  şi  dacă 
nu  se  vor  îndrepta  până  în  zece  zile,  zice  el  în  alt  loc,  va  hotărî 
pedeapsă  asupra  lor  şi  penitenţă  precisă»»,  căci  e  mai  bună  pe¬ 
deapsa  pe  pământ,  decât  cea  vecinică.»’  lată  deci  şi  pedeapsa 
disciplinară  bisericească.  Felul  penitenţei  dictate,  însă,  are  să-l 
hotărască  comunitatea.»»  In  fine  se  mai  recomandă  ca  mijloc  pentru 
sporirea  edificării  reciproce  şi  formarea  de  frăţietăţi  şi  societăţi: 
pentrucă  unul  singur  nu  ajunge  aşa  de  uşor  la  ţintă,  —  să 
formăm  frăţietăţi  şi  societăţi,  —  cum  fac  săracii,  pentrucă  să 
poată  avea  masă  mai  lesne.»’  Nu  avem  cauză  să  credem,  că 
aceste  frăţietăţi  şi  societăţi  se  pot  lua  în  sensul  societăţilor  de 
astăzi.  Nicolae  Cotos. 


(Va  urma.) 


’  XIV,  6.  =  XX,  8.  »  ibid.  ’  IV,  6.  V,  7.  XI,  5.  ^  IV,  6.  »  XII,  6.  '  XV,  5. 
»  IX,  5.  X,  6.  Cătră  calech.  1,  5.  *  IV,  6.  Cătră  catech.  I,  5.  *'>  IV,  6.  VIII,  4.  IX,  5. 
”  XI,  5.  “  VIII,  4.  >»  XIII,  4.  VIII,  4.  XIX,  4.  IV,  6.  “  VI,  7.  XX,  8. 
’’  Cătră  catech.  I,  5.  ”  VI,  7.  Cătră  catech.  I,  5.  -•  XI,  5. 

DUALISMUL  ANTROPOLOGIC 

(Continuare). 

Şi  la  filozofii  greci  aflăm  păreri  idealistice  despre  lume  mai  întâi 
la  eleaţi,  la  unii  dintre  sofişti,  după  mărturia  lui  Aristotel  şi  la  Plato.  Dintre 
eleaţi  propagă  mai  ales  Parmenide  (v.  5  a.  Chr.)  învăţătura  idealistă.  In 
punctele  esenţiale  consună  cu  sistemul  lui  Badarayana.  Şi  el  deosebeşte 
două  moduri  de  cunoaştere,  cea  raţională  şi  cea  mijlocită  prin  sensuri.  Po¬ 
ezia  care  târziu  după  moartea  autorului  primi  titlul  fltQl  rfvoitog,  se  com¬ 
pune  din  două  părţi,  dintre  cari  cea  dintâi,  corespunzătoare  cunoaştere] 
raţionale,  tratează  învăţătura  despre  adevăr  (rry  ^odg  t})v  ah)&au)v),  —  a 
doua,  corespunzând  cunoaşterii  sensuale,  tratează  despre  cele  părute  {td 
iQng  <îo|«r).  Numai  ce  cunoaştem  prin  raţiune  {voalv—tlvcd)  are  existenţă 
adevărată.  Cunoaşterea  lumii,  mijlocită  prin  sensuri,  este  falşă,  părută,  obi¬ 
ectul  ei  este  ceva  neexistent  faţă  de  ceeace  raţiunea  cunoaşte  ca  existent. 
«Numai  ceeace  există  este,  ceeace  nu  există  nu  este»,  sună  teza  funda¬ 
mentală  a  lui  Parmenide.  Existenţa  este  una,  căci  nu  există  ceva  «neexi¬ 
stent»  care  ar  împărţi  unitatea  existenţei  în  mai  multe  părţi.  Sensurile  ne 
înşeală  producând  aparenţa  obiectelor  şi  a  fiinţelor  nenumărate. 

Existenţa  este  fără  de  început,  ea  nu  este  produsă  prin  altceva,  căci 
din  ceva  neexistent  nu  s’a  putut  naşte,  dupăce  neexistenţa  e  necugetabilă; 
din  ceva  existent  iarăş  nu  s’a  putut  naşte  căci  ea  este  însaş  existenţa. 
Existenţa  este  neschimbabilă,  nesupusă  mişcării,  eternă,  pretutindenea 
identică  cu  sine.  Ea  este  o  noţiune  abstractă,  lipsită  de  orice  atribut  luat 
din  lumea  părută.  Zeno  din  Elis,  elevul  lui  Parmenide  a  apărat  această 
învăţătură  cu  mult  zel  şi  cu  o  agerime  întEadevăr  demnă  de  admirat,  do¬ 
vedind  că  cunoaşterea  sensuală  se  încurcă  în  contraziceri,  se  izbeşte  la 
tot  pasul  de  antinomi.  Nu  voi  considera  aceste  argumente,  căci  însuş 
Parmenide,  recunoscând  nefructuozitatea  principiului  său  care  nu  explică 
ci  nimiceşte  lumea,  şi-a  luat  refugiul  la  părerea  de  rând,  după  care  lumea 
are  existenţă  reală.  Există  deci  două  principii  reale  «existenţa»  şi  «neexi- 
stenţa»,  cea  dintâi  este  reprezentată  prin  foc,  cea  din  urmă  prin  aer  şi 
pământ,  care  este  numai  aer  condensat.  Toate  obiectele  se  compun  din 
aceste  elemente  şi  sunt  cu  atât  mai  perfecte  cu  cât  prevalează  focul 
peste  aer. 

Aceasta  parte  din  învăţătura  lui  Parmenide  nu  stă  în  nici  o  legătură 
cu  partea  primă,  ea  desridică  mai  vârtos  idealismul  abstract. 

Parmenide  şi  în  urma  lui,  Plato,  măsura  lumea  după  norma  noţiu¬ 
nilor  raţiunei  pure,  şi  deoarece  află  în  aceste  noţiuni  (numite  de  Plato 
«idei»)  existenţa  adevărată  şi  perfectă,  degradează  lumea  la  o  simplă  apa¬ 
renţă,  care  după  Parmenide  există  numai  în  părerea  muritorilor,  iar  după 
Plato  are  ea  realitate  numai  întrucât  are  parte  la  idei  prin  imitarea  lor. 
Ambii  cugetători  privesc  existenţa  de  o  noţiune  calitativă,  de  un  pre¬ 
dicat,  pentru  care  lumea  fenomenală  nu  poate  forma  subiectul  corăspun- 


zător;  ea  este  supusă  necontenit  schimbărilor,  fenomenele  se  ivesc  şi 
dispar,  existenţa  însă  este  una,  eternă,  neschimbabilă  etc.  După  Plato 
materia  este  în  opunere  cu  ideea,  principiul  a  toată  inperfecţiunea  şi  a 
neexistenţii.  Ea  este,  ce  e  drept,  mai  mult  decât  o  imaginaţiune  subiec¬ 
tivă,  deoarece  este  universală,  obvine  la  toţi  oamenii.  Ea  este  noţiunea 
fenomenelor  materiale  ca  atari,  şi  se  câştigă  în  acelaş  mod  ca  şi  ideea, 
prin  abstracţiune,  desconsiderând  particularităţile  singuraticelor  fenomene, 
şi  împreunând  numai  însuşirile  comune.  Concluziunea  dela  aceste  însu¬ 
şiri  comune  la  materie,  este  în  formă  identică  cu  cocluziunea  la  idei, 
dară  observă  Plato,  pe  când  aceasta  din  urmă  ne  duce  la  cunoaşterea  a 
ceva  existent  şi  real,  formează  cea  dintâi  singurul  caz  în  care  concluzi¬ 
unea  ne  duce  la  ceva  neexistent.  Dreptacceea  numeşte  Plato  concluziunea 
asupra  materiei,  o  concluziune  falşă. 

După  mărturia  Iui  Plato  şi  a  lui  AristoteD  au  extins  unii  dintre 
sofişti  principiul  relativităţi  şi  a  subiectivităţii  şi  asupra  lumii  externe,  fo- 
losindu-se  de  argumentul  cel  mai  popular,  la  care  din  acel  timp  încoace 
necontenit  se  provoacă  idealişti,  adecă  la  vis.  «Nu  observi»,  zice  Socrate 
cătră  Theactet,  «şi  această  obiecţiune...  pe  care  cred  că  des  o  vei  îi 
auzit,  dacă  se  pune  adecă  întrebarea,  ce  criteriu  s'ar  putea  induce.... 
de  nu  cumva  dormim  în  acest  moment,  şi  visăm  numai  tot  ce  ne  repre¬ 
zentăm?  Intr’adevăr  Socrate,  exclamă  Theactet,  e  foarte  greu  de  a  afla 
un  atare  giteriu..:  Căci  aceea  ce  am  vorbit  acum,  putem  tot  atât  de 
bine  crede  că  am  vorbit  în  vis  şi  dacă  ni-se  pare  că  vorbim  despre  ceva 
în  vis,  ce  asemănare  minunată  constatăm  între  vorbirea  din  vis  şi  cea  din 
starea  trează!  Vezi  deci,  observă  Socrate,  că  a  trage  la  îndoială  nu  e  greu, 
dacă  se  poate  purta  ceartă  chiar  şi  asupra  întrebărilor  ce  este  somnul  şi 
ce  este  starea  trează?»  (Plato;  Theactet  p.  158  în  traducerea  germană  a 
iui  Schleiermacher.) 

Idealismul  filozofilor  greci  îl  supune  Aristotel  unei  critice  severe  în 
cartea  a  para  a  metafizicei  sale  (cap.  4 — 0.''. 

Combaterea  Iui  Aristotel  e  atât  de  temeinică  şi  deplină,  încât  nimic 
nu  lasă  de  dorit.  Nici  chiar  în  ziua  de  azi  nu  putem  induce  alte  argu¬ 
mente  în  contra  idealismului  şi  in  favorul  realismului  decât  cele  ale  lui 
Aristotel.  Aici  trec  peste  aceste  argumente,  deoarece  vom  avea  ocaziunea 
a  recurge  la  ele  când  vom  trata  despre  idealismul  mai  nou.  Observ  numai 
că  există  o  deosebire  între  idealismul  antic  şi  cel  modern.  Pe  când  ide¬ 
alismul  antic  purcede  dintr’o  direcţiune  extrem  de  raţionalistă,  care  în 
loc  de  a  conduce  imaginaţiunea  după  realitatea  concretă,  pe  care  nu  o 
neagă  a  limine,  voeşte  a  transforma  lumea  după  ideile  subiective  ale  fi¬ 
lozofului,  —  o  încercare  analoagă  cu  cea  a  lui  Hegel,  —  şi  fiindcă  în¬ 
cercarea  nu  reuşeşte,  degradează  lumea  la  o  existenţă  inferioară.  Fie 

*  Metaphys.  Cartea  4.  cap.  5  1010  b.  20. 

Traducerea  germană  de  Dr.  theol.  Eug.  Rolfes  în  Philosophische  Bibliothek  voi. 
2.  Leipzig  1904. 

lumea  şi  numai  părută,  ea  există  cel  puţin  ca  o  atare  aparenţă.  Aristotel 
întreabă  cum  ar  putea  produce  sunete  sau  cum  ar  putea  umbla  ceva 
absolut  neexistent?  sau  dece  merge  idealistul  ia  Megara  şi  nu  rămâne  li¬ 
niştit  acasă,  închipuindu-şi  numai  călătoria?  (Metaph.  Cart.  4  1008  a,  10. 
10086.  10). 

Idealismul  modern,  întrucât  e  cunoscut,  nu  face  nici  acesta  concesie 
faţă  de  realism.  Negarea  lui  în  ultima  consecuenţă  se  extinde  asupra  tu¬ 
turor  obiectelor  şi  fiinţelor  afară  de  eu.  Ele  n’au  nici  un  fel  de  existenţă 
independent  de  eu,  nici  reală  nici  părută,  ci  ele  sunt  numai  imaginaţiu- 
nile  subiective  ale  eului  singur  existent. 

Problema  cunoaşterii  este  izvorul  atât  pentru  idealismul  antic  cât 
şi  pentru  cel  modern.  Cel  dintâi  se  provoca  însă  numai  la  neconformi- 
tatea  realităţii  concrete  cu  ideile  abstracte  ale  raţiunii,  la  deosebirea  dintre 
experienţa  externă  şi  activitatea  spontană  a  raţiunii ;  acest  din  urmă  neagă 
posibilitatea  experienţei  externe,  privită  ca  o  influinţare  reciprocă  între 
subiect  şi  obiect,  punând  astfel  în  sfera  activităţii  spontane  a  subiectului 
şi  acele  elemente  pe  cari  idealismul  antic  şi  în  genere  conştiinţa  comună 
a  oamenilor  Ie  priveşte  de  efecte  ale  unor  realităţi  externe.  Deosebirea 
fundamentală  stabilită  prin  Descartes  între  substanţa  cugetătoare  şi  cea 
extinsă  a  desrădicat  orice  raport  cauzal  între  ambele  realităţi.  Sensaţiunile 
neputând  fi  privite  de  fenomene  lipsite  de  ori  ce  cauză,  s’au  declarat  de 
efecte  produse  de  subiect,  în  sensul  idealismului  consecuent,  sau  de  cre- 
aţiuni  ale  spiritului  absolut  în  sensul  teoriilor  ocazionaliste. 

începătorul  idealismului  modern  este  Descartes.  In  sceptismul  său 
metodic  a  negat  orice  existenţă  afară  de  cea  a  eului,  stabilind  astfel  un 
egoism  noetic  şi  metafizic,  sau  solipsism.  Dară  pentru  Carteziu  formează 
acest  idealism  sceptic  numai  un  punct  de  trecere  spre  recunoaşterea  re¬ 
alităţii  lumii  externe.  In  aceeaş  ordine  în  care  a  şters  succesiv  dintre 
cele  existente,  lumea  materială,  omenimea  şi  divinitatea,  le  introduce  suc¬ 
cesiv  iarâş  în  domeniul  existenţei. 

Cu  toată  seriozitatea  şi  ca  un  adevăr  nedubitabil  ni-se  prezintă  ide¬ 
alismul  abia  la  episcopul  Berkeley.  El  ţinând  cont  de  dualismul  absolut 
stabilit  de  Cartesiu  şi  bazându-se  pe  rezultatele  înaintaşilor  obţinute  re¬ 
feritor  la  fiinţa  sensaţiunii  a  negat  existenţa  lumii  materiale.  Referitor  la 
sensaţiune  şi-a  exprimat  părerea  că  calităţile  sensuale  precum  colori,  tonuri 
etc.  nu  ar  fi  obiective  ci  pur  subiective.  Berkeley  s’a  crezut  justificat  de 
a  extinde  subiectivitatea  nu  numai  asupra  calităţilor  ci  şi  asupra  obiec¬ 
telor,  astfel  că  existenţa  lor  reală  se  preface  într'o  existenţă  ideală,  ele 
sunt  numai  ideile  subiectului. 

învăţătura  despre  subiectivitatea  calităţilor  sensuale  o  aflăm  deja  în 
atomismul  filosofului  grec  Demokrit  din  veacul  al  5-Iea  a.  Chr.. 

Atomii  din  care  se  compune  întreaga  realitate,  zice  Demokrit,  n’au 
nici  culoare,  nici  ton,  gust,  miros,  nu’s  nici  calzi  nici  reci,  scurt  zis  nu 
posed  nici  o  calitate  sensuală.  Sensaţiunea  nu  ne  mijloceşte  o  cunoaştere 

adevărată  esenţială  a  obiectelor  externe;  ea  din  contra  alterează  îfinţa 
obiectelor,  după  cum  ne  învaţă  raţiunea,  izvorul  cel  limpede  al  cu- 
noaşterei. 

Sensaţiunea  ne  prezintă  obiectele  în  lumină  falşă,  împodobindu-le 
cu  fel  de  fel  de  calităţi  subiective.  Raţiunea  ne  învaţă  că  atomii  nu  pot 
avea  alte  calităţi  decât  forma  (nxn^ci),  ordinea  (r«|<c)  şi  poziţia 
Toate  celelalte  calităţi  nu  sunt  bazate  în  firea  obiectelor,  ci  sunt  subiectiv 
condiţionate  prin  întocmirea  psihofizică  a  sensurilor  noastre  y  'Avxv 

xai  uvfiiii  myiu6i>,  voz-tio  ăt^uov,  vouui  iii r;Ţ.'»d r,  iVfiqj  ^6  aroficc 

r.al  xtt'oi’.' 

Această  observare  alui  Demokrit  e  de  însemnătate  foarte  mare.  Ade¬ 
vărul  ei  în  timpul  de  faţă  e  îndecomun  recunoscut.  întrebuinţarea  mate¬ 
maticei  în  sfera  ştiinţei  fizice  a  devenit  posibilă  abia  prin  aceasta  desco- 
perire.l  Toate  calităţile  s’au  redus  la  raporturi  cantitative,  aşa  că  măsura 
şi  nfenărul,  elementele  ori  cărei  operaţuni  mateinatic'e,  se  pot  întrebuinţa 
fără  piedecă  în  întreg  domeniul  fizic.  Totodată  formează  aceasta  învăţă¬ 
tură  învingerea  punctului  de  vedere  realistic  naiv,  care  credea  că  prin 
sensurile  noastre  cunoaştem  lumea  în  fiinţa  ei  adevărată  strălucind  în  po¬ 
doaba  atâtor  culori  fascinătoare,  tonuri  armonice,  aroame  fermecătoare, 
gusturi  plăcute  şi  câte  alte  frumuseţi  despre  cari  ştiu  să  povestească  po¬ 
eţii  în  limba  lor  măiastră.  Toate  aceste  nu  sunt  trti’  ci  numai  Ele 

n’au  realitate  în  extern,  după  cum  crede  realismul  naiv  presupunând  stră¬ 
mutarea  neaiterată  a  lumii  externe  sub  forma  unor  iconiţe  fidele  în  in¬ 
ternul  nostru,  ci  ele  se  nasc  în  urma  unor  transformări  radicale,  căreia 
se  supun  impresiunile  externe  din  partea  sensurilor  noastre.  Aceasta  te¬ 
orie  formează  nu  pe  baza  unei  necesităţi  interne,  ci  după  cum  ne  te¬ 
stează  faptica  desvoltare  a  lucrurilor,  primul  pas  spre  idealismul  modern. ' 

Însemnătatea  descoperirii  lui  Demokrit  a  rămas  peste  2000  de  ani 
neluatâ  în  seamă.  Căci  deşi  se  află  aluziuni  mai  mult  sau  mai  puţin 
clare  referitor  la  subiectivitatea  calităţilor  sensuale  deja  la  Aristotel  (De 
anima  II.  I.)  şi  launii  dintre  scholastici  precum  Ia  Bartholomaeus  Arnoldi  Usin- 
gensis^ţsecl.  15)  totuş  abia  în  timpul  renaşterii  culturii  antice,  când  toate  direc¬ 
ţiunile  filozofice  greceşti  şi-au  găsit  reprezentaţi  învăpăiaţi  în  acel  period 
de  fierbere  când  de  odată  a  erupt  cu  forţă  elementară  tendinţa  cultivării 
libere  a  ştiinţii,  o  tendinţă  suprimată  in  mod  brutal  secole  dearândul  din 
partea  curiei  romane,  s’a  adus  din  nou  la  vieaţă  şi  descoperirea  lui  De¬ 
mokrit.  Renumitul  fizician  Galileo  Oalilei  (1564—1041)  un  stimător  mare 
al  Iui  Demokrit  a  tratat  din  nou  învăţătura  despre  subiectivitatea  calită¬ 
ţilor  sensuale  în  opul  său  «II  saggiatore».'  Obiectelor  li  se  pot  ascrie 


‘Demokrit  la  Sext  Emjîir.  adv.  Math.  VII.  135.  Cî.  şi  Ueberweg-Hcinze  Grund- 
fiss  der  Gesch.  der  Phil.  voi.  I.  cd.  8.  Berlin  1894  p.  94. 

■^Conî.  A.  Richl;  Der  phil.  Kritizismus  voi.  II.  part.  I.  p.  138. 

“  Conî.  Euken  ;  Gesch.  der  phil.  Terminol.  p.  196  şi  Ueberweg-Heinze,  Qriindriss 
der  Gesch.  der  Phil.  III.  10.  p,  166. 

tiumai  calităţile  matematice  precum:  spaţiul,  mişcarea,  mărimea  şi  nu¬ 
mărul,  toate  celelalte  calităţi  sunt  produsele  subiectului.  De  acum  înainte 
s’au  declarat  din  ce  în  ce  tot  mai  mulţi  cugetători  (b.  o.  Rob.  Bayle, 
Descartes)  pentru  acceptarea  acestei  teorii.  îndeosebi  filosofii  englezi, 
cari  faţă  de  raţionalismul  unilateral  al  filosofilor  continentali,  au  stabilit 
empirismul  ca  izvorul  unic  sigur  al  cunoaşterii,  au  trebuit  să  cerceteze 
cu  deamărunful  fiinţa  sensaţiunii.  Mai  ales  J.  Locke  (1632—1704)  propriul 
întemeiator  şi  sistemizator  al  filosofici  empirice  a  sulevat  din  nou  între¬ 
barea  relativ  ia  fiinţa  sensaţiunii.  Rezultatul  cercetărilor  sale  e  asemenea 
negarea  obiectivităţii  calităţilor  sensuale^^^ 

Cele  mai  multe  din  reprezentaţiumie  formate  pe  baza  sensaţiunii 
sunt  tot  atât  de  puţin  asemănătoare  obiectelor  existente  afară  de  noi, 
precum  cuvintele  ca  simple  semne  convenţionale  ideilor  exprimate  prin- 
tr’ânsele.  Obiectele  nu-s  nici  colorate,  nici  nu  sună  etc.,  ci  ele  dau  numai 
anză  prin  influinţarea  sensurilor,  la  producerea  numitelor  calităţi.  Insă 
soliditatea,  extinderea,  forma  şi  mişcarea  sunt  calităţi  cu  realitate  obiec¬ 
tivă,  proprii  obiectelor,  tot  asemenea  spaţiul  şi  timpul.  Calităţile  din  urmă 
le  numeşte  Locke  originale  sau  primare.^  Sensaţiunea  în  privinţa  acestora 
ne  mijloceşte  «copii»  adevărate  a  obiectelor,  printr’ânsele  cunoaştem  obiec¬ 
tele  în  adevărata  lor  fiinţă.  Dară  obiectele  mai  posed  anumite  calităţi 
neobservabile,  cari  înfluinţând  asupra  simţurilor  dau  anză  Ia  formarea 
reprezentaţiunilor  despre  colori,  tonuri,  miros  etc.,  cari  sunt  pur  subiec¬ 
tive.  Aceste  sunt  calităţile  deduse,  sau  secundare. 

Teoria  lui  Demokrit  a  rămas  şi  la  Locke  esenţial  neschimbată;  un 
progres  s’ar  putea  înregistra  cel  mult  în  privinţa  numirii  diferitelor  calităţi. 
E  de  observat  însă  că  calităţile  secundare  nu  sunt  în  acelaş  mod  calităţi 
ale  obiectelor  ca  cele  primare,  după  cum  s’ar  putea  înţelege  acea  numire 
nu  tocmai  corectă.  Ele  se  află  numai  în  subiect  provocate  fiind  de  im- 
presiunile  externe  ale  obiectului,  cele  primare  sunt  însă  proprii  obiectelor. 
Coloarea,  gustul  etc.  se  pot  numi  calităţi  secundare  ale  obiectelor  numai 
pe  lângă  observarea  strictă  a  acestei  interpretări.^ 

Stadiul  proxim  nu  necesar,  ci  faptic  este  imaterialismul  sau  idea¬ 
lismul  episcopului  anglican  Berkeley  (1685 — 1753).  Purcezând  dela  rezul¬ 
tatele  obţinute  de  Locke  şi  observând  strict  metodul  empiric  inaugurat  de 
Bacon  de  Verulam,  ajunge  ia  următoarele  conciuziuni: 

«Aceia  —  zice  Berkeley  —  cari  afirmă,  că  figura,  mişcarea  şi  cele¬ 
lalte  calităţi  primare  sau  originale  există  afară  de  spirit  în  substanţe  ne- 

*  Cf.  Ueberweg-Heinze  o.  c.  III*"  p.  57 — 58  şi  H.  Richert.  «Philosophie»  in  bibi. 
«Aus  Natur  u.  Oeisteswelf»  Leipzig  1907  p.  44. 

*  Cf.  L.  Biisse :  «Die  Weltanschaungeti  cler  grosser  Philosophen  der  Neuzeit» 
ed.  3.  Leipzig  in  bibi.  «Aus  .N'at.  u.  Oeisteswelt»  p.  44.  şi  Ueberweg-Heinze  o.  c.  IIP'’ 
p.  164  seq. 

”  Cont.  Ueberweg  o.  c.  lU/10  p.  166  şi  Berkeley  :  «Tractat  despre  princip,  cunoa- 
şterei  omeneştii»,  tradus  de  Ueberweg  ed.  4  1906  not.  17  p.  114. 

raţionale,  recunosc  totodată  că  despre  colori,  tonuri,  căldură,  răceală  şi 
alte  calităţi  secundare  nu  se  poate  zice  aşa  ceva;  ei  afirmă  că  aceste  din 
urmă  sunt  sensaţiuni  cari  numai  în  spirit  există  şi  că  sunt  dependente  sau 
se  provoacă  de  mărimea,  structura  şi  mişcarea  diferită  a  părţilor  materiale. 
Aceasta  o  ţin  ei  de  un  adevăr  nedubitabil,  pentru  care  pot  aduce  dovezi 
faţă  de  cari  nu  mai  încape  contrazicerea. 

Dacă  însă  e  sigur  (?)  că  aceste  calităţi  originale  sunt  îmbinate  în  mod 
nedespărţibii  cu  alte  calităţi,  aşa  că  nici  chiar  în  cugetare  nu  se  pot  des¬ 
părţi,  atunci  urmează  evident  că  ele  (cal.  prim.)  numai  în  spirit  există.  îl 
rog  pe  fiecare  să  recugete  şi  să  cerce,  ori  de  prin  analizarea  unei  repre- 
zentaţiuni,  poate  cugeta  extinderea  şi  mişcarea  unui  corp  fără  de  orice 
altă  calitate?  Ce  priveşte  persoana  mea  observ  cu  toată  claritatea  că  nu 
sunt  în  stare  de  a  forma  ideea  unui  corp  extins  şi  supus  mişcării  fără  a-i 
ascrie  totodată  coloare  sau  alte  calităţi  sensuale  recunoscute  ca  subiective. 
Scurt  zis  extinderea,  figura  şi  mişcarea  sunt  necugetab'ile  dacă  abstragem 
dela  toate  calităţile.  Deci  unde  se  află  celelalte  calităţi  sensuale  trebue  să 
fie  şi  aceste,  adecă  în  spirit  şi  nu  altundeva».’ 

Puterea  argumentării  lui  Berkeley  zace  în  nedespărţibilitatea  calită¬ 
ţilor  primare  de  cele  secundare.  Argumentul  ni-se  prezintă  după  părţile 
sale  esenţiale  ca  un  siliogism  a  cărui  premisă  primă  o  formează  în¬ 
văţătura  lui  Locke  despre  subiectivitatea  calităţilor  secundare  şi  obiectivi¬ 
tatea  celor  primare.  Premisa  a  doua  este  nedespărţibilitatea  ambelor  ca¬ 
lităţi.  Concluzia;  subiectivitatea  tuturor  calităţilor, 

Condiţiunile  necesare  pentru  valabilitatea  unui  siliogism  sunt  înainte 
de  toate :  o  noţiune  mijlocitoare  între  ambele  premise,  în  lipsa  căreia  nu 
se  poate  face  nici  o  concluzie;  şi:  una  dintre  premise  de  regulă  a  doua 
sau  propoziţia  minoră,  trebue  să  fie  un  caz  special  al  regulei  cuprinse  în 
propoziţia  maioră.  în  cazul  de  faţă  formează  propoziţia  maioră  premisa 
a  doua,  cea  minoră  premisa  primă. 

Schimbând  deci  poziţia  propoziţiilor  în  sensul  regulei  a  doua,  sillo- 
gismul  va  suna:  Calităţile  sunt  nedespărţibile ;  calităţile  secundare  sunt 
subiective.  Deci :  toate  calităţile  sunt  subiective.  Cumcă  concluziunea 
aceasta  e  falsă  e  prea  evident.  între  ambele  premise  lipseşte  orice  legă¬ 
tură,  una  desridică  pe  cealaltă.  Nedespărţibilitatea  calităţilor  e  o  dogmă 
a  realismului  naiv  şi  a  idealismului,  faţă  de  care  învăţătura  Iui  Locke  stă 
în  contrazicerea  cea  mai  mare,  afirmând  tocmai  despărţibilitatea  lor.  Ber¬ 
keley,  precum  în  genere  filosofii  englezi,  pun  mare  pond  pe  conştiinţa 
comună  (comon  sense)  a  oamenilor,  în  care  află  un  adevăr  deteriorat  fi¬ 
reşte  prin  teoria  realistă.  Acest  adevăr  este  nedespărţibilitatea  calităţilor, 
în  mod  unilateral  aduce  acest  «adevăr»  în  legătură  cu  o  parte  din  învă¬ 
ţătura  lui  Locke,  cu  tesa  despre  subiectivitatea  calităţilor  secundare  şi  con¬ 
chide  apoi  la  subiectivitatea  tuturor  calităţilor.  Cu  acelaş  drept  trebue 


‘  Berkeley:  Tractat  etc.  sect.  10  p.  25  sq. 

făcută  şi  următoarea  concluziune:  Calităţile  sunt  nedespărţibile;  calităţile 
primare  sunt  obiective;  deci  toate  calităţile  sunt  obiective.  Ambele  con- 
cluziuni  sunt  în  aceeaş  măsură  adevărate,  respective  false.  Sau  stă  ne- 
despărţibilitatea  calităţilor  în  care  caz  deosebirea  făcută  de  Locke  e  neva- 
labiiă;  sau  are  valoare  învăţătura  lui  Locke  şi  atunci  decade  tesa  nedes- 
părţibilităţii;  altă  posibilitate  nu  există. 

Nedespărţibilitatea  despre  care  vorbeşte  Berkeiey  în  citatul  de  mai 
sus  nu  atinge  de  loc  învăţătura  lui  Locke.  Extinderea  şi  mişcarea  din 
închipuire  de  bunăseamă  nu  pot  exista  afară  de  spirit,  despărţite  de  cele¬ 
lalte  părţi  constitutive  a  icoanei  din  închipuire.  Aceasta  este  evident; 
dară  întrebarea  e  alta  şi  anume  ori  de  există  afară  de  spirit  extindere,  fi¬ 
guri  şi  mişcare  independent  de  icoana  subiectivă?  Cumcă  aceasta  ar  fi 

imposibil  Berkeiey  n’a  dovedit-o.^ 

EI  se  ocupă  cu  aceasta  întrebare  în  secţiunea  8.^ 

«Voi  ziceţi;  deşi  ideile  nu  există  afară  de  spirit,  totuş  pot  exista 
obiecte  ce  seamănă  cu  ele,  a  căror  copii  sunt  ideile  şi  aceste  obiecte 
există  afară  de  spirit  într’o  substanţă  necugetătoare.  Eu  răspund:  o  idee 
poate  fi  asemenea  numai  unei  idei,  o  coloare  sau  figură  numai  unei  co¬ 
lori  sau  figuri.  Dacă  numai  câtuş  de  puţin  vom  fi  atenţi  la  cugetările 
noastre  ni-se  va  părea  imposibilă  o  altă  asemănare  decât  cea  între  ideile 
noastre.  Afară  de  aceea  întreb  ori  de  presumptivele  obiecte  externe,  a 

căror  copii  sau  reprezentări  ar  fi  ideile  noastre,  pot  fi  percipiate  sau  ba? 

Dacă  pot  fi  percipiate  atunci  sunt  idei,  şi  eu  mi-am  ajuns  scopul;  dacă 
însă  ziceţi  că  nu  pot  fi  percipiate  atunci  las  în  judecata  fiecăruia  deciderea 
ori  de  are  înţeles  de  a  afirma  că  coloarea  ar  fi  asemenea  cu  ceva  nevi¬ 
zibil,  soliditatea  cu  ceva  nepipăibii  etc.». 

S’ar  părea  că  aici  de  fapt  a  dus  Berkeiey  ad  absurdum  acceptarea 
unei  realităţi  independente  de  eul  cugetător.  Dilemma  pare  a  îi  inevi- 
bilă,  Totuş  se  poate  afla  o  uşe  prin  care  putem  scăpa  dinaintea  coarnelor 
ei.  Berkeiey  nu  face  deosebire  între  percepţiune  şi  apercepţiune.  Obiec¬ 
tele  sau  originalele  nu  sunt  percipiabile  ci  apercipiabile  prin  mijlocirea 
percepţiuniloi  sau  a  ideilor  după  cum  le  numeşte  Berkeiey.  E  deosebire 
mare  între  a  percipia  «roşu»  (empfinden)  şi  a  apercipia  (wahrnehmen)  un 
obiect  roşu  b.  o.  un  trandafir.  Calitatea  roşu  sau  şi  alte  calităţi  mijlocite 
prin  celelalte  sensuri,  un  miros  plăcut  spre  pildă,  sunt  fenomene  subiec¬ 
tive  pe  baza  cărora  nicicând  nu  aş  eşî  din  cercul  subiectivităţii.  Dară 
procesul  cunoaşterii  omeneşti  nu  rămâne  pe  acest  stadiu.  Singuraticele  ele¬ 
mente  ce  se  află  în  trupul  respective  sensurile  mele  ca  disjecta  membra 
se  împreună  într’o  unitate  printr’un  act  al  cugetării.  Kant  numeşte  acest 
act  o  funcţiune  categorială  sau  mai  precis  sintesa  aprehensiunii  în  intui- 
ţiune  (conf.  Kritik  der  reinen  Vernunft  ediţia  din  1781  la  Kehrbach  p.  115 


'  Conf.  Berkeiey:  Tractat  etc.  not.  21  p.  Il5 
=  Tractat  p.  24—25. 

seg.).  Ueberweg  priveşte  acest  act  de  o  funcţiune  a  unei  cugetări  pri¬ 
mitive  ce  constă  în  asociări  involuntare.  Rezultatul  acestei  activităţi  este 
apercepţîLinea  obiectului  cunoaşterei  noastre.  Ea  se  deosebeşte  în  mod 
esenţial  de  sensaţiune  sau  percepţiune,  căci  pe  când  aceasta  din  urmă 
însamnă  numai  prezenţa  în  conştiinţă  a  unui  conţinut  simplu,  b.  o.  roşu 
etc.  se  împreună  în  apercepţiune  mai  multe  elemente  de  aceste  într’o 
unitate,  care  se  aduce  în  raport  eu  un  anumit  obiect  extern,  interpretată 
fiind  de  reprezentantul  psihic  al  obiectului  respectiv.  Apercepţiunea  este 
deci:  percepţiune  +  raportarea  acestora  cătră  un  obiect  extern,  sau  obiec¬ 
tivarea  lor.  Dr.  Pavel  Roşea. 

(Va  urma). 


ÎNCĂ  CÂTEVA  CUVINTE  LA  CHESTIA  LISTEI  MEM¬ 
BRILOR  SINODULUI  PAROHIAL.^ 

în  conferenţa  preoţilor  tractului  Lupşa  dela  21  Maiu  se  fac  2  între¬ 
bări  de  ordin  practic  pastoral  şi  se  cere  răspuns.  Tractându-se  de  chestii 
ce  nu  se  pot  deslega  în  conferenţă,  răspunsul  s’a  relegat  Consistorului 
ca  legal  îndreptăţit  a  interpreta  legile  şi  regulamentele  bisericeşti. 

Asta  nu  exchide,  de  sine  inţeles,  ca  chestii  de  felul  acesta  să  nu  se 
poată  tracta  în  «Rev.  Teol.»,  organul  de  specialitate  al  preoţilor,  ca  să 
aibă  orientare  în  lucruri  păturile  cât  mai  largi.  Ca  unul  ce  şi  altă  dată 
m’am  ocupat  cu  afacerea,  mă  simt  îndreptăţit  a-mi  spune  în  publicitate 
cuvântul. 

De  ce  este  vorba?  De  lipsa  de  uniformitate  şi  nedumeririle  in  a 
explica  şi  aplica  §.  9  din  regul.  pentru  parohii. 

Preotul  O.  Lazar,  care  a  pus  în  desbatere  chestia,  afirmă  că  are  cu¬ 
noştinţă  pozitivă,  că  unii  dintre  parohi  şi  conducători  ai  sinoadelor  pa¬ 
rohiale  —  nu  spre  puţina  supărare  a  parohienilor  atinşi  —  nu  admit  la 
cuvânt  în  sinoade  pe  cei  neinduşi  în  lista  membrilor  sinodali,  deşî  au 
calităţile  din  §§.  4  şi  6  St.  org.  Sunt  apoi  sinoade  unde  şi  numele  paro¬ 
hului  figurează  în  listă  şi  votează  alăturea  cu  mirenii  în  toate  cauzele. 
Cazurile  —  zice  —  le  aduce  înnainte,  spre  a  statorî  uniformitate  în  pro- 
cedere,  şi  spre  a  curma  inconvenientele  ce  pot  fi  împreunate  cu  proce- 
derile  ---  în  un  fel  ori  altul.  Inducerea  preoţilor  în  listă  şi  exercitarea  vo¬ 
tului  poate  trage  după  sine  nimicirea  întregului  act,  cum  s’a  şi  întâmplat 
în  unele  cazuri  —  d.  p.  alegeri  —  cu  argumentaţia,  că  parohul  nu  e 
membru  al  sinodului  şi  nu-şi  poate  da  votul  nici  pro  nici  contra  în  chestii. 
Neadmiterea  la  cuvânt  şi  vot  a  parohienilor  rămaşi  afară  din  listă  —  fie 
intenţionat,  fie  că  calitatea  de  membru  şi-au  câştigat-o  după  votarea  listei 

’  Vezi  tractatul  din  Nr.  12  a  «Revistei  Teol.»  pe  luna  Decemvrie  1907.  Ţin  a 
lămuri  întrebarea  diii  toate  punctele  de  vedere,  de  aceea  dau  şi  aceste  informaţii,  cari 
mare  parte  lipsise  din  tractatul  precedent.  Aut. 

membrilor  sinodali  —  poate  avea  consecvenţe  şi  mai  funeste.  Respinşii 
dela  cuvânt  şi  vot  nu  înti-’un  caz  răstoarnă  toată  ordinea  şi  liniştea  din 
parohie  prin  gălăgiile  ce  le  fac.  Pilde  vii:  deputăţiile  cele  multe  pe  la 
autorităţile  bisericeşti. 

Se  tractează,  cum  vedem,  de  lucruri  importante,  şi  ca  teorie  şi  ca 
praxă  —  de  dreptul  activ  al  membrilor  sinodali,  deaceea  statorirea  pro- 
cedurei  uniforme  şi  legale  se  impune  prin  forţa  împrejurărilor. 

Chestia  —  de  are  a  se  induce  numele  parohului  în  lista  membrilor 
sinodali  —  nu  poate  da  mult  de  gândit.  §.  15  din  Stat.  org.  spune  expres 
şi  fără  a  lăsa  dubietăţi,  că  parohul  —  id  est  preşedintele  sinodului  {§.  10 
St.  org.)  —  votează  numai  fiind  voturile  egale,  ca  sâ  dirime  cu  votul 
său.  Afară  de  acest  caz,  expres  rezei  vat  parohului,  parohul  nici  când  nu 
vine  în  poziţia  de  a  vota;  deci  nici  în  lista  membrilor  sinodali  nu  are  a 
se  induce. 

Aşa  e,  repiică  părerea  contrară,  însă  nu  trebue  uitat,  că  parohul 
încă  supoartă  greutăţile  parohiale,  trebue  să  aibă  şi  el  drepturi  ca  alţi 
parohieni;  să  nu  se  peardă  din  vedere,  că  parohul  nu  totdeauna  e  pre¬ 
şedinte  (§.  10.  St.  org.  expres  zice,  că  fiind  protopopul  de  faţă,  parohul 
e  numai  vicepreşedinte),  ba  într’o  parohie  pot  fi  2 — 3  preoţi.  Iată  că  eli¬ 
minarea  din  lista  membrilor  sinodali  nu  se  poate!  Rreoţii  deci  trebue  să 
aibă  vot  separat  de  cel  prezidenţial.  Excepţie  s’ar  putea  face  numai  la 
alegerile  de  deputaţi,  unde  nu  e  mare  trebuinţă  de  votul  preoţilor. 

Chestia  pare  a  avea  importanţă  mai  mult  teoretică,  decât  practică. 
Un  nume  mai  mult  şi  cu  un  vot  mai  mult,  în  dreapta  ori  stânga,  nu  mult 
impoartă.  Vai  de  acel  paroh,  care  cu  numărul  votului  său  vrea  să  câştige 
majoritatea  în  sinod.  Unicul  vot  al  parohului,  dacă  nu  autoritatea  sa  mo¬ 
rală  şi  sfătuirile  ce  le  dă  trag  în  cumpănă,  mai  curând  îl  compromite, 
decât  ajută  cauzei.  Sinodul,  dacă  nu  e  cu  parohul,  va  merge  pe  calea  sa 
şi  fără  paroh. 

Să  cercetăm  totuş  obiecţiunile  contrare  pe  baza  legei  pozitive. 

§.  9  Stat.  org.  dă  drept  parohului  a  convoca  sinodul  parohial.  §§.  10 
şi  11  depun  toată  puterea,  să-i  zicem  executivă,  în  mâna  dânsului.  El 
susţine  ordinea,  ridică  ori  suspendeazâ  şedinţa,  el  pune  la  ordine  obiec¬ 
tele  de  desbaterea  şi  fără  învoirea  dânsului  nimic  nu  se  poale  pertracta 
în  sinod.  Care  va  să  zică  parohul  influinţeazâ  toate  decisiunîle,  cum  su¬ 
fletul  stăpâneşte  materia.  Acest  rol  al  parohului  nu  încetează  nici  în  cazul 
§§.  10,  13,  când  protopopul  e  de  faţă,  pentrucă  atributele  —  ca  vice-pre- 
şedinte  —  îi  rămân  şi  atunci.  Şi  e  sigur,  că  protopopul  nu  poate  avea 
alte  păreri  decât  ale  parohului,  fiind  ambii  factori  oficiali.  Cazul  din  §, 
15  este  caz  special.  Votul  ce-1  exercită  acolo  parohul  nu  e  votul  grega¬ 
rului,  a  simplului  membru  votant,  e  votul  conducătorului  care  dirige. 

E  regulă  general  adoptată,  ca  preşedintele  corporaţiunii  să  figureze 
ca  factor  ă  parte  în  corporaţii.  De  ce  să  nu  susţinem  regula  şi  faţă  de 
paroh,  ca  preşedinte  al  sinodului  parohial.  Ea  se  observă  şi  la  arhiereii 
noştri  —  preşedinţii  sinoadelor  eparhialei... 

Preşedinţii  parlamentelor,  adevărat,  se  induc  în  liste,  ba  fiind  substi¬ 
tuiţi  în  prezidiu,  şi  votează.  Analogia  însă  nu  se  potriveşte  la  parohi.  Bi¬ 
serica,  să  nu  uităm,  face  deosebire  între  cler  şi  mireni.  §§.  38,  87  şi  146 
separeazâ  preoţii  de  mireni  în  exercitarea  drepturilor  constituţionale. 
Precum  acolo  preoţii  au  listă  separată,  mirenii  aşişderea,  aşa  trebue  să 
fie  şi  în  sinodul  parohial.  Făcând  astfel  cădem  uşor  în  eresul  celor  ce 
nu  mai  fac  deosebire  între  preot  şi  mirean, 
t  Parohul,  cum  vedem,  are  destule  atribute  în  sinod,  nu  are  nici 

un  motiv  a  se  plânge  şi  dacă  nu  va  fi  susceput  în  lista  membrilor  sino¬ 
dali  din  parohie. 

Se  poate  naşte  dubietate  totuş  că  ce  e  de  făcut  într’un  singur  caz. 
Statutul  organic  retace  votul  c.  pelanilor,  nu  zice  nimic  nici  despre  co¬ 
munele  unde  sunt  2 — 3  şi  mai  mulţi  preoţi,  din  cari  numai  unul  e  con¬ 
ducătorul  sinodului,  şi  ceialalţi  ar  fi  să  fie  gregari  sau  simpli  membri  si¬ 
nodali.  Ce  se  întâmplă  în  cazul  acesta?  Fiindcă  legea  nu  normează  nimic 
şi  fiindcă  dreptul  de  vot  activ  nici  acestora  nu-1  putem  denega,  câta 
vreme  întrunesc  calităţile  din  §  4  şi  6  ai  St.  org.,  apoi  ceva  rol  trebue 
să  aibă  şi  dânşii  în  sinodul  parohial.  Socotesc,  că  votul  lor  e  mai  mult 
vot  consultativ  în  sinod.  De  câteori  ei  se  prezintă  în  sinod,  ocupă  loc 
1  la  masa  prezidială,  ca  vicepreşedinţi,  şi  în  conglăsuire  cu  parohul  sau 

preşedintele  sinodului,  dirig  desbateriie. .. 

Trec  ia  a  doua  întrebare:  cum  au  să-şi  exercite  votul  parohienii  ne¬ 
petrecuţi  în  lista  membrilor  sinodali? 

întrebarea  devine  actuală  prin  faptul,  că  atât  regulamentul  din  1878, 
cât  şi  cel  din  1906  impun,  ca  în  fiecare  parohie  trebue  să  existe  o  con- 
scriere  oficioasă  a  membrilor  sinodali  şi  că  această  conscriere  se  poate 
face  numai  pe  la  începutul  anului,  ca  să  se  poată  vota  în  sinodul  paro¬ 
hial  ordinar.  Valoarea  unei  atari  conscrieri  sună  pe  un  an  —  dela  un 
sinod  ordinar  până  la  celalalt.  Şi  drept  de  vot  au  numai  cei  petrecuţi  în 
conscriere,  iar  cine  nu-i  petrecut,  măcar  deşî  ar  fi  prezent,  deşi  ar  avea 
drept  de  membru  —  nu  se  admite  la  vot. 

Se  poate  ori  nu  rectifica  şi  întregi  lista  membrilor  sinodali  în  sinoa- 
^  dele  extraordinare  ce  urmează  celui  ordinar,  ori  lista  votată  în  Ianuarie 
(sinodul  ord.)  are  să  fie  singura  listă  legală  pentru  întreg  anul? 

întrebarea  este  principiară,  răspunsul  ce  se  dă  asemenea.  §.  9  din 
I  regul.  pentru  parohii  sancţionează,  se  pare,  principiul  că  numai  odată  se 
poate  statorî  lista  într'un  an,  şi  numai  cu  aceeaş  listă  se  poate  vota  — 
ţină-se  ori  câte  sinoade  în  cursul  anului.  Dacă  nu  acesta  ar  fi  principiul, 
nu  era  trebuinţă  a  se  enunţa  «delictul  disciplinar»  faţă  de  parohul  presi- 
dent  al  sinodului,  care  nu  pregăteşte  şi  nu  păstrează  în  arhiv  lista  ofi¬ 
cială  a  membrilor,  căci  fiecare  sinod  putea  vota  nouă  şi  nouă  listă. 

Poate  sta  principiul  ?  —  Ceice  exchid  dela  vot  parohienii  neînscrişi 
în  listă,  zic  că  poate.  Se  provoacă  la  analogia  listelor  electorale  pentru 
deputaţii  parlamentului.  Numai  odată  se  face  conscrierea  alegătorilor  de 

deputaţi.  Să  ne  ţinem  şi  noi  de  acea  procedură,  ca  să  venim  la  ordine 
şi  în  biserică.  Unde  vom  ajunge,  dacă  în  fiecare  sinod  vom  începe 
d’acapo  cu  desbaterea  listelor  ?  Partea  mare  a  timpului  se  petrece  în  des- 
bateri  sterile... 

în  teorie  e  bine  aşa;  şi  când  poporul  nostru  va  ajunge  la  maturi¬ 
tate,  ca  să  înţeleagă  fiinţa  dreptului  său  şi  să  i  ştie  apăra,  probabil  aşa 
se  va  întâmpla.  Aşa  se  întâmplă,  poate,  şi  azi  unde  avem  de  făcut  cu 
parohieni  mai  luminaţi,  cari  ştiu  cum  se  fac  conscrierile,  ştiu  când  şi  cum 
se  află  de  sunt  ori  nu  induşi  în  listă,  spre  a  îndrepta  eventual  greşelile 
în  sinodul  ce  votează  lista.  Cum  majoritatea  parohienilor  noştri  o  formează 
plugari  mai  simpli,  cari  numai  una  ştiu:  «Dacă  cer  dela  mine  dări  bise¬ 
riceşti,  trebue  să-mi  dea  şi  drept  de  voti»  —  dela  regulă  trebue  a  face 
şi  excepţii,  primind  în  listă  şi  ulterior  membri,  ca  să  nu  ne  aprindem  paie 
în  cap  cu  teoriile. 

Biserica  nu  poate  fi  exclusivistă,  ales  când  se  tractează  de  dreptul 
activ  al  membrilor  de  vot,  care  e  cel  mai  cardinal  drept.  Duhul  bisericei 
nu  poate  fi  absolutismul  încarnat,  când  ea  însaş  predică  contrarul  în 
dogmele  ce  le  profesează.  Biserica  caută  şi  trebue  să  caute  oaia  cea  ră¬ 
tăcită,  deşi  e  numai  a  suta  parte  din  turma  de  100  oi.  Deaceea  sinoadele 
parohiale  de  câte  ori  cere  trebuinţa  trebue  să  se  ocupe  cu  chestia  listei. 
Asta  va  să  zică  procedere  liberală,  care  asigură  liniştea  în  biserică.  Praxa 
de  până  acum  aşa  a  şi  fost;  fiecare  sinod  —  la  trebuinţă  —  îşi  vota  ori 
revida  lista  membrilor  sinodali.  Dela  praxă  nu  e  prea  bine  să  ne  abatem 
nici  de  acî  înainte,  ales  că  are  rădăcină  în  §.  4  din  St.  org.  §-ul  acesta 
dă  «drepturi  parohiale»  îndată  ce  devine  cineva  parohian.  Drepturile  le 
dă  necondiţionat,  nu  ie  face  pendente  de  nici  o  formalitate.  Deci  nici 
noi  să  nu  luăm  refugiu  la  ştie  Dumnezeu  ce  subterfugii,  cari  suspicio- 
nări  ne  aduc,  nu  folos  real. 

Punctul  acesta  de  vedere  se  împacă  destui  de  bine  cu  §.  9  din 
regul.  parohiilor.  Când  regulamentul  acesta  prescrie  facerea  listei  în  si¬ 
nodul  ordinar  din  Ianuarie,  nu  exchide  rectificările  de  mai  târziu  în  listă. 
Şi  aici  este  vorba  numai  de  rectificări.  Sinodul  parohial  prin  concluz 
formal  enunţă,  că  mai  primeşte  pe  cutare  ori  cutare  în  listă,  ori  şterge 
pe  cutare  şi  cutare  —  din  motivele  cutări  şi  cutări.  Concluzul  sinodului 
se  induce  pe  lista  membrilor  sinodului  parohial  statorită  deja,  anume 
după  clauzula  existentă,  ca  clauzulă  posterioară.  Atâta  osteneală  tehnică 
recere  toată  treaba.  Procedere  destul  de  simplă  şi  netedă,  de  care  nu 
avem  a  ne  spăria  ca  cine  ştie  de  ce  ciuhă  sau  act  periculos. 

Aceasta  am  avut  de  zis.  Cine  vrea  altcum,  la  rând... 

Vasile  Gan, 
protopop. 


A  TREIA  ALEGERE  DE  EPISCOP  LA  CARANSEBEŞ. 

S’ar  putea  crede,  că  biserica  noastră,  cu  puţinele  ei  scaune 
arhiereşti,  numai  rareori  ar  avea  parte  de  alegeri  de  arhierei. 
Aşa  este,  când  scaunele  apucă  a  fi  ocupate.  Dar  îndată-ce  unul 
devine  vacant,  alegerile  se  repetă  de  atâteaori,  de  câteori  fac¬ 
torilor  competenţi  nu  le  convine  ai  da  celui  ales  aprobarea. 

Aşa  s’a  întâmplat  şi  acum  mai  pe  urmă  în  tinăra  eparhie  a 
Caransebeşului.  Dela  moartea  episcopului  de  fericită  pomenire 
Nicolae  Popea,  s’au  săvârşit  în  numita  eparhie  nu  mai  puţin 
decât  trei  alegeri  de  episcop  —  şi  încă  tot  n’a  ajuns  să-şi  aibă 
definitiv  instalat  păstorul. 

A  treia  alegere,  care  s’a  făcut  în  ziua  de  21  Noemvrie,  a  dat 
rezultatul  cunoscut;  P.  C.  Sa  părintele  protosinghel  şi  asesor 
consistorial  la  Sibiiu  Dr.  Miron  E.  Cristea  a  întrunit  31  voturi 
şi  a  fost  declarat  ales  episcop,  iar  P.  C.  Sa  părintele  protosin¬ 
ghel  şi  director  la  seminarul  din  Caransebeş  Dr.  losit  /.  Olariu 
a  întrunit  24  voturi.  Trecând  actele  alegerii  şi  prin  censura  P. 
S.  sinod  episcopesc,  au  fost  înaintate  spre  prea  înalta  întărire. 

Ori  cât  de  sceptici  ne  am  deprins  în  urma  antecedentelor 
de  până  acum,  să  privim  noi,  biserica  ascultătoare,  o  nouă  ale¬ 
gere  de  episcop,  —  despre  bunul  sfârşit  al  celei  ce  s’a  săvârşit 
acum,  nu  ne  îndoim.  Credem,  că  este  peste  putinţă  să  se  ne¬ 
socotească  şi  pentru  a  treia  oară  votul  unei  eparhii  întregi,  dat 
păstorului  pe  care  vrea  să-l  aibă.  Şi  aceasta  cu  atât  mai  mult, 
cu  cât  nou  alesul  e  un  bărbat,  care  întruneşte  condiţiile  ce  i-se 
cer  pentru  locul  înalt.  Ia  care  a  fost  chemat.  Terminând  toate 
studiile  ce  le-a  făcut  cu  succes  strălucit,  de  când  în  a.  1895  a 
ajuns  în  serviciul  biserici,  s’a  distins  prin  o  activitate  rodnică  în 
multe  direcţiuni.  Ajungând  acum  în  puterea  vieţii,  la  vrâsta  de 
abia  42  ani,  să  ia  conducerea  unei  eparhii  care  are  mare  tre¬ 
buinţă  de  un  păstor  destoinic,  avem  cele  mai  îndreptăţite  spe¬ 
ranţe,  că  punându-şi  frumoasele-i  aptitudini  cu  zel  şi  abnegaţie 
în  slujba  bisericei,  îi  va  aduce  foloase  reale. 

La  bucuria  generală,  pe  care  biserica  noastră  a  manifestat-o 
cu  ocazia  alegerii  păr,  Dr.  M.  E.  Cristea  întru  episcop,  ne  aso¬ 
ciem  şi  noi,  dorindu-i  să  ajungă  a  purta  cârja  păstorească  întru 
mulţi  ani! 

Pe  lângă  o  activitate  străduitoare  în  alte  direcţiuni,  nou  alesul  s'a 
distins  şi  pe  terenul  literar  prin  următoarele  publicaţii : 

1.  «Eminescu  elete  es  miivei».  J895.  Teză  de  doctorat. 

2.  «Alexandru  Romana.  Material  pentru  biografia  şi  activitatea  lui. 

1897. 

3.  O  colecţie  de  «proverbe,  maxime,  asămănături  şi  idiotisme». 

1901. 

4.  «Iconografia  şi  întocmirile  din  internul  bisericei  răsăritene».  1905. 
E  cea  mai  de  valoare  scriere  ce  a  publicat. 

A  colaborat  la  «Monografia  Catedralei»;  a  publicat  mai  multe  cu¬ 
vântări  şi  articole  prin  ziare  de  diferit  cuprins. 


ANUL  NAŞTERII  DOMNULUI  CHRISTOS. 

Pentru  determinarea  anului  naşterii  Domnului  Cbristos  ne  serveşte, 
dintre  ştirile  vechi,  îndeosebi  o  comunicare  alui  losif  Fiaviu,  care  s’a 
născut  în  Ierusalim  la  anul  37  după  Christos.  El  ne  dă  următoarele  in- 
formaţiuni.  Irod  cel  Mare  (la  sfârşitul  stăpânirii  căruia  s’a  născut  Chr.  — 
după  cum  ne  relatează  ev.  Matei  şi  Luca)  ajungând  la  vârsta  de  aproape 
70  de  ani,  se  îmbolnăvi  în  Ierusalim.  Când  se  răspândi  vestea,  că  el  ar 
zăcea  pe  patul  morţii,  cărturarii  Iuda  şi  Mathia  împreună  cu  învăţăceii  lor 
au  rătezat  ziua  Ia  amiazi  pajura  de  aur,  care  Irod  o  aşezase  ca  să  bat- 
jocurească  legea  pe  creasta  de  zid  a  templului.  Irod  porunci  să-i  lege  şi 
să-i  ducă  la  Ierichon,  apoi  se  duseşi  el  însuş,  din  cauza  morbului  de 
care  pătimea,  să  petreacă  iarna  în  clima  mai  stâmpărată  din  Ierihon.  Purtat 
în  o  lectică  veni  el  însuş  Ia  pertractare  şi  porunci,  ca  cărturarii  şi  ceice 
delăturaseră  pajura,  să  fie  arşi,  iar  ceilalţi  decapitaţi.  In  noaptea  următoare 
se  întâmplă  o  întunecime  de  lună  (los,  Anticităţi  XVII,  6.  4.)  Aceasta  neaş¬ 
teptată  concidenţă  va  fi  rămas  în  memorie  celor  din  Ierusalim  până  pe 
timpul  lui  losif  Fiaviu.  Din  aceasta  întunecime  de  lună  şi  din  evenimen¬ 
tele,  despre  cari  vorbeşte  losif,  se  poate  afla  cu  mai  multă  siguritate  timpul 
morţii  Iui  Irod,  care  a  urmat  în  curând  şi  timpul  naşterii  lui  Isus,  care  se 
întâmplase  nu  de  mult.  Pentrucă,  după  astronomii  Keppler,  Delambre, 
Hansen,  Olufsen  şi  alţii,  s’au  întâmplat  în  iarna  şi  primăvara  anilor  din  urmă 
ai  stăpânirii  lui  Irod  numai  două  întunecimi  de  lună,  cari  s’au  putut  vedea 
în  Ierusalim,  anume:  cea  parţială  de  şase  policare  în  noaptea  din  12/13 
Martie  750  dela  zidirea  Romei,  pe  care  Keppler  o  consideră  a  fi  cea  ob¬ 
servată  în  Ierusalim;  şi  cea  totală  dela  10  oare,  34  de  minute  seara  —  până 
Ia  3  oare,  58  de  minute  dimineaţa,  în  noaptea  din  9/10  Ianuarie  a.  753. 
Dar  cea  din  urmă  întunecime  trebue  să  fi  fost  aceea,  care  s’a  văzut  în 
Ierusalim,  după  cum  rezultă  din  continuarea  istorisirii  lui  losif. 

Tulburându-se  Irod  în  urma  celor  întâmplate,  —  continuă  a  ne  spune 
losif,  —  boala  lui  i-se  agrava.  El  căpătă  o  aprindere  de  intestine  împreu¬ 
nată  cu  dureri  nespuse,  o  nesăţioasă  poftă  de  mâncare,  deşi  avea  cârcei 
în  stomah,  respira  foarte  cu  anevoie  şi  se  înăduşea  adeseori,  picioarele 
i-s’au  umflat,  partea  de  jos  a  corpului  şi  părţile  genitale  au  început  a-i 
putrezi,  fiind  mâncate  de  viermi.  Se  consultă  medici;  se  plănueşte  şi  se 
face  o  călătorie  la  băile  calde  din  Kalirrhoe  lângă  Machaerus.  Dar  băile 
n’au  efect.  O  bae  de  uieu  pe  care  o  lua  pe  urmă,  îi  aduse  în  pericol  de 


moarte.  Se  hotăreşfe  şi  se  şi  întâmplă  cu  posibilă  grăbire  reîntoarcerea 
la  Ierichon.  Ajuns  acî  Irod  împarte  daruri  între  ostaşi,  apoi  porunceşte  să 
se  adune  fruntaşii  ţării  întregi  şi  lasă  să-i  încuie  în  arenă,  ca  la  moartea 
lui  să  fie  măcelăriţi  şi  astfel  să  fie  constrânsă  întreaga  ţară  să  jelească 
(o  cruzime,  cu  care  se  potriveşte  uciderea  pruncilor  din  Bethlehem).  Dela 
împăratul  veni  întărirea  sentinţei  de  moarte,  pe  care  Irod  o  pronunţase  asupra 
fiului  său  Antipater,  dar  împăratul  îi  recomandă,  ca  mai  bine  să-l  exileze. 
Dupăce  Antipater  făcu  o  încercare  de  a-se  sinucide,  dara  fost  împiedecat.  Irod 
neluând  în  seamă  blândeţa  ce  i-o  recomandase  împăratul,  a  dat  ordin 
să-l  omoare. 

La  cinci  zile  după  aceea  muri  şi  Irod.  Scriitorul  Macrobiu  care  a 
trăit  pe  la  anul  440  după  Christos,  ne  spune  că  Angustus,  auzind  că  Irod 
a  lăsat  să  fie  omorîţi  toţi  pruncii  de  sub  doi  ani  din  Syria,  între  cari  se 
afla  însuşi  fiu!  său,  a  zis:  «mai  bine  să  fi  porcul  lui  Irod,  decât  fiul 
lui.»  E  greu  a  crede  că  Macrobiu  ar  fi  cetit  pe  Mat.  fiindcă  el  era  păgân 
şi  fiind-că  vorbeşte  de  prunci  în  Syria  în  loc  de  Vifleem.  Sfârşitul  lui  Irod 
se  ţinu  în  secret;  s’au  convocat  conducătorii  armatei,  s’au  eliberat  frun¬ 
taşii  captivi,  s'a  publicat  testamentul,  şi  s’au  făcut  toate  pregătirile  nece¬ 
sare  pentru  înmormântare  în  Herodium  lângă  Vifleem.  Archelau  soseşte 
cu  pompă  în  templu  şi  dă  un  ospăţ  mare,  dar  poporul  arătându-se  ne- 
mulţămit  cu  el,  Archelau  întră  în  tratări  de  împăciuire  cu  poporul.  După 
toate  acestea  se  începe  sărbătoarea  Paştelor.  —  E  clar,  că  evenimentele 
înşirate  nu  se  pot  aşeză  toate  în  intervalul  dela  întunecimea  de  lună  din 
13  Martie  de  care  vorbeşte  Kcppier  —  până  la  Paştile  din  11  Aprilie,  — 
ci  între  întunecimea  de  lună  dela  10  Ianuarie  şi  între  Paştile  dela  7  Aprilie 
anul  753.  Dintre  toate  ştirile  ce  ni-s’au  păstrat  în  scris,  la  cari  numărăm 
şi  monedele  vechi,  nu  este  nici  una  de  atâta  însemnătate  pentru  determi¬ 
narea  timpului  morţii  lui  Irod  cel  Mare  şi  al  naşterii  Domnului  Christos, 
ca  aceste  relatări  exacte  şi  vrednice  de  credinţă  ale  lui  losif  Flaviu.  Ele 
vorbesc  în  favorul  calculului  stabilit  de  Dionisie  cel  Mic,  care  în  anul  532 
după  Christos,  deci  când  biserica  creştină  serba  deja  naşterea  Domnului 
la  25  Decemvrie,  fixă  începutul  erei  creştine  cu  1  Ianuarie  (adecă  cu  7 
zile  mai  târziu  de  25  Decemvrie,  cAim  era  obiceiul  roman  al  calculării)  a. 
753  dela  zidirea  Romei. 

Cu  acestea  nu  stau  în  contrazicere  datele  dela  Luca  cap  2  despre 
conscrierea  poporului  întâmplată  sub  Chirineu  (Quirinius).  Ce  e  drept  nu 
Chirineu  era  pe  atunci  procurator  în  Siria,  ci  Sentius  Saturninus  dela  7 — 1 
î.  d.  Chr.  şi  Quintilius  Varus  dela  a.  1  i.  d.  Chr.  până  la  a.  1  d.  Chr.; 
dar,  după  analele  (III.  48)  lui  Tacit,  împăratul  August  —  încredinţând  prin 
anii  751  şi  752,  a.  b.  c.  cu  conducerea  oştirilor  din  Asia  în  vederea  unui 
ameninţător  răsboiu  cu  Părţii  pe  nepotul  său  Caius  Caesar,  care  nu  era 
încă  de  18  ani,  i-a  dat  acestuia  într’ ajutor  pe  consulul  umblat  în  răsboae 
Sulpicius  Quirinius.  Şi,  fiindcă  Quirinius  va  fi  petrecut  mai  ales  în  Siria, 
provinţa  romană  mărginaşă  cu  imperiul  Părţilor,  el  va  fi  fost  orânduit  să 

supravegheze  şi  conscrierea  ce  se  pusese  la  cale.  După  istoricul  Orosiu 
(ist.  rom.  VI,  22),  care  scrie  pela  anul  417  d.  Chr,,  aceasta  conscriere  s’a 
întâmplat  chiar  în  a.  752  dela  zidirea  Romei.  O  inscripţie  veche  ce  s’a 
găsit  ne  spune,  că  şi  romanul  Q.  Aemilius  Secundus  tot  din  încredinţarea 
lui  Quirinius  a  făcut  conscrierea  în  Apamea  (între  Damasc  şi  Antiohia). 
Apologetul  Tertulian,  provocându-se  la  arhivele  romane  ne  spune,  că  în 
ludea  conscrierea  a  pus-o  ia  cale  procuratorul  Sentius  Saturninus,  de  sigur 
tot  din  încredinţarea  lui  Quirinius  şi  anume  prin  Irod,  ca  să  se  facă  după 
datina  Iudeilor  (Luca  2,  3 — 5).  De  aceasta  conscriere  orânduită  de  cătră 
împăratul  August  în  vederea  unui  nou  arunc  de  dare  pentru  întreaga  îm¬ 
părăţie  împreună  cu  statele  tributare,  este  a  se  deosebi  introducerea  noului 
impozit  în  ludea  şi  Samaria,  de  care  face  amintire  losif  Flaviu  şi  care  s’a 
întâmplat  numai  în  a.  760  a.  u.  c.,  când  aceste  ţări  după  depunerea  lui 
Arhelau  ajunseră  teritor  roman  sub  Coponius  ca  cel  dintâiu  guvernator 
dela  a.  7—11  d.  Chr.  şi  sub  procuratorul  Sulpicius  Quirinius  din  Siria  pe 
la  a.  6 — 7  d.  Chr.  Aceasta  s’a  întâmplat  pe  timpul  concsrierei,  când  s’a 
răsculat  luda  Oalileul,  de  care  amintesc  Fapt.  Ap.  5,  37  şi  losif  Flaviu 
(în  ist.  răsb.  jidov.  II,  8,  1).  Galilea  şi  Perea  sub  Antipa  şi  Filip  n’au  fost 
supusă  nici  la  acea  dată  noului  impozit,  deoarece  incă  nu  erau  adnexate 
cu  totul  la  imperiul  roman,  ci  aveau  să  plătească  numai  un  nou  tribut, 
cum  plăteau  mai  nainte  ludea  şi  Samaria  sub  Arheleau.  Acel  tribut  avea 
să  se  hotărească  în  conformitate  cu  rezultatele  conscrierii  generale.  Deci 
amândouă  conscrierile,  atât  cea  generală  amintită  la  Luca  cap  2,  cât  şi 
cea  amintită  la  Fapt.  Ap.  5,  37,  s’au  întâmplat  sub  Quirinius.  Luca  are 
drept,  oricum  i-s’ar  explica  cuvintele  din  cap.  2  v.  1  şi  2;  asemenea  are 
drept  şi  Dionisie  cel  mic. 

Dar  nici  relatările  ev.  Mateiu  (c.  2)  despre  steaua  Magilor  nu  stau 
în  contrazicere  cu  începutul  erei  creştine  stabilit  de  Dionisie.  In  timpurile 
vechi  astronomia  era  totodată  şi  astrologie;  astronomii  erau  în  acelaş  timp 
şi  astrologi,  adecă  cetitori  ai  destinelor  din  stele.  Aşa  era  şi  la  Caldei. 
Soarele,  luna  şi  cele  cinci  planete  cunoscute  erau  considerate  drept  divi¬ 
nităţi  stăpânifoare.  Apariţia  unor  combinaţii  de  planete,  de  comeţi  şi  stele 
nouă  avea  o  însemnătate  prevestitoare.  Să  ne  gândim  numai  la  Bileam  şi 
la  Bar-Chochba.  Crezându-se  pe  atunci  —  pe  cum  ni-se  spune,  —  că 
zodia  peştelui  ar  avea  o  deosebită  însemnătate  pentru  ludea  şi  fiind  de 
mult  aşteptată  în  Apus  şi  Răsărit  ivirea  unui  împărat  din  Răsărit,  care  va 
aduce  lumii  mântuire  (o  aşteptare  care  i-a  fost  de  folos  lui  Vespasian  — 
după  cum  ne  spune  Tacit  şi  Suetoniu  —  în  timpul  petrecerii  sale  în  Pales¬ 
tina  în  a.  69)  —  era  aproape  de  mintea  oamenilor  de  atunci,  să  considere 
apariţia  surprinzătoare  a  unei  stele  în  zodia  peştelui  ca  o  povestire  a  naş¬ 
terii  acelui  împărat. 

Astronomii  Keppler,  Miinter,  Ideler  ş.  a.  sunt  de  părerea,  că  steaua 
Magilor  nu  a  fost  altceva,  decât  apropierea  până  la  distanţa  de  un  grad  între 
lupiter  şi  Saturn  în  constelaţia  peştelui,  care  apropiere  s’a  întâmplat  în  20  Mai, 

apoi  în  27  Oct.  şi  a  treia  oară  în  12  Noemvrie  din  a.  747  dela  zidirea 
Romei.  In  apropiere  de  lupiter  şi  Saturn  se  afla  atunci  şi  Marte.  Dar 
aceasta  părere  nu  consună  cu  expunerile  ev.  Mateiu,  în  care  este  vorba 
numai  de  o  stea,  care  a  apărut  din  nou  deasupra  oraşului  Vîfleem,  pe  când 
cele  două  planete  au  rămas  noaptea  pe  cer.  Deci  trebue  să  se  presupună, 
că  atunci  s’a  ivit  un  cornet  sau  o  aşa  numită  stea  nouă  (nova  stella). 

Dar  e  greu  de  crezut,  că  acea  stea  ar  fi  fost  un  cornet.  Comeţii 
apar  numai  în  apropierea  soarelui,  se  pot  vedea  ce  e  drept  şi  cu 
ochii  liberi,  dar  dispar  repede  chiar  când  apar  deoparte  a  soarelui  şi  cu¬ 
rând  după  aceea  de  cealaltă  parte,  care  de  cele  mai  multeori  se  află  sub 
orizont.  Nu  a  avut  însă  acelaş  curs  repede  steaua  de  care  ne  vorbeşte 
ev.  Mateiu  în  cap  2,  căci  între  aparţia  ei  la  răsărit  şi  între  reaparţia  ei 
deasupra  Vifleemului  trebue  să  fi  trecut  câteva  luni. 

Trebue  să  fi  fost  deci  una  dintre  aşa  numitele  stele  nouă,  cari  s’au 
arătat  de  mai  multeori  în  timpul  vechiu  şi  nou.  Astfel  s’a  arătat  în  anul 
134  î,  d.  Chr.  Chinezilor  şi  probabil  şi  lui  Hipparch  o  stea  nouă  şi  foarte 
strălucitoare  în  zodia  scorpionului;  pe  la  a.  827  d.  Chr.  iarăş  s’a  ivit  o  în 
aceiaş  zodie  o  stea,  a  cărei  strălucire  se  asemăna  cu  a  lunei  în  pătrarele 
ei ;  pela  a.  380  d.  Chr.  a  apărut  în  constelaţia  vulturului  o  stea,  a  cărei 
lumină  sămăna  cu  a  lui  Venus;  în  a.  1572  s’a  ivit  în  Cassiopeea  aşa  nu¬ 
mita  stea  tihonică,  care  întrecea  cu  strălucirea  chiar  pe  Venus,  s’a  putut 
vedea  şi  peste  zi  doi  ani  dearândul,  în  decursul  cărui  timp  şi-a  perdut 
succesiv  strălucirea.  In  a.  1604  a  apărut  în  constelaţia  Ophiuchus  o  stea 
nouă,  care  a  fost  observată  de  Kepler  şi  care  avea  o  lumină  mai  inten¬ 
sivă  decât  Jupiter,  dar  mai  slabă  decât  Venus,  putându-se  vedea  de  ase¬ 
menea  timp  de  doi  ani.  In  timpul  mai  nou  ne  învaţă  analiza  spectrală, 
că  pe  astfel  de  stele  nouă  se  petrec  mari  explozii  de  hidrogen. 

Dacă  s’a  arătat  Magilor  dela  Răsărit  o  astfel  de  stea  nouă  în  con¬ 
stelaţia  peştelui  şi  încă  pe  partea  apusană  a  cerului,  deci  —  după  cum 
li-se  părea  —  chiar  deasupra  ţării  jidovilor,  şi  crezând  ei  că  acea  stea 
vesteşte  sosirea  noului  împărat,  care  era  aşteptat  să  aducă  mântuirea,  — ■ 
atunci  se  poate  uşor  explica  călătoria  lor  la  Ierusalim  şi  celece  s’au  în¬ 
tâmplat  pe  urmă.  Dar  trebue  să  mai  ţinem  seamă  de  următoarele:  In 
urma  rotaţiunii  pământului  în  jurul  osiei  sale,  se  pare  că  se  mişcă  soarele 
şi  fiecare  stea  fixă  în  timp  de  24  oare  în  jurul  întregului  cer  dela  ost 
spre  vest,  adecă  în  360",  prin  urmare  în  fiecare  oră  prin  15".  In  urma  în¬ 
vârtirii  anuale  a  pământului  în  jurul  soarelui,  soarele  trece  la  aparenţă 
prin  toate  cele  12  zodii  ale  eclipticei  dela  vest  spre  ost,  adecă  360",  deci 
în  fiecare  din  cele  12  luni  prin  30".  Să  ne  închipuim  acum,  că  soarele 
a  apus  vre-o  oră  şi  deci  a  stat  15"  sub  orizontul  apusan,  iar  în  aceiaş 
timp  a  stat  steaua  nouă  sara  pe  cer  cam  45"  deasupra  orizontului  vestic, 
când  Magii  voiau  să  plece,  atunci  distanţa  între  soare  şi  steaua  cea  nouă 
era  de  15-]-45=60®.  Aceste  60"  le-a  percurs  soarele  în  două  luni  şi  a 
ajuns  steaua,  încât  aceasta  nu  s’a  mai  putut  vedea  câtva  timp  înainte  şi 
după  aceea, 

în  acei  timp  vor  fi  sosit  Magii  Ia  Ierusalim,  căci  ei  par  a  zice;  Noi 
am  văzut  steaua  Iui  la  Răsărit,  deşi  acum  nu  o  mai  vedem.  Dar  îndată  a 
trecut  soarele  pe  dinaintea  stelei,  şi  aceasta  stătea  acum  spre  vest  dela 
soare  şi  începu  să  răsară  ceva  mai  de  timpuriu  decât  soarele,  ceeace  se 
numeşte  răsăritul  heliachic  al  stelei,  iar  după  14  zile  se  afla  la  ÎS**  în 
partea  vestică  a  soarelui,  răsărea  cu  o  oră  înaintea  soarelui  şi  la  răsăritul 
soarelui  stătea  la  15''  deasupra  orizontului  ostie.  In  acest  timp  vor  fi  că¬ 
lătorit  Magii  dela  Ierusalim  la  Vifleem.  In  Orient  călătoreau  oamenii  de 
regulă  după  ameaza  târziu  şi  seara,  ori  apoi  în  ceasurile  din  urmă  ale 
nopţii  şi  dimineaţa.  Dacă  Magii  au  plecat  noaptea  dela  Ierusalim,  atunci 
au  apucat  calea  spre  Vifleem  înaintând  timp  mai  îndelungat  spre  meazăzi, 
apoi  pe  la  mormântul  Rabilei  unde  se  află  astăzi  Bet-Djala  au  cotit  spre 
stânga  şi  mergând  spre  răsărit  au  ajuns  la  Vifleem.  Dar  într’aceea  an 
văzut  ivindu-se  înaintea  lor  steaua  cea  nouă  de  cătră  Răsărit,  care  se  ri¬ 
dica  tot  mai  sus  pânăce  a  ajuns  deasupra  Vifleemului,  cum  se  spune  la 
Matei  cap.  2  v.  9.  «Şi  iată  steaua,  care  o  văzuse  la  Răsărit,  mergea 
înaintea  lor,  până  când  a  venit  de  a  stătut  deasupra  unde  era  pruncul». 

Deci,  făcându-se  astăzi  mai  multă  lumină  în  aceasta  chestie,  nu  mai 
avem  trebuinţă  să  presupunem,  că  steaua  Magilor  ar  fi  fost  o  stea  minu¬ 
nată,  extraordinară,  deşi  putea  trimite  Dzeu  şi  una  ca  aceasta.  Totuş  în¬ 
treaga  coincidenţă  cu  steaua  a  fost  o  orânduire  alui  Dumnezeu. 

Prin  urmare  relatările  ev.  Mateiu  despre  steaua  Magilor  nu  stau  în 
contrazicere  cu  începutul  erei  creştine  stabilit  de  Dionisie,  cum  stau  cu 
părerea  lui  Kepler  şi  Ideler,  cari  aşază  naşterea  Domnului  cu  6  ani  înainte 
de  era  creştină.  După  G.  Thomsen  trad.  de  V.  lacob. 


PREDICĂ  LA  „NAŞTEREA  DOMNULUI». 

Intru  ale  sale  a  venit  şi  ai  săi  pe 
dânsul  na  Pau  primit ;  iară  câţi  l-au  primit 
pe  dânsul,  le-a  dat  lor  patere,  ca  sA  fie  fiii 
lui  Dumnezeu. 

Ev,  loan  1,  11—12. 

Iubiţi  creştinii  De  mult,  foarte  de  mult  s’a  prorocit,  că  va  veni  un 
Mesia,  un  Mântuitor,  care  va  slobozi  neamul  omenesc  din  cătuşele  robiei, 
va  scoate  omenimea  din  noroiul  păcatului,  în  care  căzuse  prin  păcătuirea 
lui  Adam,  şi  va  întemeia  o  lume  nou?,  o  lume  în  care  va  stăpâni  ade¬ 
vărul  şi  virtutea,  faptele  bune  şi  frumoase. 

Şi  timpul  acesta  mult  aşteptat,  «plinirea  vremii»,  a  sosit.  Acel  Mesia, 
lisus  Christos,  se  naşte  într’o  peşteră  ce  se  afla  la  marginea  oraşului  Vifleem 
din  preacurata  fecioară  Maria,  dupăcum  a  vestit-o  aceasta  arhanghelul 
Oavriil. 

împăratul  August,  voind  să  ştie  numărul  locuitorilor  din  împărăţia  sa, 
a  dat  poruncă  ca  tot  omul  să  se  înscrie  în  oraşul  unde  s’a  născut.  Astfel 


—  511 


pleacă  şi  Maria  cu  losif  din  oraşul  Nazaret,  unde  locuiau,  spre  Vifieem, 
oraşul  lor  de  naştere.  Vă  puteţi  închipui  îngrijirea  de  care  erau  cuprinşi 
în  această  călătorie  lungă,  când  o  să  aflaţi  că  timpul  de-a  naşte  Maria 
era  aproape.  Ajungând  în  Vifieem,  n’au  aflat  casă  în  care  să  se  adăpos¬ 
tească,  căci  toată  cetatea  era  plină  cu  oaspeţi  veniţi  din  toate  părţile  acelui 
ţinut 

Iată,  iubiţi  creştini,  adevărul  cuvintelor  lui  loan  Ev.,  care  zice:  «şi 
ai  săi  nu-1  primiră».  Şi  fiindcă  la  nimeni  n'a  aflat  sălaş,  au  fost  siliţi  să-şi 
caute  adăpost  într’o  peşteră,  unde  Maria  naşte  fiu. 

O  asemenea  primire  a  întâmpinat  Mântuitorul  şi  mai  târziu  din  partea 
neamului  lui  Israil,  care-1  huidue,  îl  învinueşte  şi-l  răstigneşte,  deşî  |)rin 
nenumărate  minuni  şi  faceri  de  bine  şi-a  arătat  dumnezeirea  şi  iubirea 
sa  nemărginită  faţă  de  el. 

«Iară  câţi  l-au  primit  pe  dânsul  —  ne  spune  sf.  evangelie  —  le-a 
dat  lor  putere  ca  să  fie  fii  lui  Dumnezeu».  Ce  dulceaţă,  ce  fericire  ne¬ 
grăită  e  aceasta  ;  să  te  simţi  fiiu  al  lui  Dumnezeu  al  Părintelui  nostru  celui 
mai  bun  şi  afotsfânt!  Această  fericire  a  venit  Mântuitorul  nostru  să  o  re¬ 
verse  în  inimile  tuturor  acelora,  cari  îl  primesc. 

Vrem  să  fim  şi  noi  fii  ai  lai  Dumnezeu,  şi  dacă  da,  cum  ne  vom 
câştiga  această  vrednicie? 

Toţi  câţi  suntem  aici  vom  răspunde  la  această  întrebare  cu  da,  căci 
nimenea  nu-şi  doreşte  lui  rău,  ci  numai  bine  şi  fericire;  dar  cei  mai  mulţi 
nu  vor  şti  în  ce  chip  şi  cu  ce  mijloace  putem  câştiga  marea  vrevinicie 
de-a  fi  fii  lui  Dumnezeu,  adecă  adevăraţi  creştini...  creştini  cu  cuvântul  şi 
cu  fapta.  Acestora  h  vine  în  ajutor  Ev.  loan,  când  zice:  «iar  câţi  îl  pri¬ 
miră  le-a  dat  lor  putere,  ca  să  fie  fii  lui  Dumnezeu^. 

Iată,  iubiţi  creştini,  ce  mijloc  uşor  ne  arată  Ev.  loan :  să  primim  pe 
pruncul,  care  astăzi  se  naşte  spre  mântuirea  neamului  omenesc,  adecă  să 
credem  în  dumnezeirea  lui,  să-l  iubim  cu  aceeaş  iubire,  cu  care  ne-a  iubit  El 
pe  noi,  să-i  fim  recunoscători  pentru  jertfele  ce  le-a  adus  spre  mântuirea 
noastră. 

Zic,  să  credem  în  dumnezeirea  lui,  căci  în  ziua  de  azi  sunt  şi  păcătoşi 
de  aceia,  cari  trag  la  îndoială  dumnezeirea  Domnului  nostru  lisus  Christos 
şi-l  ţin  numai  de  un  om,  înzestrat  dela  fire  cu  o  minte  ageră,  cu  darul 
de  a  putea  străbate  chiar  şi  gândurile  omului.  Astfel  vorbesc  aceia,  cari 
caută  să  facă  din  Dzeu  Fiul,  un  om  însărcinat  şi  el  cu  păcatul  strămoşesc. 
Despre  mulţi  bărbaţi  învăţaţi  ne  vorbeşte  istoria,  iubiţi  creştini,  cari  cu 
mintea  lor  ageră  au  descoperit  lucruri,  la  cari  lumea  nici  nu  se  cugeta, 
şi  cari  pentru  descoperirile  şi  învăţăturile  lor  erau  priviţi  de  cei  mai  mari 
şi  mai  cuminţi  bărbaţi  ai  lumii.  Dar  nu  ni-se  vorbeşte  nicăiri  în  istorie 
despre  naşterea  acestor  bărbaţi,  nu  ni-se  povestesc  amănunte  din  primele 
zile  ale  vieţii  lor,  şi  naşterea  lor  n’a  fost  îndată  vestită  întregii  lumi,  cum 
s’a  întâmplat  aceasta  cu  naşterea  Domnului  nostru  lisus  Christos.  O  stea 
luminoasă  şi  până  atunci  ne  mai  văzută  se  arată  pe  cer,  după  care  vin 

cei  trei  magi  dela  răsărit.  îngerii  Domnului  se  coboară  pe  pământ  şi 
vestesc  păstorilor,  că  s’a  născut  Domnul;  «Astăzi  în  oraşul  lui  David  s’a 
născut  vouă  Mântuitor,  care  este  Christos  Domnul».  (Luca  II,  11.)  Nu 
oameni  i-au  vestit  naşterea,  ci  îngeri  din  cer  şi  corul  îngerilor,  al  Ar¬ 
hanghelilor  şi  Serafimilor  îi  cântă  cântări  de  mărire:  «Mărire  întru  cei 
de  sus  lui  Dzeu,  şi  pre  pământ  pace,  între  oameni  bunăvoire».  (Luca  11,  14.) 

întâmplările  acestea  vorbesc  destul  de  lămurit,  că  Celce  astăzi  se 
naşte  în  peşteră,  nu  e  un  om  pământean,  ci  e  unul  născut  Fiul  lui  Dum¬ 
nezeu,  carele  a  venit  să  ne  mântuiască  de  păcat.  Dar  nu  numai  acestea 
sunt,  iubiţi  creştini,  cari  mărturisesc  de  Christos  Dumnezeul  nosttul  în¬ 
văţăturile  şi  faptele  lui,  mărita  lui  înviere  din  morţi  şi  strălucita  lui  înălţare 
la  ceriu,  sunt  tot  atâtea  dovezi,  cari  mărturisesc  pentru  dumnezeirea  Dom¬ 
nului  nostru  lisus  Christos.  Istoria  cunoaşte  destui  bărbaţi,  cari  cu  învă¬ 
ţăturile  şi  înţelepciunea  lor  au  pus  lumea  în  uimire,  dar  nu  ne  arată  nici 
unul,  care  ar  fi  tămăduit  bolnavi,  orbi,  şchiopi,  numai  cu  cuvântul;  care 
ar  fi  înviat  morţi,  şi  mai  pre  sus  de  toate  să  ierte  păcatele  oamenilor 
cari  cred  în  El.  Ca  toate  acestea  să  le  săvârşască  cineva,  trebue  putere 
dumnezeiască.  Insuş  Domnul  nostru  Christos  o  mărturiseşte  aceasta.  Când 
au  venit  la  dânsul  bărbaţi  trimişi  de  loan  Botezătorul,  ca  să  1  întrebe : 
«Tu  eşti  acela,  care  vine  (adecă  Mesia  cel  mult  aşteptat)  sau  pe  altul  să 
aşteptăm?»  Mântuitorul  dupăce  a  săvârşit  mai  multe  minuni  le  răspunde: 
«mergând  spuneţi  lui  loan,  ce  văzurăţi  şi  auzirăţi :  orbii  văd,  şchiopii 
umblă,  leproşii  se  curăţesc  şi  surzii  aud,  morţii  se  scoală  şi  săracilor  se 
binevesteşte».  (Luca  VII,  20,  22.)  Vedeţi!  Domnul  nostru  lisus  Christos 
n’a  voit  să  le  spună  cine  e,  ci  i-a  îndrumat  să  povestească  numai  lui 
loan  despre  cele  văzute  şi  cele  auzite,  bine  ştiind,  că  acesta  îndată  va  să 
înţeleagă  cine  este  săvârşitorul  acestor  minuni. 

Cred  că  am  adus  destule  dovezi,  iubiţi  creştini,  cari  să  ne  întărească 
credinţa  noastră  în  Domnul  nostru  lisus  Christos,  iar  acelora,  cari  acum 
sau  mai  târziu  se  vor  clătina  în  această  credinţă  adevărată,  să  le  dea  pu¬ 
tere  pentru  a  birui  orice  ispită.  Sâ-I  primim  deci  pe  acest  prunc  nou 
născut,  căci  «câţi  îi  primiră  le  dete  putere,  ca  să  fie  fii  ai  lui  Dzeu»,  şi 
să  credem  în  El,  căci  El  este  Fiul  lui  Dumnezeu  şi  «cine  crede  în  Fiul, 
are  vieaţă  de  veci,  iar  celce  nu  crede  Fiului  nu  va  vedea  vieaţă,  ci  mânia 
lui  Dumnezeu  rămâne  preste  el»,  (loan  III,  36.) 

«Cu  credinţă  şi  cu  dragoste»  ne  chiamă  sf.  loan  gură  de  aur  la  sf. 
cuminecătură,  care  nu  e  altceva,  decât  sfântul  trup  şi  sânge  al  Mântui¬ 
torului  Christos.  Cu  dragoste,  cu  iubire  să-l  primim  deci  pe  Celce  s’a 
pogorît  din  cer,  şi  a  luat  trup  omenesc,  ca  astfel  mai  uşor  să  ne  poată 
aduce  la  calea  cea  adevărată  şi  să  ne  mântue  din  slujba  satanei  şi  din 
întunerecul  iadului.  «Fiţi  următori  lui  Dzeu,  ca  nişte  fii  iubiţi  —  zice 
Apostolul  Pavel  —  şi  umblaţi  în  dragoste,  precum  şi  Christos  v’a  iubit  pe 
voi».  (Efes,  V,  1,  2.)  Să  ne  iubim  unii  pe  alţii,  precum  ne-a  iubit  Christos, 
şi  cu  iubire  fiască  să  primim  învăţăturile  înalte  ale  Dzeului  şi  Mântuite- 

rului  nostru,  căci  numai  astfel  va  cunoaşte  lumea,  câ  suntem  fii  ai  lui 
Dzeu,  numai  astfel  vom  dovedi,  că  învăţăturile  Domnului  nostru  lisus 
Christos  au  prins  rădăcini  adânci  în  inima  şi  sufletul  nostru.  «Şi  cuvântul 
(adecă  Fiiul  Iui  Dzeu)  trup  s’a  făcut  şi  s’a  sălăşluit  întru  noi»,  (loan  I,  14.) 
Fiîul  lui  Dzeu  ia  trup  omenesc  şi  se  coboară  între  noi,  ca  să  ne  împăr- 
tăşască  cu  bunătăţi  cereşti,  să  ne  curăţească  sufletele  de  neghina  neştiinţii 
şi  a  păcatului,  şi  să  aprindă  în  inimile  noastre  focul  cel  nestins  al  iubirii 
creştine,  al  iubirii  de  Dumnezeu  şi  de  aproapele.  Câtă  iubire  —  iubiţi 
creştini  —  din  partea  lui  Dzeu  pentru  noi.  «S’a  micşorat  pre  sine  chipul 
robului  luând,  într’o  asemănare  omenească  făcându-se,  şi  cu  închipuirea 
aflându-se  ca  omul,  smeritu-s’a»,  zice  Apostolul  Pavel  (Filip.  11,  7)  despre 
întruparea  Fiiului  lui  Dzeu. 

Neamul  omenesc,  după  păcătuirea  şi  izgonirea  din  raiu  a  celei  dintâi 
părechi  de  oameni,  a  început  a-şi  petrece  vieaţa  în  neştiinţă,  în  necură¬ 
ţenie  şi  păcat.  Omul  era  degradat  până  la  dobitocie,  şi  deci  în  adevăr 
micşorare  a  fost  ca  Fiiul  cel  unul  născut  ai  iui  Dumnezeu  să  vină  între 
oameni,  luând  trup  omenesc  şi  sălăşluindu-se  intre  oamenii  întinaţi  cu  necuno- 
ştinţa  lui  Dumnezeu,  cu  păcate  de  tot  felul  şi  cu  nerecunoştinţă.  Şi  toate  acestea 
pentruce  le-a  suferit,  iubiţi  creştini,  cu  atâta  răbdare  sufletească?...  Din 
iubire!  El,  iubirea  întrupată,  se  coboară  între  oameni,  ca  să-i  scoată  din 
întunecimea  urei  şi  a  vrăşmăşiei,  şi  nu  află  un  loc  cinstit,  ci  e  silit  a  se 
adăposti  într’un  loc  părăsit,  într’o  peşteră  împreună  cu  dobitoacele. 

Vedeţi  ge  putere  are  o  iubire  adevărată ! ..  Ea  e  în  stare  să  împace 
pre  cei  mai  înverşunaţi  şi  neîmpăcaţi  duşmani.  Iubirea  e  coroana  virtuţilor; 
fără  iubire  nu  e  credinţă,  şi  lipsiţi  de  iubire  şi  credinţă,  nu  ne  putem  în¬ 
dulci  de  roadele  binecuvântate  ale  nădejdii.  «De  aş  vorbi  în  limbile  ome¬ 
neşti  şi  îngereşti,  iară  dragoste  nu  am,  făcutu-m’am  aramă  sunătoare  şi 
chimval  răsunător...  Şi  de-aş  avea  toată  credinţa,  cât  să  mut  şi  munţii, 
iară  dragoste  nu  am,  nimica  nu  sunt».  {I.  Corint.  XIII,  1,  2.)  Cade-să  ca 
cu  iubire  creştinească  să  primim  pe  Celce  astăzi  se  naşte,  şi  cu  aceiaş 
iubire  să  primim  învăţăturile  Celui  mai  presus  de  fiinţă,  a  Fiului  lui  Dzeu, 
care  şi-a  dat  vieaţa  pentru  mântuirea  noastră.  Numai  astfel  vom  fi  creştini 
şi  fii  ai  lui  Dzeu,  căci  numai  «celorce  il  primiră  le  dete  putere,  ca  să  fie 
fii  ai  lui  Dzeu,  şi  cine  nu  iubeşte  petrece  în  moarte».  (î.  loan,  111,  14.) 

Am  arătat  în  câteva  cuvinte,  iubiţi  creştini,  modul  cum  trebue  să 
primim  pe  Domnul  nostru  lisus  Christos,  a  cărui  naştere  astăzi  o  prâsnuim. 
Credinţa  ne  arată  însemnătatea  sărbătorii  de  azi :  că  Celce  se  naşte,  e 
Dzeu  adevărat;  iar  iubirea  aţâţă  în  noi  dorul  de-a  putea  prăsnuî  această 
mărită  zi  cu  evlavie  şi  într’un  mod  creştinesc,  care  să  dovedească,  că 
suntem  dintr’aceia  «cari  îl  primiră». 

Insă  toate  acestea  nu  sunt  deajuns!  Trebue  să  fim  recunoscători 
pentru  toate,  câte  ne-a  făcut  şi  a  îndurat  pentru  noi. 

E  un  lucru  ştiut  de  toţi  —  iubiţi  creştini  —  că  cu  cât  mai  mare  e 
binefacerea,  ce  ne-a  făcut-o  cineva,  cu  cât  mai  mare  e  valoarea  acelei 

binefaceri  —  cu  atât  mai  mare  trebue  să  ne  fie  şi  recunoştinţa.  Mai  mare 
recunoştinţă  datorăm  aceluia,  ce  ne  a  scăpat  vieaţa,  decât  celuice  ne-a 
scăpat  averea  de  foc  sau  de  altă  pacoste ;  şi  iarăş  mai  mare  mulţămită 
se  cuvine  celuice  săvârşeşte  lucruri,  cari  sunt  spre  folosul  tuturora,  decât 
celuice  lucră  spre  binele  numai  al  unora.  Moise  a  scăpat  poporul  iui 
Israil  din  robia  Egiptenilor,  şi  deci  văzut  era  el  înaintea  consângenilor 
săi,  avea  toată  încrederea  şi  recunoştinţa  Israiltenilor,  şi  aceasta  cu  dreptul 
căci  i-a  mântuit  din  mânile  lui  Faraon,  care  voia  să-i  şteargă  de  pe  faţa 
pământului.  Tuturora  ne  este  cunoscut  împăratul  Constantin  cel  Mare.  El 
a  fost  cel  dintâi  domnitor,  care  i-a  recunoscut  religiunii  creştine  dreptul, 
ce  i  se  cuvenia,  ca  unei  religiuni  întemeiate  de  Fiiul  lui  Dzeu.  Constantin 
a  fost  ocrotitorul  legii  iui  Christos  în  împărăţia  sa,  şi  azi  întreagă  creşti¬ 
nătatea  îi  sărbează  amintirea,  şi-l  cinsteşte  ca  pe  un  împreună  luptător 
cu  Apostolii.  Şi  câţi  alţi  bărbaţi  n’au  fost,  cari  prin  faptele  lor  ş’au  câştigat 
merite,  au  câştigat  recunoştinţa  concetăţenilor  lor.  Unii  prin  vitejie,  alţii 
prin  diplomaţie  au  căutat  să-şi  ajute  ţara  şi  neamul,  şi  să-i  câştige  nume 
bun  şi  mărire.  Amintirea  acestor  bărbaţi  se  sărbătoreşte  pretutindeni  şi 
cu  recunoştinţa  recerută.  Avem  şi  noi  bărbaţi,  cari  ş’au  câştigat  nume 
marc  prin  faptele  lor  măreţe,  şi  prin  urmare  cărora  le  datorim  recuno¬ 
ştinţă.  Să  răsfoim  numai  istoria  mai  nouă  a  neamului  şi  bisericii  noastre, 
şi  vom  găsî  timpuri,  când  moşii  şi  strămoşii  noştri  nu-şi  puteau  lucra 
moşia  în  tihnă,  şi  când  mama  numai  cu  greu  îşi  putea  învăţa  copilaşul 
rugăciuni  în  limba  sa.  Legea  românească  atârna  dela  domnitori,  ca  ea  să 
fie  sau  să  nu  mai  fie.  Toţi  căutau  să  ne  jăfuiască  de  ce  ne  era  mai  scump: 
de  limbă  şi  lege.  în  astfel  de  timpuri  vine  între  noi  un  bărbat,  care  dela 
început  şi-a  dat  toată  silinţa,  ca  să  ne  apere  biserica,  câştigându  i  vaza, 
ce  trebuia  s’o  aibă,  şi  să  ne  mântue  limba  cea  moştenită  dela  strămoşi. 
Acest  bărbat  a  fost  marele  Arhiepiscop  şi  Mitropolit  Andreiu  baron  de 
Şaguna,  a  cărui  nume  e  adânc  săpat  în  inima  fiecărui  Român  de  bine. 

Am  adus  acestea  puţine  exemple,  ca  să  vedeţi  cum  se  răsplăteşte 
munca  cinstită.  Nu  cu  bani,  căci  aceştia  pier,  ci  prin  păstrarea  neîntinată 
a  amintirii  şi  prin  recunoaşterea  faptelor.  Aceasta  e  răsplata  cea  mai  mare 
care  o  cer  adevăraţii  binefăcători,  o  răsplată  aceasta  —  iubiţi  creştini  — 
care  e  nemuritoare,  şi  pe  care  cu  toţii  o  putem  da,  fără  deosebire,  să¬ 
raci  şi  bogaţi  deopotrivă. 

Şi  dacă  bărbaţilor,  cari  nc-au  câştigat  bunuri  pământeşti,  le  datorim 
recunoştinţă  deplină,  cum  vom  răsplăti  binefacerile,  ce  ni-le-a  făcut  Domnul 
şi  Mântuitorul  nostru  lisus  Christos,  răscumpărându-ne  cu  scump  sângele 
său?  Nimica  nu  ne  cere,  ce  n’am  putea  da.  Mântuitorul  nostru  !  Nici  bani, 
nici  avere,  un  singur  lucru  numai,  de  a-l  primi  cu  credinţă,  de  a-i  urma 
lui  şi  învăţăturilor  lui.  Prin  aceasta  ne  vom  arăta  recunoştinţa,  ce-i  da¬ 
torim  pentru  jertfele,  ce  le-a  adus  pentru  mântuirea  sufletelor  noastre. 
Vino  deci  bogăţiile  întru  întâmpinarea  Celuice  a.stăzi  se  naşte,  lasă-ţi 
grijile  lumeşti  şi  vino  să  sărbătorim  amintirea  acestei  zile  mari  cu  recu- 

noştinţă;  veniţi  săracilor,  că  vă  veţi  îmbogăţî  cti  darul  mântuirii;  veniţi 

tineri  şi  bătrâni  pre  celce  azi  vine  între  noi  şi  pentru  a  noastră  mântuire, 

să-l  primim  cu  psalmi  şi  cu  cântări,  şi  să  ne  bucurăm  în  această  zi,  care 

este  răsăritul  soarelui  dreptăţii. 

*  * 

Şi  acum  dacă  ne  vom  întreba  —  iubiţi  creştini  —  câţi  am  umblat 
pe  calea  arătată  prin  cuvintele  Ev.  loan;  «iar  câţi  îl  primiră  le  dete  pu¬ 
tere,  ca  să  îie  fiii  lui  D-zeu?  va  trebui  să  recunoaştem,  că  puţini,  foarte 
puţinii  Deci  putea-vom  primi  şi  noi  pe  Mântuitorul  nostru  cu  inima  plină 
de  răutate  şi  sufletul  încărcat  cu  păcate  ?  Nu  1  Cu  toţii  neaducem  aminte 
de  pilda  Mântuitorului,  în  care  împăratul  face  nuntă  fiului  său,  la  care 
vm  mulţi  oaspeţi.  Uitându-se  împăratul  prin  casă,  vede  între  cei  veniţi 
pre  unul,  carele  nu  era  îmbrăcat  cuvîincios.  Cătră  acesta  se  îndreptă  şi 
îi  zise:  «prietine,  cum  ai  întrat  acî,  neavând  haină  de  nuntă?»,  ş’apoi  zise 
servitorilor:  «legându-i  picioarele  şi  mânile,  aruncaţi-1  în  întunerecul  cel 
mai  din  afară,  acolo  va  fi  plângere  şi  scârşnirea  dinţilor».  (Mat.  XXII. 
12.  13).  Această  pildă  ne  spune  lămurit,  că  numai  cei  curaţi  cu  inima 
sunt  părtaşi  la  darurile  sfinte ;  numai  ceice  s’au  îmbrăcat  în  curăţenia  su¬ 
fletului,  sunt  vrednici  de  vecinicile  bunătăţi.  Şi  vai!  ce  puţini  sunt  aceia, 
cari  şi-au  curăţit  sufletul  şi  au  aşteptat  ziua  cea  mare  a  Naşterii  Domnului, 
cu  inimă  curată  şi  fără  de  prihană. 

După  cântarea  praznicului  de  azi.  Naşterea  lui  Christos  «a  răsărit 
Lumii  lumina  cunoştinţa»  —  să  ne  apropiem  mintea  de  această  dumne- 
zeească  lumină,  să  încălzim  inima  la  focul  ei  cel  sfânt,  şi  să  rugăm  pe 
Tatăl  nostru  cel  ceresc,  ca  să  ne  primească  şi  pe  noi  între  fii  săil  Azi 
s’a  făcut  mântuire  neamului  omenesc,  deci  mare  praznic  e  acesta  pentru 
toată  lumea  creştină,  praznic,  care  chezăşueşte  mântuirea,  fericirea  su¬ 
fletului  nostru.  Cade-se  deci  ca  cu  tot  sufletul  nostru  să  aducem  închi¬ 
năciune  lui  lisus  Christos  Mântuitorului  nostru,  slobozitorului  din  cătuşele 
păcatului,  povăţuitorului  în  calea  cea  lungă  şi  plină  de  ispite  a  vieţii,  şi 
păstorului  celui  prea  bun,  care  şi  sufletul  şi-l  dă  pentru  turma  sa. 

Să  ne  împăcăm  deci  cu  D-zeu  şi  cu  deaproapele,  şi  să  săltăm  de 
bucurie,  pentrucă  azi  s’a  născut  Celce  ne-a  mântuit  de  păcat,  şi  ne-a 
agonisit  împărăţia  Tatălui  ceresc,  carea  este  vecinică.  Amin! 

Pr.  Traiau  Petrişor. 


PREDICĂ  LA  ANUL  NOU^ 

Iubiţi  Creştini! 

începutul  unui  an  nou  se  urzeşte  cu  ziua  de  astăzi  în  drumul  vieţii 
noastre  trecătoare!  Acest  fapt  îl  serbăm  după  povaţa  bisericii  străbune  cu 
imnuri  de  laudă  şi  mărire  celui  Atotputernic,  dela  care  atârnă  zilele  şi  anii. 


'  A  fost  menită  pentru  parohia  din  Sibiiu- Cetate  la  1  Ianuarie  1Q08.  —  O  publicăm 
având  încâ  multă  actualitate. 

Un  nou  capiflu  în  cursul  vieţii  noastre,  ce  Ţie-ţi  închinăm,  Doamne, 
întâi  de  toate,  pentru  a  împiinî  legea,  carea  nu  se  va  clăti,  cum  tu  D-ne, 
dintru  început  şi  pentru  veci  ai  întemeiat!... 

O  zăbavă  dar,  un  mic  popas,  e  datorinţa  creştinului  la  acest  moment, 
pentrucă  nici  odată  la  răscruci  drumeţul  nu  trece,  fără  să  facă  măcar  o 
scurtă  privire  peste  cele  trecute,  ori  viitoare  încă. 

O  zi  de  răsgândire,  o  zi  de  meditaţie!  Zi  de  răsgândire  pentru  cer¬ 
cările  ori  izbândele  acestei  vieţi  pământeşti,  pe  ale  cărei  valuri,  mai  mult 
sau  mai  puţin,  pluteşte  corăbioara  fiecărui  creştin.  Zi  de  meditaţie  pentru 
cernerea  vieţii  religioase,  după  a  cărei  cumpănă  se  înfiripă  şi  se  întru¬ 
pează,  clipă  de  clipă,  pornirile  inimii  şi  lucrările  noastre.  Iar  aceasta  cum¬ 
pănă  a  inimii  e  însuşi  miezul  demnităţii  omeneşti  pentrucă  bunătăţile  pă¬ 
mântului  stăpânindu-le,  fără  îndemnul  curat  al  inimii  creştine,  aramă  su¬ 
nătoare  este,  rod  îngheţat  rămâne,  ce  nu  încălzeşte,  nu  dă  viaţă  şi  nu 
apropie. 

Şi  dacă  ne-am  obicinuit  a  cunoaşte  din  realitatea  firet,  că  nu  e  vara  vară 
fără  floarea  câmpului,  întocmai  ne-am  obicinuit  cu  obştescul  sentiment,  că  nu 
e  vieaţă  vieaţa  fără  podoaba  inimii  creştine.  Regi  şi  împăraţi  fiind,  fără 
măcar  un  rămurel  din  această  podoabă,  nu  găsesc  răsunet  în  sufletul  po¬ 
poarelor,  nu  crează  şi  nu  înscriu  pagini  strălucite  în  istoria  omenimii. 

Să  păzim  dar  acest  adevăr  al  moralei  creştine,  ce  e  izvorît  din  cel 
mai  sfânt  principiu  evangelic,  din  iubirea  deaproapelui,  şi  sub  scutu-i  de 
oţel  să  schiţăm  în  scurte  linii  zilele  anului  apus,  zilele  şi  evenimentele, 
ce  menite  au  fost  să  lase  urme  în  sufletul  nostru,  poate,  urme  de  răni 
adânci,  ori,  poate,  de  învăţături  adânci  pentru  viitorul  nostru  apropiat. 

* 

E  încă  în  proaspătă  memorie,  Iubiţilor  Creştini,  cum  la  începutul 
anului  apus,  a  cărui  zori  abia  le  întâmpinasem  în  cele  mai  nevinovate 
nădejdi  şi  aspiraţii,  cum  se  lăţise,  zic,  ca  o  veste  necrezută,  că  biserica 
noastră  străraoşască  e  ameninţată  a-şi  pierde  dreptul  de  mamă  ocrotitoare, 
de  mamă  îngrijitoare  pentru  fica  sa  cea  devotată,  pentru  şcoala  noastră, 
poporală.  Şi  c  încă  în  proaspătă  memorie,  cum  atunci  s’a  sbuciumat  ca 
un  vifor  de  mare  sufletul  poporului  nostru  credincios,  şi  din  munţi  şi  din 
câmpii,  valuri  peste  valuri,  a  alergat  ia  păstorii  şi  conducătorii  săi  fireşti, 
ca  să-şi  descopere  păsurile  inimii,  vrerea  sa,  frica  şi  desnădejdea  pentru 
tulburarea  tradiţiei  părinteşti  şi  a  bunului  său  gând  de  a-şi  şti  şcoala  sub 
aripa  bisericii  sale,  în  lumina  şi  duhul  moralei  creştine. 

Şi  martor  am  fost  cum  credinciosul  păstor  al  turmei,  după  nopţi  de 
priveghiere  şi  frământări  de  istovire,  cearcă  sfatul  fiilor,  ajutorul  seminilor, 
şi  răzimat  în  toiagul  şi  iscusinţa  bătrâneţelor  cercate,  bate  ia  uşile  che¬ 
mate,  nu  pentru  zăgazul  progresului,  nu  pentru  sămânţa  zavistiei,  ci  pentru 
îmblânzirea  inimilor,  pentru  apropierea  sufletelor  între  limbile  pământului, 
sămănate  de  mâna  Domnului,  ca  astfel  pace  să  fie,  spor  şi  belşug  să-i 
urmeze.  Dar  uşile  încuiate  fiind,  nu  ştie  îngâmfarea  ce  e  bunătatea,  nu 

ştie  minciuna  ce  e  dreptatea,  şi  schinjuire  se  face,  sfâşiere  se  aduce  şi’n 
ţipetul  chinuirii  biserica  strigă:  Fă,  Doamne,  să  treacă  şi  acest  pahar!... 

De  atunci  cu  inimă  strâmtorată  ştiricim,  zi  de  zi,  să  afiăm,  dacă  ici- 
colea  s’a  mai  putut  mântui  câte-o  floare  din  ogorul  culturei  noastre  pă¬ 
rinteşti.  Şi  e  nespusă  bucuria  de  câteori  prindem  o  veste,  că  poporul  se 
luminează,  că  poporul  înţelege  şi  c’o  îndărătnică  svârcolire  pune  cel  din 
urmă  al  său  obol,  ca  să-şi  menţină  dreptul  sfânt  pentru  cultul  limbii  stră¬ 
bune  în  lumina  ştiinţei  şi  moralei  creştine. 

Doamne!  Deschide  ochii  noştri,  ca  să  putem  vedea  unde  e  nevoie 
de  ajutor,  ca  să  cunoaştem  greşelile  deaproapelui,  numai  pentru  ale  în¬ 
drepta  cu  hlândeţă  şi  duioşie.  Intinde-ne  Tu  însuţi  mijloacele...  şi  uşu¬ 
rează  sarcina  pe  care  a  pus-o  nesocotinţa  lumii  pe  umerii  noştri  şi  ne 
dăruieşte  răbdare  şi  bunătate,  ca  să  ne  asămănăm  celui  care  s’a  rugat: 
Părinte,  iartă  le  lor,  că  nu  ştiu  ce  faci  —  («Cuvinte  sufleteşti»,  de  Carmen 
Sylva). 

* 

Pe  lângă  acest  sbiicium  din  vieaţa  noastră  publică,  ce  ne-a  îmbiat 
peste  măsură  anul  expirat,  noi  avem  şi  un  cerc  mai  restrâns,  o  comunitate 
mai  intimă  şi,  mulţămită  cerului,  mai  senină  şi  mai  liniştită.  Aceasta  e,co- 
munitatea  noastră  parohială,  în  sinul  căreia  valurile  vieţii  publice  n’au  putut 
pătrunde,  neştiinţa  poporului  n’a  putut  fi  vânată,  pentrucă  lumina  con¬ 
ducerii  acestei  comunităţi  a  ştiut  întâmpina  şt  desarma  viforul  ispititor. 

Dar  un  moment  duios  din  răvaşul  anului  expirat,  se  impune  şi  în 
sinul  acestei  comunităţi.  Rândurile  se  răresc,  şi  se  răresc  fără  a-se  pre- 
meni  îndeobşte  şi  în  proporţia  progresului  dorit. 

Şi  urmăm  obiceiului  străbun,  dacă  la  acest  prilej  facem  cuviincioasă 
amintire  de  acei  fraţi  sau  părinţi  ai  noştri,  cari  în  anul  expirat  au  încheiat 
firul  vieţii  pământeşti  şi  au  părăsit  rândurile  noastre,  lăsându-ne  preţioasa 
lor  amintire.  Acest  şir  duios  s’a  început  cu  neaşteptata  pierdere  a  harni¬ 
cului  şi  fruntaşului  nostru  măestru:  Z.  Moga,  răpit  în  puterea  bărbăţiei 
din  braţele  fragedei  sale  familii,  lăsându-o  obidită  şi  îngândurată.  A  urmat 
apoi  blândul  sufiet  al  fericitului  în  Domnul  jude  de  tablă  în  pensiune: 
Petru  Pipoş,  o  inimă  gingaşă,  un  suflet  nobil,  mult  cercat  în  plaiul  acestei 
vieţi,  şi  el  totuş  pururea  absorbit  numai  de  idealul  frumosului,  al  bunătăţii 
şi  umanităţii.  De  aci  ’ncolo  ei  nu  mai  împodobeşte  şirurile  noastre  cu 
virtuţile-i  alese,  Dumnezeu  l-a  chemat!... 

A  treia  jertfă  ce  a  trebuit  să  aducă  mica  noastră  parohie,  a  fost  în- 
suş  păstorul  cel  bun  a  comunităţii  noastre  religioase,  devotatul  şi  neui¬ 
tatul  nostru  paroh  şi  protopresbiter;  loan  Papiu,  un  credincios  vlăstar  din 
generaţia  mai  veche,  care  întreagă  vieaţa  a  închinat-o  cinstei  şi  numai 
cinstei  şi  muncei  desinteresate  pentru  binele  bisericii  şi  aşezămintelor  ei 
culturale.  Ochiul  său  blând,  poate,  şi  astăzi  caută  din  cer  binecuvântând 
turma  sa  cuvântătoare,  pe  care  a  iubit-o  mai  muit  decât  pe  sine. 

♦ 


35 

Acestea  sunt  pierderile  noastre  din  1Q07,  acestea  grijile  şi  frămân¬ 
tările,  cu  a  căror  hrană  şi  oboseală  în  sufletul  nostru,  întâmpinăm  zorile 
noului  an,  dela  care  mai  bună  soarte  şi  mai  bună  izbândă  nădăjduim, 
pentrucă  «nădejdea  e  glasul  Domnului»,  iar  suferinţele  focul  curăţitor  pentru 
zilele  mai  senine. 

Dreptaceea  nu  vom  slăbi  cu  inima,  nu  vom  scădea  cu  bărbăţia,  pen¬ 
trucă  nu  vaetul  oţeleşte  puterea,  ci  încrederea  în  sine,  munca  şi  stăruinţa 
cinstită. 

Acest  viu  exemplu  de  jertfă  şi  abnegaţiune,  de  stăruinţă  şi  de  băr¬ 
băţie,  ni-l  arată  astăzi  şi  biserica  străbună  în  vieaţa  marelui  şi  neîntrecu¬ 
tului  Arhiereu  din  Cesarea  Capadochiei:  Vasile  cel  Mare,  ajutorul  celor 
lipsiţi  şi  mângăitorul  celor  îndureraţi,  care  toate  izvoarele  sale,  toate  ve¬ 
nitele  sale,  le  jertfeşte  pe  altarul  milosteniei  şi  şcoalei.  Prin  aceasta  nu¬ 
mele  său  sfânt  a  rămas  din  neam  în  neam,  ca  o  făclie  aprinsă  şi  pururea 
strălucitoare  binelui  omenesc.  Prigonită  a  fost  biserica  lui  Christos  şi  pe 
timpul  acestui  mare  Arhiereu.  Făgânismul,  eresiile  şi  întunerecul  neştiinţei 
se  conjurasese  împotriva  ei.  Dar  vieaţa  cea  sfântă  a  unui  arhiereu  ca  Va¬ 
sile  cel  Mare,  loan  Gură  de  aur  ş.  a.  risipit-au  bezna  întunerecului  şi  deş¬ 
teptând  lumina  minţii  au  ridicat  steagul  lui  Isus  biruitor  peste  ruinele  pă- 
gânismului. 

Cu  asemenea  credinţă  în  sufletul  nostru,  călăuziţi  de  geniul  străbun  ; 

*Să  stăpânim  durere.i  care  pe  om  supune, 

Să  aşteptăm  în  pace  al  sorţii  ajutor; 

Căci  cine  ştie  oare,  şi  cine  ne  va  spune 
Ce  o  s'aducă  ziua  şi  anul  viitor? 


Mâne,  poimâne,  poate,  soarele  fericirii 
Se  va  arăta  vesel  pe  orizon  senin: 

Binele  ades  vine  pe  urmele  mâhnirii 
Şi  o  zimbire  dulce  după-un  amar  suspin.» 

Gr.  Alexandrescii. 

Şi  acum  din  pragul  anului  nou,  cu  umilinţă  strigăm  cătră  fine,  Doamne, 
luminează  şi  îndreaptă  paşii  noştri,  ca  să  umblăm  în  căile  tale,  să  găsim 
îndurarea  ta  pentru  truda  noastră  şi  sfinţirea  ta  pentru  munca  noastră. 
Iar  din  mila  ta  bogată  revarsă,  trimite  an  nou  fericit  credinciosului  tău 
popor.  Amin ! 

Un  preot 


Darim  tuturor  cetitorilor  şi  colaboratorilor  noştri: 

Sărbători  fericitei 


—  519  — 


MIŞCAREA  LITERARĂ. 

1.  CĂRŢI. 

C,  Cernăianu:  Biserica  şi  Românismul,  «studiu  istoric»  apărut  la 
Bucureşti.  O  carte  a  unui  licenţiat  în  teologie,  de  o  uimitoare  îndrăzneală 
şi  nechibzuinţă,  pe  lângă  motivul  condamnabil  al  publicării  ei,  de  a  nu 
fi  obţinut  premiul  pus  de  facultatea  teologică  pentru  o  lucrare  despre: 
«Rolul  biscricei  în  trecutul  neamului  românesc  din  punct  de  vedere  cul¬ 
tural  şi  naţional»  premiu,  care  s’a  dat  altuia.  Broşura  diui  Cernăianu  nu 
are  nimic  nou  nici  original  în  istoriografia  bis.  şi  naţională,  afară  doar 
răutatea  şi  intenţia  ascunsă  a  agentului  catolicismului  în  România,  de  a 
discredita  biserica  ortodoxă  slujind  piopaganda  catolică.  Până  acum  de 
curând  credeam  o  faimă,  în  bună  parte  neîndreptăţită,  denunţarea  coadelor 
de  topor,  ce  s’au  ivit  în  sânul  bisericei  ortodoxe,  redactând  chiar  reviste 
cu  pretins  caracter  bisericesc  («Vestitorul»,  «Biserica  română»).  Produsul 
dlui  Cernăianu  însă,  propriu  nu  c  altceva  decât  o  aglomeraţie  de  citate, 
anume  căutate  şi  rupte  din  legătura  lor  firească  în  cărţile  istoricilor  noştri 
bisericeşti,  pentru  a  sprijini  un  gând  necinstit,  dar  în  aceiaş  vreme  e 
dovada  vorbitoare  despre  tabăra,  —  poate  bine  plătită  —  ce  s’a  alcătuit 
pentru  subminarea  bisericei  ortodoxe  din  regat.  Altfel  nu  ne  putem  explica 
afirmarea;  «Mai  mulţi  profesori  şi  pretini  m’au  îndemnat  însă  să  public 
lucrarea  mea,  ca  una  ce  reprezintă  concretizarea  adevărului  istoric»  câtă 
vreme  ajunge  la  concluzii  ca:  «biserica  departe  de  a  ne  pregăti  o  epocă 
de  cultură  şi  de  ridicare,  contribuia  din  contră  pentru  ţinerea  noastră  în 
întunerec.  Ea  nu  numai  nu  căuta  să  promoveze  cultura,  dar  se  opunea 
chiar  mijloacelor  prin  care  guvernul,  în  care  pătrunsese  ideîa  de  nevoia 
culturii,  voia  să  îndrepte  lucrurile  dintr’o  stare  de  plâns»...  ori  alta  trasă 
ca  concluzie  generală :  «Aşa  s’a  dcsvoltat  şi  a  trăit  creştinismul  în  prin¬ 
cipatele  române.  El  nu  a  putut  avea  nici  o  influinţă  culturală  pentrucă 
slavizarea  biscricei  în  sec.  IX,  a  făcut  ca  biserica  să  fie  un  element  su¬ 
prapus  şi  străin,  care  nu  are  nimic  a  face  cu  spiritul  şi  conştiinţa  româ¬ 
nească,  Şi  atât  de  puternic  fu  asupra  bisericii  acest  spirit  străin  încât  chiar 
când  după  10  veacuri,  biserica  scapă  de  influinţă  slavonă  care  o  înstrăi¬ 
nase  şi  de  influenţa  grecească  care  o  schilodise,  ea  rămâne,  cum  văzurăm, 
absolut  fără  nici  o  influenţă,  dupăce  veacuri  avusese  o  influenţă  distru¬ 
gătoare». 

Şi  totuş  se  găsesc  reviste  şi  ziare  pentru  o  favorabilă  apreciare  şi 
încurajare  nechibzuită!  Dacă  ar  fi  să  răspundem  unui  slujbaş  al  propa¬ 
gandei  papiste,  cu  înlesnire  i-am  putea  pune  în  faţă  un  bogat  şi  înspăi¬ 
mântător  arsenal  de  date  privitoare  la  influenţa  bisericii,  pe  care  dl  Cer¬ 
năianu  crede  a  o  servi  bârfindu-ne  trecutul  nostru  bisericesc.  N’am  dori 
o  mai  departe  provocare  în  acest  sens.  Pr.  P.  M. 

Cuvântări  de  înmormântare  şi  pomenire  (din  veacul  al  XVl-Iea, 
până  la  1850),  retipărite  şi  întovărăşite  de  note  hi.  lorga.  Vălenii  de 

Munte.  Tip.  «Neamul  Românesc»,  1Q09.  Preţul  80  de  bani.  Recomandăm 
tuturor  cetitorilor  noştri  această  interesantă  şi  edificatoare  publicaţie. 

Memorialul,  pe  care  P.  S.  Sa  părintele  episcop  Oerasimu  al  Ro¬ 
manului  l-a  cetit  în  şedinţa  dela  12  Octomvrie  a.  c.  a  sf.  Sinod  al  bise- 
ricei  autocefale  ortodoxe  române,  şi  prin  care  a  declarat  că  rupe  comu¬ 
niunea  canonică  cu  fraţii  P.  S.  Sale,  cari  au  contribuit  la  aducerea  legii 
sinodale,  —  conţine  un  temeinic  studiu  de  drept  bisericesc,  bazat  pe  sf. 
Scriptură  şi  pe  sf.  canoane.  P.  S.  Sa  justificând  pe  baza  acestor  norme 
ale  bisericii  împotrivirea  ce  a  făcut  reformei  legii  sinodale,  scoate  con¬ 
cluzia:  v.Rup  deci,  orice  legătură  şi  comuniune  canonică  cu  ei,  nu-i  mai 
socotesc  împreună  liturghisitori  cu  mine,  ti  afurisesc,  îi  dau  anatemei  ca 
pe  nişte  «mădulare  putrede  şi  străine>->  trupului  Bisericei,  ca  pe  nişte  «pă¬ 
gâni  şi  vameşh  (Mat.  18,  17)  vrednici  de  dumnezeescal  glas :  «Nu  vă  ştiu 
pe  voh  (Mat.  25,  12);  «depărtaţi-vă  dela  mine  toţi  lucrătorii  nedreptăţii^ 
(Luca  13,  27) . . .  Vlec  de  aici  cerând  reaşezarea  Bisericei  Regatului  Ro¬ 
mâniei  pe  bazele  dogmatice  şi  canonice  icumenice  ale  Bisericei  creştine  or¬ 
todoxe  de  Răsărit  (pag.  36)». 

în  zilele  acestea  am  primit  şi  un  răspuns  (pe  28  pag.),  pe  care 
P,  S.  Sa  îl  dă  la  adresa  prin  care  1.  P.  S.  Sa  părintele  mitropolit  primat 
Atanasie  a  învitat  pe  membrii  consistorului  superior  bisericesc  la  desba- 
terile  acestui  consistor.  în  acest  răspuns  P.  S.  Sa  păr.  episcop  Gerasim 
respinge  cu  energie  insultele  ce  i-s’au  adus;  arată  inconsecvenţa  arhie¬ 
reilor  cari  au  contribuit  la  aducerea  legii  sinodale  şi  cari  într’o  şedinţă 
a  sf.  Sinod  au  primit  propunerea  ce  se  făcuse  de  a  modifica  părţile  vă¬ 
tămătoare  ale  acelei  legi,  deci  ei  înşiş  au  recunoscut  prin  aceasta  că  legea 
nu  e  bună;  la  sfârşit  declară,  că  menţine  în  totul  cele  cuprinse  în  memo¬ 
rialul  dela  12  Oct.  1909.  Dacă  membrii  sf.  Sinod  vor  rămânea  pe  lângă 
hotărîrea  de  a  cere  modificarea  părţilor  vătămătoare  ale  legii,  liniştea  şi 
pacea  de  care  are  atât  de  mare  lipsă  biserica  României,  se  va  restabili 
din  nou.  Aceasta  se  va  realiza  cu  atât  mai  uşor,  cu  cât  şi  ministrul  cul¬ 
telor  dl  S.  Haret,  care  într’o  şedinţă  a  sf.  Sinod  a  recunoscut  consist,  su¬ 
perior  numai  de  un  organ  consultativ,  ar  lua  măsuri  pentru  a  se  modi¬ 
fica  legea  în  acest  înţeles. 

Cetind  cu  atenţiune  şi  critică  amândouă  aceste  acte  ale  P.  S.  Sale  păr. 
episcop  Gerasim  rămâi  cu  impresia,  că  din  ele  vorbeşte  un  suflet  convins  de 
cele  ce  le  susţine.  Celor  ce  se  interesează  mai  de  aproape  de  întâmplările 
cari  agită  biserica  României  şi  voesc  să-şi  câştige  informaţii  exacte  asupra 
lor,  le  recomandăm  să-şi  câştige  broşurile  P.  S.  Sale  păr.  episcop  Gherasim. 

II.  REVISTE. 

„Biserica  ortodoxă  română  ,  revistă  periodică  edesiastică  a  sfân¬ 
tului  sinod  al  sfintei  biserici  autocefale  ortodoxe  române,  anul  al  32-lea'‘ 
Nrii  2,  3  şi  5.  Publică  actele  oficiale  edate  de  Patriarhul  ecumenic  din 
Constantinopol  împreună  cu  sinodul  său,  ca  şi  cele  edate  de  sinodul  de 

Sf.  Sinod  al  Bisericei  regatului  Greciei,  privitoare  la  dependenţa  cano¬ 
nică  şi  administraţia  bisericilor  comunităţilor  ellenice  din  toată  lumea,  în 
afară  de  regatul  grecesc.  Chestiunea  invoalvă  în  sine  interesul  întregei 
biserici  ortodoxe,  deci  în  marginile  spaţului  îngăduit  ţinem  să  scoatem  la 
iveală  momentele  principale.  Grecii  emigraţi  în  decursul  vremii  în  Europa, 
America  şi  alte  părţi,  stabilindu-se  în  oarecare  număr  într’un  loc  îşi  în- 
temeiau  comunităţi  bisericeşti,  cu  biserici  şi  preoţi,  ca  şi  aceia,  cari  din 
vechile  vremuri  se  găseau  în  străinătate,  afară  de  regatul  grecesc,  (fv  ri; 

Cum  aceste  comunităţi  îşi  căpătau  preoţii  din  regatul  grecesc, 
dela  ierarhia  de  aici,  ori  dela  Patriarhatul  Constantinopolitan  aşa  se  sim¬ 
ţeau  dependenţi  în  cele  spirituale  şi  canonice,  parte  de  ierarhia  grecească, 
parte  de  Patriarhat.  însă  când  epitropii  cutărei  biserici  erau  nemulţămiţi 
cu  clericii  aduşi  din  Grecia  apelau  la  Constantinopol  ca  să-i  delăture  ori 
disciplineze,  totasemenea  împotriva  celor  aduşi  dela  Patriarhie  se  apela 
la  Atena  şi  întotdeauna  li-se  satisfăcea  fără  amânare.  Acest  amestec  ca  şi 
alte  motive  au  dat  naştere  la  multe  neînţelegeri  cu  privire  la  dependenţa 
acestor  biserici  şi  a  stârnit  dese  corespondenţe  între  Patriarhie  şi  ierarhia 
grecească,  pânăce  afacerea  s’a  regulat  prin  «Tomul  patriarhal  şi  sinodic 
al  bisericei  ecumenice»  din  18  Martie  1908.  Biserica  patriarhală  îşi  sus¬ 
ţinea  dreptul  vechiu  în  puterea  căruia  toate  bisericile  ce-şi  primesc  cle¬ 
ricii  din  periferia  patriarhatului  să  depindă  canoniceşte  de  aici,  iar  Bise¬ 
rica  regatului  grec.  ca  biserică  proprie  a  neamului  grecesc  liber  şi  inde¬ 
pendent  sub  auspiciile  statului  care  oricând  Ie  poate  lua  apărarea,  îşi  cerea 
dreptul  şi  puterea  de  a  îngriji  şi  protege  însaş  aceste  comunităţi  gre¬ 
ceşti  de  ori  unde,  deci  îşi  revendica  sieşi  dreptul  dependenţei  canonice 
a  acestor  biserici.  Mai  adaugându-se  pe  lângă  alte  şi  faptul  că  statele 
creştine  ortodoxe,  unde  se  aflau  astfel  de  biserici,  au  regulat  poziţia 
astorfel  de  biserici  direct  cu  statul  elenic,  fără  privire  că  acelea  depindeau 
canoniceşte  de  Patriarhie  —  cum  a  fost  în  România,  —  rezolvirea  defi¬ 
nitivă  şi  norocoasă  a  chestiunei  se  impunea.  Aşa  biserica  ecumenică  a 
hotărît  sinodiceşte  şi  a  edat  Tomul  mai  sus  pomenit,  pe  care  secretarul 
sinodului  Patriarhiei  ce;  P.  C.  Sa  Arh.  Atanasie  l-a  prezentat  Sf.  Sinod 
al  bis.  greceşti  corvocat  în  Lunia  din  săptămâna  patimilor  Domnului 
(7  Aprilie  1908)  împreună  cu  2  epistole,  una  a  Sanctităţii  Sale  Patriarhului 
Ec.  loachim  al  III.  cătră  î.  P.  S.  Metropolitul  Atenei  Teoclit,  şi  alta  a  Sf. 
Sinod  patriarhal  cătră  Sinodul  bis.  regatului  grecesc.  Tomul  sinodic  e 
următorul : 

«  Tomul  patriarhal  şi  Sinodic  al  bisericei  ecumenice. 

Nr.  reg.  2388. 

loachim  cu  mila  lui  Dumnezeu  arhiepiscop  al  Constantinopolului  noua 
Romă  şi  patriarh  ecumenic. 

Purtătorii  de  Dumnezeu  părinţi  ai  bisericei  şi  dascălii  cei  grăitori 
de  cele  dumnezeeşti,  luminaţi  cu  toţi  din  unul  şi  acelaş  Duh  Sfânt,  prin 
credinţa  şi  învăţătura  lor,  ca  nişte  luceaferi  cu  multe  lumini  au  ilustrat 

firmamentul  cel  intelectual  al  bisericei;  iar  prin  aşezămintele^  şi  canoanele 
lor,  au  arătat  foarte  înţelepţeşte  ordinea  ce  trebiie  a  se  urma  întru  cele  bi¬ 
sericeşti,  orânduind  toate  aşa  după  cum  se  cuvine  şi  este  de  nevoe,  pe 
temelia  pusă  de  Apostoli,  având  piatră  unghiulară  pre  lisus  Christos, 
Domnul  nostru.  Pentru  aceasta  deci  toate  câte  fericiţii  părinţi  au  orân¬ 
duit  şi  au  legiferat  cu  privire  la  ordinea  şi  administraţiunea  bisericească, 
şi  pe  acestea  deopotrivă  le  primim  şi  le  respectăm  şi  voim  ca  să  rămână 
în  veac  neclintite  şi  nemişcate  urmând  pretutindeni  legile  strămoşeşti  în- 
trebuinţându-le  şi  povăţuindu-ne  de  ele  ca  de  o  cumpănă  şi  dreptar  sigur, 
între  acestea  sunt  şi  cele  privitoare  la  protecţiunea  spirituală  a  comuni¬ 
tăţilor  din  diferite  locuri.  Şi  deci  acestea  urmându-le,  nu  fără  scop,  nici 
întâmplător,  ci  după  orândniala  şi  armonia  indicată  de  părinţi  şi  cătră  ea 
conciliind  şi  acomodând  cele  ce  urmează,  lungind  şi  mărind  astfel  lanţul 
armoniei  şi  al  unităţii  în  mod  oportun  şi  potrivit  cu  ceeace  este  de  ne- 
cezitate  ori  şi  unde,  sau  acomodându-1  după  necezitâţi,  nu-1  rupem  nici 
nu-l  stricăm.  Căci  nu  distrugem  prin  adăogiri  noui,  care  ar  contraveni, 
scumpele  aşezăminte  ce  ni  s’au  predat,  ci  potrivim  şi  îndreptăm  prin 
orândueli  conforme  şi  armonice  cătră  ordinea  canonică,  nevoile  ce  survin, 
întărind  şi  mărind  astfel  tot  mai  mult  aşezământul  armoniei  şi  al  unităţii. 
Deci  aceasta  facem  şi  acum  prin  prezentul  nostru  tom  patriarhicesc  şi 
sinodic,  cu  privire  la  bisericile  greceşti  ortodoxe  cari  se  află  împrăştiate 
în  afară  de  limitele  cunoscute  ale  diferitelor  biserici  autocefale  şi  sunt  în 
Europa  şi  în  America  şi  în  alte  ţări,  biserici  cari  până  acum,  în  ce  privea 
ordinea  unei  autorităţi  canonice  şi  spirituale  era  nesigură  şi  nehotărîtă. 
Şi  fiecă  amintitele  biserici  s’au  îngrijit  chiar  dela  început  a  orânduî  şi  a 
regula  bine  toate  celelalte  ale  lor  şi  au  conservat  şi  au  păstrat  intacte 
atât  credinţa  cât  şi  cele  privitoare  la  cult,  !a  disciplină,  ia  unitatea  du¬ 
hovnicească,  cu  mult  zel  în  streinătate,  dar  ele  prin  modul  cum  s’au  făcut 
şi  s’au  constituit  neavându-şi  fiinţa  lor  dela  vre-o  autoritate  bisericească 
sau  politică,  aşa  zicând,  nici  după  un  sistem  oarecare,  nici  în  unul  şi 
acelaş  timp  deodată,  ci  în  mod  spontaneu  ca  să  zicem  astfel  şi  din  ini¬ 
ţiativă  cu  desăvârşire  particulară  rezultând  şi  formându-se,  dela  colonişti 
şi  emigranţi  de  diferite  provenienţe,  din  aceste  cauze  s’au  ivit  în  cele  din 
urmă  mari  nereguli  şi  nestatornicie  cu  privire  la  unitatea  dependenţei  lor 
canonice.  Căci  fiind  toate  independente  şi  de  sine  conduse  în  admini¬ 
strarea  lor  internă,  unele  din  eie  recunoşteau  ca  autoritate  bisericească  a 
lor  sfântul  nostru  scaun  Apostolic,  patriarhal  şi  ecumenic,  avându-şi  dela 
început  legătură  cu  el,  pomenind  numele  patriarhului  în  sfintele  slujbe  şi 
luând  dela  el  sfântul  mir  şi  preoţii  liturghisitori.  Altele  după  înfiinţarea 
bisericei  păzitului  de  Dumnezeu  Regat  al  Greciei,  având  legături  mai 
strânse  cu  el  şi  contact  din  cauza  provenienţei  d’acolo  a  celor  mai  mulţi 
din  membrii  acestor  biserici  şi  a  celorlalte  raporturi  cu  el  au  început  din 
această  cauză  şi  întru  cele  bisericeşti  să  recunoască  ca  autoritate  a  lor 
spirituală  sfântul  Sinod  al  păzitului  de  Dumnezeu  Regat,  şi  a  sta  în  ra- 

port  şi  legături  cu  el.  Iar  altele  nu  aveau  nici  decum  hotărît  punctul  de¬ 
pendenţei  lor  spirituale,  ci  se  purtau  în  mod  diferit,  raportându-se,  când 
căfră  scaunul  nostru  patriarhicesc,  când  cătră  sfântul  Sinod  a!  Greciei,  ori 
câteodată  cătră  alte  scaune  patriarhiceşti.  Şi  fiindcă  dependenţa  spirituală 
a  amintitelor  biserici  era  astfel  neregulată  şi  nehotărîtă,  prin  aceasta  se 
violă  în  mod  vădit  ordinea  canonică,  căci  este  învederat  că  nici  prea 
sfânta  biserică  a  Greciei,  care  a  fost  ridicată  de  cătră  scaunul  nostru  pa¬ 
triarhicesc  la  autocefalie  cu  limite  determinate,  nici  vre-o  altă  biserică  sau 
scaun  (patriarhal)  ar  fi  putut  canoniceşte  să-şi  extindă  puterea  sa  în  afară 
de  hotarele  periferiei  sale  proprii,  afară  numai  de  prea  sfântul  nostru 
scaun  Apostolic  patriarhicesc  şi  ecumenic,  având  el  singur  dreptul  de-a 
exercita  cea  mai  înaltă  autoritate  spirituală  asupra  amintitelor  biserici  din 
străinătate,  pentru  dreptul  său  de  întâietate  şi  pentru  privilegiile  ce  avea 
d’a  hirotoni  episcopi  în  ţinuturile  barbare  şi  dincolo  de  confiniile  perife¬ 
riilor  sale  bisericeşti.  Şi  fiindcă  precum  am  zis,  din  cauza  acestei  nereguli 
se  viola  pe  de-oparte  ordinea  canonică,  i  r  acum  în  cele  din  urmă,  mai 
ales,  din  cauza  acestei  nesiguranţe,  au  început  a  se  ivi  şi  alte  greutăţi 
servind  nehotărârea  sau  mai  bine  zicând  libertatea  aceasta  în  multe  co¬ 
munităţi  pentru  atingerea  multor  şi  diferite  scopuri  nu  tocmai  demne  de 
invidiat  în  dauna  armoniei  şi  unităţei  interesului  comun,  a  fost  nevoe 
pentru  aceasta  ca  cât  mai  neîntârziat  să  aducem  îndreptarea  cuvenită  a 
lucrurilor,  spre  a  se  restabili  buna  orânduială  canonică  şi  a  se  preîntim- 
pina  ori  şi  ce  fel  de  atingere  şi  conflict,  pentru  binele  acestor  comunităţi, 
pentru  a  cărora  siguranţă  în  toate,  grija  maternă  bisericească  nu  este  lucru 
mic  sau  indiferent.  De  aci  dar  în  cele  din  urmă  s’au  schimbat  între  prea 
sfântul  nostru  Scaun  patriarchal  şi  Sfântul  Sinod  al  Bisericei  Greciei  co¬ 
respondenţe  în  destule  şi  din  amândouă  părţile  s’au  exprimat  ardenta  do¬ 
rinţă  pentru  regularea  cât  mai  neîntârziată  a  lucrurilor,  în  mod  cuviincios 
şi  după  nevoile  de  azi,  cu  iubire  frăţească.  Pentru  aceasta  smerenia  noastră 
împreună  cu  Prea  sfinţiţii  Mitropoliţi  şi  cu  prea  onoraţii  fraţi  iubiţi  şi 
conliturghisitori  ai  noştri  în  Duhul  Sfânt,  consfătuindu-ne  sinodiceşte  şi 
discutând  modul  ca  să  se  păstreze  neclintită,  atât  ordinea  canonică  despre 
dependenţa  spirituală  a  sus  ziselor  biserici,  cât  şi  ele  să  aibă  totdeauna 
o  protecţiune  şi  îngrijire  bisericească  eficace  şi  salutară.  Am  opinat  şi 
am  hotărît  cu  harul  şi  bunăvoinţa  prea  sfântului  şi  desăvârşitorului  Duh 
sfânt  următoarele: 

«Aşa  precum  mai  ’nainte  marea  noastră  biserică  a  lui  Christos, 
având  în  vedere  necesitatea  timpului  şi  starea  vieţuirii  a  păzitului  de 
Dumnezeu  Regat  al  Greciei,  a  dăruit  cu  nemărginită  dorinţă  şi  iubire 
cordială  autocefalia  canonică  prea  sfintei  biserici  a  acestui  regat,  a  aşe¬ 
zat-o  sub  a  sa  proprie  autoritate  bisericească,  Sfântul  Sinod  al  Bisericei 
Greciei,  astfel  şi  acum  pentru  cuvintele  mai  sus  arătate  îngrijind  pentru 
buna  administraţie,  cedează  acestei  biserici  ca  unei  fiice  prea  iubite  şi 
care  poate  să  înmulţească  în  mod  plăcut  lui  Durnnezen  talantul  îiicre- 

dinţat  ei  spre  binele  poporului  creştin,  şi  dreptul  canonic  chiriarchicesc 
al  supravegherei  şi  protecţiunei  spirituale  asupra  tututor  bisericilor  grece 
ortodoxe  din  diaspora  —  presărate  atât  în  Europa  şi  America  cât  şi  în 
alte  ţări,  afară  numai  de  singura  biserică  greacă  ortodoxă  din  Veneţia, 
care  pentru  legăturile  ei  proprii  bisericeşti,  rămâne  ca  şi  mai  înainte  sub 
dependenţa  canonică  a  preă  sfântului  patriarchicescuiui  şi  ecumenicului 
nostru  scaun  şi  le  cedează  sub  următoarele  condiţii  bisericeşti:  I,  Pentru 
supravegherea  şi  administraţiunea  acestor  biserici  se  va  numi  de  către 
Sfântul  Sinod  al  biserlcei  Greciei  un  Arhiereu  având  datoria  de  a  vizita 
regulat  din  când  în  când  pe  fiecare  din  aceste  biserici.  11.  Arhiereul  ce 
se  va  numi  de  Sfântul  Sinod  al  bisericei  Greciei  pentru  a  avea  suprave¬ 
gherea  spirituală  şi  vizitarea  amintitelor  biserici,  carele  poate  fi  şi  se  poate 
lua  şi  dintre  Arhiereii  prea  sfântului,  patriarchicescuiui  şi  ecumenicului 
nostru  Scaun,  siobozindu-se  de  cătră  el,  trebue  să  vină  totdeauna  la  Con- 
stantinopol  spre  a  lua  binecuvântarea  patriarhului  ecumenic  precum  şi 
Sfântul  Mir  trebuitor  acestor  biserici.  III  In  toate  aceste  sfinte  biserici  la 
dumnezeiasca  liturghie  trebue  a  se  pomeni  cu  glas  numele  patriarhului 
ecumenic  la  diptice,  după  ordinea  următoare:  Dacă  liturghiseşte  arhiereu, 
acesta  pomeneşte  la:  »întâi  pomeneşte «  pe  Sfântul  Sinod  al  Greciei,  iar 
preoţii  coniiturghisitori  pomenesc  pe  Arhiereul  ce  liturghiseşte  şi  diaco¬ 
nul  pronunţă  afară  numele  patriarhului  ecumenic  strigând  cu  glas  tare: 
«Prea  Sfinţitul  patriarh  ecumenic  (cutare)  mulţi  ani  trăiască».  Iar  dacă  nu 
slujeşte  arhiereu,  preotul  care  slujeşte  pomeneşte  pe  Sfântul  Sinod  al 
Greciei,  iar  polihroniul  patriarhicesc  îl  pronunţă  afară  diaconul.  Iar  dacă 
nu  este  nici  diacon,  atunci  atât  pomenirea  sinodului  cum  şi  polihroniul 
patriarhal  le  pronunţă  preotul  liturghisitor  din  sfântul  Altar,  după  ordinea 
de  mai  sus.  IV.  Fiecare  comunitate  fiind  liberă  a  alege,  şi  a  lua,  ca  şi 
mai  ’nainte,  de  ori  unde  pe  preoţii  ei,  sau  de  a  îl  cere  dela  prea  vene¬ 
rabilul  Mitropolit  al  Atenei,  numirea  canonică  a  tuturor  acestor  preoţi, 
trebue  să  se  facă  de  Sfântul  Sinod  al  bisericei  Greciei.  Pentru  aceea 
preoţii  ce  vor  fi  chemaţi  de  comunităţi,  de  oriunde  şi  din  ori-ce  peri¬ 
ferie  bisericească,  sunt  datori  să  ia  carte  canonică  dela  autoritatea  biseri¬ 
cească  respectivă,  şi  să  fie  investiţi  de  către  Sfântul  Sinod  al  Regatului 
prin  cartea  specială  despre  numirea  lor.  V.  Toate  bisericile  aflate  în  îm- 
prăştiere  {(hao^ioQt-t)  în  semn  de  legătură,  unire  şi  de  iubire  fiască  către 
marea  noastră  biserică  a  lui  Christos,  trebue  să  trimită  anual  o  sumă 
oarecare  pentră  trebuinţele  sale  după  cum  se  va  fixa  de  fiecare  din  ele 
după  a  lor  proprie  voinţă. 

Enunţând  şi  hotărând  astfel  aceste  sinodiceşte  întru  Sf.  Duh,  despre 
numitele  biserici  ortodoxe  greceşti  aflâte  îii  împrăştiere,  pentru  asigurarea 
lor  perpetuă  şi  păstrarea  fără  şovăire,  le  întărim  prin  prezentul  nostru 
tom  sinodic  patriarchicesc,  a  cărei  copie  s’a  trecut  şi  în  condica  sfântă  a 
marei  noastre  biserici  a  lui  Christos.  Iar  Dumnezeul  a  tot  harul  carele 
ne-a  chemat  pe  noi  la  mărirea  sa  cea  eternă  întru  lisus  Christos,  să  pă- 


—  525  — 


zească  totdeauna  în  sfânta  sa  biserică  legătura  iubirii  şi  a  unirii  neatinsă 
şi  nedespărţită,  şi  el  să  desăvârşească,  să  sprijine,  să  întărească  şi  să  în- 
temeeze  în  credinţa  şi  în  sfintele  precepte  amintitele  biserici  ortodoxe 
aflate  în  împrăştiere.  Lui  se  cuvine  mărirea  şi  puterea  în  vecii  vecilor,  Amin 

In  annl  mântuirii  1908  Martie  18. 

ioachim  din  mila  lui  Dnmnezeu  archiepiscop  al  Constantinopolului, 
noua  Romă  şi  Patriarh  Ecumenic. 

f  Atanasie  al  Chizicului. 
f  Pilotei  al  Nicomidiei. 
f  Ioachim  al  Pelagoniei. 
f  Atanasie  al  Iconiei. 
f  Constantin  al  Chiulul, 
f  Nicolae  al  Maroniei. 

Scrisoarea  Patriarhului  cătră  Metropolitul  Atenei,  ce  însoţeşte  Tomul 
patr.  şi  sinod,  continuă: 

«Simţind  mare  bucurie  sufletească  despre  cele  ce  s’au  săvârşit  cu 
harul  şi  buna-voinţa  lui  Dumnezeu  şi  neîndoindu-ne  câtuş  de  puţin,  că 
cu  aceiaş  bucurie  sufletească  se  va  lua  cunoştinţă  şi  acolo  despre  această 
orânduială  binevoitoare  şi  de  folos  a  bisericei  mume,  prin  care  pe  de-o 
parte  se  menţine  ordinea  canonică  şi  în  aceiaş  timp  nevoile  şi  interesele 
comunităţilor  connaţionaliior  noştri  din  străinătate  se  servesc  în  mod  cu¬ 
viincios  şi  după  cerinţele  timpului,  simţim  în  aceiaş  timp  mare  bucurie 
duhovnicească,  că  prin  acest  aranjament  s’a  pus  în  aceiaş  timp  baza  celei 
mai  apropiate  şi  mai  strânse  legături  de  raport  în  viitor  între  biserica  su¬ 
roră  a  păzitului  de  Dumnezeu  Regat  al  Greciei,  cătră  biserica  mamă  din 
Constantinopol,  pentru  ale  căror  raporturi  nimic  nu  este  mai  de  folos  şi 
de  dorit». 

Iar  din  scrisoarea  adresată  Sinodului  bisericei  regatului  grec  scoatem 
următoarele: 

«Având  în  vedere  şi  nevoile  timpurilor  şi  o  mai  bună  suprave¬ 
ghere  bisericească  şi  conducere  a  acestor  comunităţi,  am  socotit,  conci¬ 
liind  lucrurile,  cu  scrupulele  canonice,  să  cedăm  cu  a  noastră  voe,  pentru 
aceste  rezoane  canonicescul  drept  al  înaltei  protecţiuni  şi  supravegheri 
ai  sfântului  patriarhicescului  şi  ecumenic  tron  al  nostru,  asupra  lor,  prea 
sfintei  biserici  a  Greciei,  ca  surorei  cele  prea  iubite,  precum  şi  pentru 
celalalt  rezon  al  apropiere!  şi  al  strânsei  legături  a  acestor  comunităţi, 
cum  şi  ocrotirea  lor  de  cătră  Stat,  putând  astfel  a  înmulţi  în  mod  plăcut 
lui  Dumnezeu,  talantul  încredinţat  lor». 

Din  cuprinsul  acestor  acte  se  pot  scoate  următoarele  fapte  vrednice 
de  luare  aminte:»  Supunându-se  acele  biserici  autorităţii  bis.  regatului 
aceasta  devine  ocrotitoarea  intereselor  bisericeşti  a  elenismului  de  pre¬ 
tutindeni,  pe  cari  le  poate  servi  întocmai  cum  sunt  servite  şi  interesele 
lor  politice.  întrucât  aceste  biserici  împrăştiate  sunt  comunităţi  elenice 


f  Qrigorie  al  Stromnitzei. 
f  Agathangel  al  Geebenei. 
f  Luva  al  Driinozolei. 
f  Constantie  al  Serviei  şi  Cozanei. 
f  Oherman  al  Serului  şi  Calimnulai. 

singură  biserica  regatului  e  în  drept  a  le  supraveghia  şi  administra,  deci 
Tomul  sinodic  patriarhal  a  consfinţit  biscriceşte,  ceiace  era  drept  şi  se 
cuvcnia  hisericei  regatului  elenic  —  argumentează  cu  drept  recunoscut 
în  Tom  ca  şi  în  epistole,  în  revista  ateniană  ieros  syrtdesmos  dl  Diovu- 
niote,  afirmând  că  aceste  acte  atât  de  importante  vor  ocupa  în  istoria  bi- 
sericei  Greciei  un  loc  însemnat». 

Iar  dl  Dragomir  Dimitrescu.  care  se  ocupă  de  aceste  acte  în  «Bis.  ort.» 
susţine  «că  rezolvirea  chestiunei  cuprinse  în  Tom.  este  o  nouă  orientare 
în  raporturile  canonice  dintre  bisericile  creştine  ortodoxe  autocefale».  Nu 
discută,  din  respect  şi  veneraţiune  cătră  biserica  ecumenică,  dacă  noua 
«orientare»  este  sau  nu  în  deplin  acord  cu  regula  canonică  stabilită  după 
exemplul  şi  puterea  dată  bisericii  de  Sf.  Apostoli,  pe  acelaş  teniei,  unde  piatra 
unghiulară  e  Christos,  precum  afirmă  Domnul,  însă  ţine  să  scoată  la 
iveală,  pentru  cunoştinţa  iumei  întregi,  grija  ce  o  poartă  biserica  mamă  nu 
numai  pentru  elenism  «ci,  credem,  pentru  toţi», —  «ca  toţi  să  se  bucure  cu 
bucurie  mare,  că  este  cu  jiutinţă  ca.  rdată  stabilită  nevoia  timpului,  aceleaşi 
nevoi  ale  timpului  avându-se  în  vedere,  lungind  şi  mărind  lanţul,  tot  prin 
aşezări  şi  legiuiri  conforme  cu  cele  respectate  de  veacuri,  să  poată  să  se  bucure 
şi  alte  neamuri  de  o  asemenea  hotărîrc,  ca  astfel  şi  ele  să  poată  înmulţi,  în 
mod  plăcut  lui  Dumnezeu,  talantul  încredinţat  lor,  sub  privegherea  spi¬ 
rituală  şi  canonică  şi  sub  ocrotirea  celor  în  drept,  a  acelora  adică  cu  cari 
au  cea  mai  strânsă  legătură,  şi  să  fie  şi  aceste  unite  cu  centrul  liber  şi 
independent  al  neamului,  care  le  poate  lua  apărarea  în  tot  momentul».  îşi 
încheie  apoi  reflexiunile  din  Nr.  3  al  Rev.  «Celce  are  urechi  de  auzit  să 
audă»  şi  adresându-se  «celor,  cari  ştiu  sa  aprecieze  cele  cuprinse  în  Tomul 
sinodic  şi  cunosc  foloasele  ce  le-am  putea  trage  şi  noi  Românii  din  Regat 
din  această  nouă  orientare»  le  aminteşte:  erare  hamanum  est,  perseverare 
diabolicum,  —  gândindu-te  la  atât  de  năpăstuiţii  credincioşi  ai  bis.  ortodoxe 
române,  cari  nu  au  ierarhia  proprie  şi  nu  sunt  nici  în  dependenţă  canonică 
de  ierarhia  regatului  român,  care  să  le  poarte  grija,  «să  le  poată  lua  apă¬ 
rarea  în  tot  momentul»  cum  spunea  dl  Diovuniote,  iubilând  succesul  ce 
!-a  avut  biserica  regatului  grecesc  faţă  de  Patriarhie. 

Sf.  Sinod  al  bisericei  reg.  grec.  nu  a  întârziat  a  lua  dispoziţii  prin 
circulare  adresate  preoţilor  acelor  biserici,  ca  şi  cătră  epitropiile  lor,  cari 
acte  deasemenea  îşi  au  importanţa  lor  privitoare  la  disciplina  şi  admini- 
straţiunea  în  bis.  creşt.  ortod.  de  răsărit,  când  e  vorba  de  salvarea  şi 
ocrotirea  intereselor  naţionale  ale  credincioşilor,  ori  se  află  în  sinul  bi¬ 
sericei  autocefale  a  neamului,  ori  în  afară  de  statul  şi  biserica  neamului 
lor.  Ceie  trei  circulare  adresate  preoţilor  fac  cunoscut  că:  I)  deacum 
trebiic  să  recunoască  de  autoritate  bis.  canonică  sf.  Sinod  al  bis.  greceşti, 

2)  schimbându-se  administraţia  şi  urmând  a  se  face  registru  anume  pentru 
aceste  biserici  să  trimită  datele  statistice  referitoare  ia  persoana  lor,  care 
să  vădească  cine  sunt  şi  modul  cum  au  ajuns  la  acele  biserici  (13  puncte). 

3)  dacă  voesc  să  rămână  şi  pe  mai  departe  preoţi  în  locurile  ocupate. 

cei  cari  au  cărţi  canonice  (de  numirii  dela  altă  autoritate  să  le  înainteze 
sf.  Sinod  al  bis.  Greciei  pentru  a  fi  recunoscuţi,  4)  iar  epitropiilor  expri¬ 
mând  încrederea,  că  vor  contribui  a  ajuta  sf.  Sinod  întru  îndeplinirea  în¬ 
datoririi  ce  şi-a  luat  de  a  proteja  şi  supraveghia  comunităţile  eienice  din 
străinătate,  şi  comunicându-le  Tomul  însuş  îi  îndeamnă,  le  porunceşte  ca 
pe  viitor  în  orice  afacere  să  se  adreseze  direct  sinodului. 

[n  aceste  circulare  nu  se  face  nici  o  pomenire  despre  rolul  arhie¬ 
reului  prevăzut  în  Tomul  Patriarhal  pentru  supravegherea  şi  administrarea 
acestor  biserici;  nu  se  ia  nici  o  dispoziţie  care  să  determine  poziţia  sf. 
Sinod  faţă  de  aceste  biserici,  aflătoare  în  sânul  bisericilor  ortodoxe  de 
altă  naţionalitate;  nu  se  spune  nimic  asupra  poziţiei  clericilor  acestor  co¬ 
munităţi  faţă  de  chiriarhul  ortodox  al  locului,  fără  de  a  cărui  ştire,  în¬ 
voire  şi  binecuvântare  nici  un  cleric  străin,  fie  chiar  de  acelaş  neam,  nu 
poate  îndeplini  nici  o  funcţiune,  pe  teritorul  eparhiei  sale.  Chestiune  care 
în  trecut  a  stârnit  multe  neînţelegeri  şi  a  dat  naştere  Ia  aprige  discuţii  şi 
ch  iar  la  schisme.  Preotul  P.  M. 


VIAŢA  BISERICEASCĂ. 

Asociarea  clernlin.  Stăruiam  într’un  articol  din  Nr.  8,  al  acestei  re¬ 
viste  asupra  necesităţii  de  a  se  organiza  preoţimea.  Dându-mi  seama  de 
ce  suntem  şi  ce  putem  şi  mai  ales  de  un  obicei  al  nostru,  de  a  lăsa  pe 
fiecare  cu  ale  sale,  nu  mă  jăluesc  pentru  desăvârşita  tăcere  sub  care  sht 
trecut  şi  ideia  bună  ori  rea,  la  vreme,  ori  nepotrivită,  scoasă  de  nou  pe  plan 
de  mine,  dar  totuş  nu-mi  pot  stâmpăra  nedumerirea,  că  numai  «Neamul 
Românesc»  buna  gazetă  din  altă  ţară  a  găsit  cu  cale  a  se  ocupa  de  ches¬ 
tiune,  dând  chiar  un  răspuns.  Subscriu  însumi  multe  din  cele  cuprinse 
acolo,  şi  fără  să  stăruim  acum  a  lămuri  şi  îndrepta  anumite  păreri  ori  afir- 
maţiuni,  —  mă  restrâng  ia  una  singură:  «E  bună  şi  frumoasă  ideia,  o 
primesc  şi  o  primim  cu  toţii.  Cred  că  punerea  ci  in  practică  nu  numai 
că  e  grea,  dar,  am  putea  zice,  aproape  peste  putinţă»,  căci  pentru  aceasta 
se  cere  «înainte  de  toate  inimă  mare,  iubire  de  popor,  însufleţire  nemăr¬ 
ginită,  muncă  serioasă  şi  sistematică,  conştiinţa  fiecărui  moment  despre 
unitatea  neamului  românesc  şi  o  desăvârşită  abnegaţiunc,  jertfă,  lucruri  pe 
cari  preoţimea  noastră  nu  ie  are  nici  în  cel  mai  mic  grad». 

Noi  nu  putem  îngădui,  că  toate  acestea  condiţii  sau  cerinţe,  preo¬ 
ţimea  nu  le-ar  avea  «nici  în  cei  mai  mic  grad».  S’ar  putea  zice  cel  mult: 
ne  lipsesc  în  mare  măsură,  dar  în  aceiaş  vreme  hotărît  nu  ne  lipseşte 
putinţa  de  a  ni-le  însuşi  în  mod  deplin.  In  urmare  în  loc  de  a  ne 
văera  şi  mustra,  unul  fiecarele  avem  datoria  a  chibzuî  mijloace  potri¬ 
vite  pentru  a  ne  smulge  din  aceasta  stare,  —  şi  eu  am  crezut  de  un  atare 
mijloc,  cel  mai  nimerit  poate,  nizuinţa  spre  organizare,  care  dusă  la  bun 
sfârşit,  ne-ar  fi  cel  mai  desăvârşit  dascăl.  Această  organizare  ar  avea  apoi, 

chiar  ca  scop  mai  apropiat,  tocmai  trezirea  conştiinţei  şi  râvna  de  a  ne 
însuşi  aceste  calităţi,  date  acum  ca  condiţii  pentru  punerea  în  practică  a 
ideii  de  organizare.  De  altă  parte  împrejurările  multe  şi  diferite  între  cari 
trăim  şi  ne  desvoltăm  de  un  deceniu  încoace,  ne  îndreptăţesc  a  presu¬ 
pune  că  e  sosit  timpul,  când  se  şi  poate,  fără  să  mai  aşteptăm  până-ce 
«în  seminariile  noastre  va  întră  lumina  caldă  şi  dătătoare  de  vieaţă,  când 
se  vor  creşte  tineri  mai  idealişti,  oameni  de  jertfă,  caractere  de  bronz, 
«eroi»,  ca  în  oara  minunilor,  care  se  apropie  să  poată  face  minuni»,  fără 
de  cari  sunt  imposibile  deocamdată  şi  fără  rezultat  bun  asocierile  preoţeşti» 
cum  spune  mai  departe  autorul  articolului  pomenit. 

Cei  cari  am  eşit  nu  de  mult  din  seminar  şi  cari  urmărim  cu  luare 
aminte  desvoltarea  şi  progresul  mereu  crescând  în  spiritul  ce  stăpâneşte 
vieaţa  seminarelor  noastre,  putem  mărturisi  cu  deplină  linişte  a  cunoştinţii 
şi  pot  mărturisi  chiar  satele  noastre  convingerea,  că  străduinţele  conducă¬ 
torilor  se  concentrează  mai  ales  în  formarea  de  caractere,  fie  chiar  în  butul 
aşteptărilor  din  anumite  părţi,  pe  cari  nu  le  putem  tăgădui  «de  a  avea 
preoţi,  cari  să  ştie  cânta  grozav  de  bine  pe  opt  glasuri».  Poporul  însuş 
desminte  categoric  că  «îi  trebue  numai  cântare,  căci  altceva  nu  pricepe». 
A  trecut  şi  el  peste  stadiul  când  îşi  dorea  popă,  pe  cei  mai  bun  cântăreţ 
de  strană,  şi  dă  vie  dovadă  cu  prilejul  alegerilor  de  preoţi,  —  dacă  nu 
e  «influinţat»,  —  că  vrea:  conducător  şi  părinte  sufletesc,  care  e  şi  mai 
simpatic  dacă  are  şi  darul  cântării.  Despre  această  se  vor  convinge  cu 
vremea,  credem,  şi  acei,  cari  mai  trăesc  în  atari  închipuiri  înguste  şi  cre¬ 
dinţe  învechite. 

Cât  pentru  creşterea  din  seminare,  cei  cari  au  azistat  la  manifestaţiile 
publice  ale  elevilor  seminariali  (avem  în  privire  Sibiiul  pe  care  îl  cunoaştem 
mai  bine)  nici  pe  lângă  cea  mal  severă  critică  nu  vor  putea  spune  fără 
sfială,  că  aici  ar  lipsi  altarul  de  închinare  adevăratului  duh  creştinesc  şi 
naţional,  şi  că  nu  am  avea  preoţi  (profesori)  cari  şi  aduc  jertfă  la  acest 
altar  ce  au  mai  bun  din  caracterul,  ştiinţa  şi  energia  lor.  Festivalul  semi¬ 
narului  dela  serbările  centenare  în  memoria  Marelui  Andreiu,  şi  chiar 
«şedinţa  festivă»  ţinută  în  cerc  restrâns  la  30  Noemvrie  v.  sunt  suficiente 
dovezi  despre  însufleţirea  la  care  se  ştiu  ridica  aceşti  tineri,  («discursul  oca¬ 
zional»  rostit  de  clericul  N.  Cristea)  ca  şi  despre  ştiinţa  temeinică,  pe  care 
şi-o  însuşesc  (Disertaţia  despre  «Teleologia  în  natură  şi  credinţa’n  D-zeu» 
cetită  de  ciericui  Oh.  Ciupe). 

Avem  deci,  dacă  nu  deplin,  in  parte  totuş,  condiţiile  de  lipsă  pentru 
pornirea  unui  curent  care  să  agite  spiritele  pentru  ideia  organizării,  a  aso¬ 
cierii  clerului,  al  cărei  foloase  reale  nimenea  nu  le-ar  putea  tăgădui.  Tre¬ 
zirea  interesului  în  aceasta  direcţie,  şi  reluarea  preocupării  pentru  ideia 
organizării,  naufragiate  în  jurul  Lugojului  —  din  care  acţiune  am  luat 
multe  argumente  în  sprijinul  celor  desfăşurate  în  articolul  «Pentru  noi» 
—  a  fost  scopul  acestui  articol,  şi  acelaş  e  rostul  şirelor  de  faţă,  nutrind 

nădejdea  că  totuş  se  va  stârni  un  oarecare  interes  în  cercurile  preoţeşti 
de  unde  să  pornească  o  discuţie  lămuritoare  şi  în  cale  publică.  ’ 

Voiu  încerca  în  viitor  să  arăt  alte  roade  binefăcătoare,  decât  cele  atinse 
în  «Pentru  noi»,  cari  în  mod  natural  ar  porni  din  o  asociare  a  cierului, 
pentru  ca  să  pot  îndemna  la  cultivarea  pomului  pentru  iodurile  sale. 

Preotul  P.  Moraşca. 

Presa  bisericească  în  România  Păr.  arhimandrit  V.  Puiu  face,  în 
Convorbiri  literate  Nr.  8,  o  prea  aspră  critică  revistelor  bisericeşti  din 
ţară:  «Biserica  ortodoxă  Română»,  «Amvonul»,  «Şcoala  şi  Biserica»,  «Pă¬ 
storul  ortodox»,  «Cuvântul  adevărului»,  «Calea  Vieţii»  şi  «Viitorul»,  dar 
în  fond  cu  multă  îndreptăţire  arată  care  ar  trebui  să  fie  rostul  lor 
şi  cum  ar  trebui  să  se  îndrume  pentruca  să  răspundă  adevăratelor  trebuinţe. 
Unele  păreri  potrivindu-se  şi  pentru  vieaţa  noastră  bisericească  lăsăm  să 
urmeze:  «Nevoia  unei  prese  bisericeşti  e  imperios  reclamată  1.  De  ne¬ 
voia  împlinirii  culturei  clerului,  prea  mărginită  numai  în  limitele  date  de 
şcoli.  2.  De  cultura  religioasă  şi  morală  atât  de  necesară  poporului  nostru 
în  care  scop  Biserica  în  chip  oficia!  nu  face  aproape  nimic  prin  tipar.  3. 
De  cerinţa  veacului  de  acum  care  impune  şi  clerului  nostru  organe  de 
publicitate  în  care  să  se  reflecteze  fidel  starea  bisericei  noastre  ca  o  deplină 
instituţie,  cu  bunurile,  cu  scăderile  şi  cu  nizuinţele  ei  şi  ale  clerului ;  apoi 
cu  o  serioasă  şi  dreaptă  auto  critică  a  tuturor  actelor  ce  se  săvârşesc  în 
ea,  cum  şi  a  fazelor  prin  care  trece,  dacă  se  pot  ori  nu  determina».  Ne¬ 
putinţa  presei  bis.  din  România  de  a  răspunde  acestor  trebuinţe  păr.  arh. 
Puiu  o  găseşte  în  lipsa  aior  două  condiţii  fundamentale:  a)  Lipsite  de 
programe  bine  determinate  alcătuite  din  principii  superioare  şi  de  actua¬ 
litate  şi  b)  slab  redactate.  La  noi  piedeca  neînvinsă  până  acum,  de  care 
se  izbeşte  mereu  această  revistă  —  singura  reprezentantă  a  presei  bis.  — 
în  desvoltarea  şi  progresul  ei,  e  alta  decât  cele  spuse  de  păr.  Puiu ;  e 
lipsa  de  interes  a  preoţimei  de  rând,  ca  şi  a  superiorilor ;  din  aceasta  re¬ 
zultă  lupta  îndoielnică  cu  situaia  materială,  care  zâgăzueşte  orice  avânt. 

Propagandele  religioase  în  România  (după  «Amvonul»  Nr.  3).  Pe 
lângă  relele  dinlăuntru  ce  bântue  mare  parte  vieaţa  bisericească  din  regat, 
poate  tocmai  bazaţi  pe  această  destrămare,  a  prins  curaj  de  o  vreme  în¬ 
drăzneala  străinilor  aşezaţi  în  ţară  de  mult,  şi  mai  ales  a  celor  incurşi  în 
vremile  mai  nouă,  de  a  usurpa  prestigiul  bisericii  ortodoxe,  care  e  bise¬ 
rica  statului  român  prin  propagande,  ce  tind  la  convertirea  ortodocşilor  Ia 
alte  confesiuni  ori  chiar  la  alte  religii.  în  judeţul  Tulcea  lucrători  turci 
cu  ajutorul  hogilor  converteau  la  mohamedanism  românce,  pe  cari  le  luau 
în  căsătorie.  Cerută  intervenirea  guvernului,  vinovaţii  au  fost  pedepsiţi 
cu  expulzare  şi  s’a  interzis  orice  încercare  de  convertire  pe  mal  departe, 

*  Gestiunea  organizării  clerului  a  fost  supusă  desbaterii  şi  în  conferenţa  preo¬ 
ţească  a  tractiilui  Arad,  alegândii-se  o  comisie  de  6  pentru  studiare,  ale  cărei  rezultate  nu 
le  cunoaştem  încă. 

fără  însă  să  se  fi  luat  măsuri  cu  trebuitoare  energie  ca  să  se  curme  răul. 
Propaganda  catolică  e  însă  mult  mai  întinsă  şi  mai  îndrăzneaţă  între  ro¬ 
mânii  ortodocşi  în  acele  părţi  unde  sunt  aşezaţi  românii  de  origine  bul¬ 
gară,  ori  cetăţeni  de  origine  maghiară  (ceangăii  din  Moldova).  Paralel  cu 
propaganda  confesională  misionarii  catolici  susţin  o  încordată  propagandă 
naţională  (sau  antinaţională  împotriva  statului)  căutând  a  infiltra  în  sufletele 
bulgarilor  şi  ciangăilor,  azi  cetăţeni  români,  conştiinţa  aparţinerii  la  alt 
neam  decât  al  românilor,  încrederea  şi  alipirea  cătră  acela.  Şi  propaganda 
cuprinde  teren.  Oricât  de  liberal  statul  român,  care  garantează  libertatea 
cultelor,  ar  trebui  să  petreacă  cu  ochi  mai  veghetori  mişcările  jignitoare 
caracterului  naţional  al  statului. 

Propaganda  catolică  e  atât  de  puternică,  încât  a  câştigat  oameni 
chiar  în  sânul  clericilor,  deşi  aceştia  se  sfiesc  încă  a-şi  da  pe  faţă  inten¬ 
ţiile,  servesc  insă  cu  o  râvnă  —  vrednică  de  o  cauză  mai  bună  —  cato¬ 
licismul.  (A  se  vedea  «Biserica  şi  Românismul».)  Mijloacele  de  cari  se 
folosesc  catolicii  găsesc  puternic  sprijin  în  românii  uniţi,  aşezaţi  în  ţară, 
cari  momesc  oameni,  cari  odată  manifestau  o  adâncă  evlavie  pentru  bi¬ 
serica  română  de  stat,  să  devină  greco-catolici.  Cea  mai  lămurită  dovadă 
pentru  izbânda  acestei  propagande  e  zidirea  unei  biserici  greco-catolice 
în  Bucureşti.  «Cu  ajutorul  acestora  (a  ortodocşilor  deveniţi  catolici)  şi  cu 
al  românilor  uniţi,  veniţi  de  pe.ste  munţi,  Excelenţa  Sa  Monseniorul  Netz- 
hammer,  episcopul  catolic  în  Bucureşti,  a  hotărît  să  zidească  o  biserică 
greco-catolică  în  Capitală,  în  strada  G.  C.  Cantacuzino».  —  Se  poate  să 
nu  fie  cunoscute  dincolo  nesfârşitele  mizerii  ce  dăinuesc  la  noi  pe  urma 
desbinării  bisericeşti,  şi  dacă  sunt  cunoscute,  de  ce  atâ<a  negligenţă  şi  ne¬ 
păsare  din  partea  bisericei  dominante,  care  are  putere  de  a  înfrâna  şi 
înăbuşi  pornirile  de  usurpare,  prin  fiinţa  sa  de  biserică  a  statului? 

Se  fac  însă  încercări  de  convertire  a  ortodocşilor  şi  la  anabaptism 
şi  adventism.  Misionari  sosesc  mereu  în  România  de  vre-o  2 — 3  ani,  cău¬ 
tând  prozeliţi  în  Bucureşti  şi  jur  şi  îii  Dobrogea  îndemnând  populaţia 
ortodoxă  să  nu-şi  boteze  copiii,  pânăce  ajungând  majori  înşişi  sâ-şi  aleagă 
religia,  ce  o  vor  crede  de  bună.  Propaganda,  care  n’a  găsit  încă  cuvenita 
înfierare  din  partea  bisericii  ortodoxe  şi  a  statului  ale  cărui  interese  le 
jicneşte,  e  asemenea  o  manifestare  a  propagandei  catolice,  întrucât  în 
ac  iaş  vreme  alături  de  învăţăturile  lor  nu  uită  să  spună  că  religia  creştină 
de  rit  catolic  e  cea  mai  bună,  cea  mai  plăcută  lui  D-zeu. 

Preotul  P.  M. 

In  conferenţa  preoieasca  a  traci.  Mediaş  s’au  discutat  câteva  lu¬ 
cruri  cari  sunt  de  un  interes  general  privitor  la  biserica  noastră.  Pornind 
deia  în  veci  neisprăvibila  discuţie  în  jurul  serviciului  divin  şi  mai  ales 
dela  unele  «inovaţii»»  faţă  cu  obiceiurile  apucate  şi  nici  decum  «erezii» 
—  cari  nu  pol  fi  decât  dogmatice  —  după  cum  s’au  socotit;  «cu  înţelep¬ 
ciune  drepţi!»  şi  neîngenunchiarea  la  cetirea  Evangheliei,  introduse  de 
unul  dintre  preoţii  mai  tineri,  acesta  a  făcut  propunerea,  cu  care  s’a  iden- 

tificat  conferenţa :  Să  fie  rugat  P.  V.  Consistor  în  cercul  său,  a  publica  un 
fel  de  premiu  pentru  cea  mai  bună  explicare  şi  amănunţite  indigitări 
asupra  ritualului  nostru  bisericesc  în  partea  sa  privitoare  ia  preot  şi  apoi 
broşura  tipărită  de  P.  V.  Consistor  să  se  trimeată  tuturor  parohiilor,  ca 
oricare  alte  broşuri  (pastorale)  având  să  slujească  de  orientare  preotului, 
obligat  a  ţinea  seama  de  acele  tâlcuiri.  Propunerea,  pare  a  fi  nu  de  multă 
însemnătate,  privită  însă  mai  deaproape  ea  prezintă  destul  interes  dacă 
va  fi  îmbrăţişată  de  superioritatea  noastră  bisericească.  Mai  întâi  ar  pune 
capăt  discuţiilor  zadarnice  şi  nu  arareori  rătăcite  şi  diferite,  după  diferi¬ 
tele  tracte,  ce  se  dau  în  jurul  îndeplinirii  serviciului  divin.  Iară  prin 
aceasta  conferenţele  preoţeşti  ar  realiza  un  însemnat  câştig  în  timp,  ştiut 
fiind  că  la  toate  întrunirile  se  începe  cu  aceasta  şi  nici  odată  nu  se  sfâr¬ 
şeşte  până  nu  se  cassează  de  preşedinte  ori  se  cere  încheierea  discuţiei 
de  altul,  cuprinzând  partea  cea  mai  mare  a  timpului  de  o  zi  respective 
de  '/a  zi  destinat  unei  conferenţe  anuale.  De  altcum  astfel  de  discuţii  sunt 
totuş  fără  rost  câtă  vreme  adeverim  fiecare,  că  oricum  s’ar  fi  stabilit  un 
lucru  în  conferenţa,  preotul,  care  slujeşte  de  15—20  ani,  întors  în  paro¬ 
hia  sa  nu-şi  va  lua  îndemnul  să  schimbe  practica  de  până  aci,  pe  care 
a  văzut-o  şi  el  undeva,  fără  să  o  fi  învăţat,  şi  aşa  dăinueşte  obiceiul  apucat, 
ca  să  nu  se  desavueze  aşa  deodată  din  senin,  pentru  că  la  noi  se  pri¬ 
veşte  cu  ochi  răi  încercarea  de  a  lămuri  şi  pe  credincioşi  asupra  servi¬ 
ciului  divin.  Având  la  îndemână  o  atare  broşură  explicativă  şi  îndrumă¬ 
toare  —  fără  să  se  intenţioneze  şablonizarea  slujirei  —  preotul  va  putea  să 
spună  credincioşilor:  «Aşa  ne-a  venit  poruncă  să  slujim»,  şi  în  aceeaş 
vreme  s’ar  putea  face  răspunzător  pentru  incorectitate. 

A  doua  chestiune  de  importanţă  a  fost  împărţirea  întegului  tract 
în  6  cercuri  după  situaţia  topografică  a  comunelor  pentru  introdu¬ 
cerea  conferenţelor  religioase,  aşa  cum  se  contemplau  într’un  articol  din 
această  revistă  Nr.  1! — 1908.  Pilda  ar  putea  fi  urmată  cu  însemnat  folos 
pentru  biserică  şi  credincioşii  ei  în  toate  tractele  noastre. 

Pentru  înfiriparea  unor  mai  strânse  legături  colegiale  în  vederea  apă¬ 
rării  intereselor  preoţeşti  şi  pentru  o  mai  bună  îndrumare  a  activităţii 
acestora,  conferenţa  a  primit  a  face  obiect  de  studiu  părerile  emise  de 
preotul  P.  Moruşca  în  articolul  «Pentru  noi»  («Rev.  teol.»  Nr.  8  a.  c.) 
supunând  idea  opinării  tuturor  conferenţelor  preoţeşti  tractuaie.  S’a 
vorbit  cu  acest  prilej  şi  de  o  conferenţă  generală  —  a  tuturor  tracteior 
—  în  fiecare  an  după  cum  ar  fi  firesc,  pentru  armonizarea  activităţii  tu¬ 
turor  conferenţelor,  statornicindu-se  astfel  o  muncă  chibzuită  şi  unitară. 
In  această  conferenţă  generală  ar  lua  parte  protopopii  toţi,  însoţiţi  de  2—3 
preoţi  din  tract. 

Asupra  conferenţelor  preoţeşti  peste  tot  vom  reveni,  după  ce  se  vor 
fi  publicat  rapoartele  oficioase,  pe  urma  cărora  se  va  putea  judeca  în 
oarecare  măsură  rodul  muncei  preoţeşti  într’un  an  ori  chiar  în  mai  mulţi. 

Preot.  P.  M. 

In  Nr.  209  al  «Tribunei»,  «Un  protopresbiter»  face  o  îndreptăţită 
propunere,  care  însă  n’a  fost  luată  în  seamă  de  cei  către  cari  se  adresa, 
—  membrii  congresului  nostru  — ;  vorbind  despre  procesele  ce  se  per- 
tractează  Ia  forurile  noastre  bisericeşti,  ca  foruri  judecătoreşti  (scaun  protop., 
consistor  diecezan,  consistor  mitropolitan)  spune :  «să  se  introducă,  ca  partea 
care  se  simte  jignită  în  dreptul  său,  să  aibă  dreptul  a  pretinde  ca  pe  chel- 
tueala  sa  să  se  publice  toate  actele  aparţinătoare  cauzei  ambelor  pârji 
într’un  ziar,  care  şi-l  va  alege  partea  litigantă,  ca  astfel  să  vină  înaintea 
publicităţii  care  apoi  va  cerne  cauza  cu  neparţialitate  şi  această  proce¬ 
dură  va  fi  garanţa  cea  mai  sigură,  că  un  proces  nu  se  poate  sud  şi  în¬ 
câlci  de  nici  un  judecător,  începând  dela  cel  dintâi  din  scaune  până  la 
cel  din  urmă  din  consistorul  mitropolitan». 

Chestiunea  ar  fi  fost  o  inovaţie  discutabilă  de  bună  seamă,  dar  în 
definitiv  dacă  îndrăsneala  de  a  te  supune  controlului  public  ar  fi  mărit  pre¬ 
stigiul  forurilor  noastre  bisericeşti  şi  ar  fi  pus  capăt  agitaţiilor  în  cercuri 
restrânse  după  fiecare  proces  pierdut  împotriva  acestor  foruri  şi  a  oame¬ 
nilor  cari  le  compun,  agitafie  de  care  în  multe  cazuri  nu  e  străină  nici  preo- 
timea,  producând  o  mare  primejdie  ce  se  poate  răsbuna:  slăbirea  respec¬ 
tului  şi  preţuirii,  ce  datorăm  forurilor  superioare,  —  aceasta  e  chestie  dubie. 

Propunerea  însă  venită  dela  un  singuratic  n’a  fost  ascultată,  cum 
nu  va  fi  luată  în  seamă  nici  o  părere  individuală  faţă  de  care  forurile  nu 
se  simt  obligate.  P.  M. 

Aflându-ne  ou  mai  multe  săptămâni  în  urma  sărbârilor  centenarului 
naşterii  Marelui  Andrei,  n’am  mai  publicat  raport  despre  ele,  cu  atât  mai 
mult,  cu  cât  nici  spaţiu!  nu  ne-a  permis.  Credem  insă,  că  uom  putea  da  un 
raport  mai  amănunţit  despre  acele  sărbări  într’o  broşură  separată. 


Tipicul  cultului  religios. 

Cazuri  liturgice,  date  şi  indigitări  tipiconale  pe  luna  Decemvrie  1909. 

6  Decemvrie :  Dumineca  a  29-a  după  Rusalii,  glas  4,  voscr.  a  7-a  şi  sfântul  Nicolae 
arhiepiscopul  din  Mira. 

La  Vecernie:  Cântările  glasului  din  Octoih  şi  ale  sfântului  Nicolae,  din  Mineiu, 
tMărire»,  la  «Doamne  sfrigat’am»,  a  sfântului  Nicolae,  ^Şi  ay-m* :  Dogmatica  glasului; 
Prochimenul  zilei  Parimiile  din  Mineiu,  Ect.  «Să  zicem  toţi»,  «învredniceşte-ne  Doamne», 
Ect.  ceior  şese  cereri  şi  Litia  sărbătoare!;  Stihoavna  Octoihului  cu  «Mărire  şi  acum» 
din  Mineiu  ş.  c.  1. 

La  Liturgic:  Apostolul  Duminecii  şi  al  sărbătoare!,  Evanghelia  Duminecii  a  săr- 
bătoarei  cu  cântările  obicinuite. 

13  Decemvrie;  Dumineca  a  30-a  după  Rosalii,  glas  5,  voscr.  a  8-a.  La  Vecernie 
şi  la  Utrenie  :  Cântările  glasului  şi  ale  zilei  mineale  după  tipicul  Duminecilor  Octoihului. 

La  Liturgic :  Apostolul  şi  Evanghelia  Duminecii  cu  cântările  obicinuite. 

20  Decemvrie:  Dumineca  înaintea  Naşterii  Domnului,  glas  6,  voscr.  a  9. 

l,a  Vecernie  şi  la  Utrenie:  ca  în  Dumineca  precedentă;  cântările  Octoihului, 
glas  6  şi  ale  zilei  mineiale. 

La  Liturgic:  Apostolul  şi  Evangelia  Duminecii  înaintea  Naşterii  lui  Christos  şi 
căutările  obicinuite. 

24  Decemvrie:  Ajunul  Naşterii  Domnului. 

Utrenia,  Ceasurile  Domneşti,  Vecernia  cu  Liturgia  marelui  Vasilie:  Toate  la  timpul 
prescris,  cum  se  găsesc  la  Mineiu, 

25  Decemvrie:  Naşterea  Domnului. 

Utrenia  praznicului  cu  toate  cântările  ei,  cum  se  prescrie  şi  se  găsesc  la  Mineiu. 

Liturgia  sfântului  loan  cu  Antifoanele,  «Câţi  în  Christos  v’aţi  botezat»,  Apostolul 
Evangelia,  Irmosul  şi  Priceasna,  toate  cum  se  prescrie  la  Mineiu. 

27  Decemvrie:  Duminecă  după  Naşterea  Domnului,  glas  7  voscr.  a  10-a. 

La  Vecernie  şi  la  Utrenie:  Cântările  Octoihului  şi  ale  Mineiului. 

La  Liturgic  :  Apostolul  şi  Evangelia  acestei  Dumineci  şi  Irmosul  Naşterii  Domnului. 

Cantor. 


Membrii  comitetului  de  redacţiune: 


Dr.  II.  Puşcariu,  arhim.  vicar 
arhiepiscopesc. 

O.  Pletosu,  protopresbiter. 

Dr.  G.  Popovici,  protopresbiter. 
G.  Sîrb,  protopresbiter. 

Dr.  T.  Putîcî,  protopresbiter. 
Dr.  1.  Stroîa,  protopresbiter. 

1.  Teculescu,  protopresbiter. 

V.  Gan,  protopresbiter. 

Al.  Muntean,  protopresbiter. 
Dimitrie  Cunţanu,  profesor  se- 
mitiarial. 


Dr.  G.  Proca,  secretar  consist. 
Dr.  G.  Ciuhandu,  ref.  şcol. 

Dr.  V.  Stan,  prof.  sem. 

Dr.  A.  Crăciunescu,  prof.  sem. 
Dr.  N.  Bălan,  prof.  sem. 

Dr.  Dim.  Barbu,  paroh. 

Romul  Nestor,  paroh. 

G.  Hango,  presbiter. 

Dr.  V.  Cioban,  preot  militar. 
G.  Tulbure,  asesor  cons. 

Dr.  I.  Dobre,  protopresb. 

Dr.  D.  Borcea,  paroh. 


Manuscrisele  şi  toată  corespondenţa,  împreună  cu  costul  abonamen¬ 
tului,  sunt  a  se  trimite  la  adresa :  Dr,  Nicolae  Bălan,  profesor  seminarial, 
Sibiiu  (Nagyszeben)  strada  Reissenfels  Nr,  11, 

De  pe  anul  1.  (1907)  se  poate  căpătă  colecţia  întreagă,  afară  de  Nr. 
1.  De  pe  anul  11  (1908)  se  poate  căpăta  colecţia  numai  dela  Nr.  7  încoace. 


Medacţional. 

Onoraţii  abonaţi  cari  sunt  în  restanţă  cu  plata  abona¬ 
mentului  vor  afla  în  corpul  revistei  o  provocare,  căreia  îi 
rugăm  să-i  dea  cuvenita  atenţiune. 


Numărul  l  pe  a.  1910  al  «Revistei  Teologice»  e  sub  tipar 
şi  se  va  trimite  tuturor  preoţilor  în  zilele  cele  mai  apropiate. 


